
I^tudio occupatus veterum scriptorum, qui de arte 
rhetorica egerunt, etiam ad libros a Cornificio ad 
C. Herennium scriptos accessi; quos cum legerem, non 
inutile mihi visum est ea comparare, quae Cicero cum 
in libris „de inventione^', tum in posterioribus scriptis 
de singulis rebus et partibus docuit. Sed quoniam 
iterum atque iterum in summas difficultates, quibus 
plurimis Cornifici libros abundare satis constat, incidi; 
in dies magis opusculum desideravi, quod omnia Ciceronis 
praecepta de eloquentia ex omnibus eius libris rhetoricis 
collata contineret. 

Suscepi igitur opus utile, sed etiam satis laboriosum, 
idque eo libentius feci, quia nuper doctissimus librorum 
Ciceronis editor Harnecker^) denuo monuit, ut talis' 
libellus tandem componeretur. 

Libere confiteor non sine sudore me rem perfecisse; 
nam iterum iterumque Ciceronis libros caute industrieque 
perlustrare et perscrutari debui, quoad omnia satis dilu- 
cide cognita et perspecta haberem eaque ita explicare 
posse mihi viderer, ut qui dissertationem meam inspe- 
xerit, statim omnia facillime intellegeret. 

Initio vero, cum ad hanc quaestionem aggrederer, 
in animo fuit omnia, quae Cicero de arte rhetorica 
scripsit, componere, conferre, inter se comparare; sed 
in elaborando celerrime intellexi fore, ut propositum 



1) Cicero „de oratore'' ed. Piderit-narncokerG Lips. 1886—1890. 

praef. p. 51. 60. 62. 

peragere non possem, quia, si tantam, paene imraensam 
materiam paullo accuratius et diligentius tractare vellem, 
me, nisi leviter omnia percurrerem, longius ultra modum 
dissertationis progredi oporteret. Quare quodammodo 
Ciceronem iuvenilera imitatus praeter materiam ora- 
toriam artem inventionis pertractavi. Reliqua autem 
praecepta rhetorica, quae orania ex Ciceronis scriptis 
excerpta in commentarios meos rettuli, pauilo post 
elaborata artificioseque redacta me editurum esse spero. 

Caput primuin. 
De partitione materiae oratoriae. 

In primo librorum „de inventione" Cicero materiam 
oratoriam in tria genera distribuit: in genus demonstra- 
tivum, deliberativum, iudiciale; in eaque partitione Ari- 
stotelem sequi sibi visus est, id quod de inv. I, 5,7^) 
his verbis expressit: „Aristoteles autem, qui huic arti 
plurima adiumenta atque ornamenta subministravit, 
tribus in generibus rerum versari rhetoris officium pu- 
tavit, demonstrativo, deliberativo , iudiciali .... Et, 
quemadmodum nostra fert opinio, oratoris ars et facultas 
in hac materia tripertita versari existimanda est;" et 
eadem de inv. I, 7,9 repetivit, cum diceret: „Quare ma- 
teria quidem nobis rhetoricae videtur artis, quam Aristo- 
teli visam esse diximus." Sed in hac re erravit nec 
recte intellexit, quae praeclarissimus ille philosophus 
sensisset, ut iam Bader^) et Tolkmann^) luce clarius 
damonstraverunt. Nam noster tria illa genera, quae supra 
attulimus, materiam artis appellavit, Aristoteles autem, 
ut Bader dixit, ,,rhetoricam neque civili rationi subiunxit, 
neque materiam eius aliam fecit ac Gorgias", antiquis» 
simus ilie rhetor Leontinus, qui omnibus de rebus ora- 
torem optime posse dicere statuerat; et haec quidem 
cognoscimus ex Aristotelis libro, qui inscribitur „t6x^ij 



1) Libros „de inventione*' ex Friedericiana recognitione 
[Lips. 1884] cifavimas, reliqua anteni Giceronis sciipta ex recen- 
sione Orellii et B^iteri [Tur. 1844]. 

2) „De Ciceronis rhetoricorum libris.** Diss. inaug. Gryph. 
1879 p. 2—3. 

3) „Rhetorik der Griechen und Romer" ^p. 20. 

Qr^TOQiy,rf\^ ) ubi A. 2. (p. 5) scripsit: .^Eorio <}»; qrjOQiAr^ 
divafiig TttQi evMOTOv tov ^eioQr^oat zb Ivdeyouevov 
TtiO^avov . . . r^ de ^(roQiy,r^ TieQi zov da&evrog wg elTzelv 
i^o/jel ivvaoOai OeioQelv xo Tti&avor, dio yxti qa/uev at- 
xr^v ov TteQi xi yivog Ydiov acfioQio/jevov exeiv xo Teyvi/,6v}^ 
Xon recte igitur Cicero sententiam Gorgiae reiecit de 
inv. I, 5,7. Atque etiam Hermagoram iniuria repre- 
bendit, cum de inv. I, 6,8 de eo diceret: „Nam Herraa- 
goras quidem nec quid dicat attendere nec quid poUi- 
ceatur intellegere videtur, qui oratoris materiam in cau- 
•sam et in quaestionem dividat, causam esse dicat rem, 
quae babeat in se controversiam in dicendo positam cum 
personarum certarum iuterpositione ; . • . quaestionem 
autem eam appellet, quae babeat in se controversiam in 
dicendo positam sine certarum personarum interpo- 
sitione." 

Hermagoras igitur materiam oratoriam in causam 
et in qiiastionem, i. e. in quaestiones finitas et infinitas 
diviserat; est autem quaestio finita, sicut causa, „res, 
quae habet in se controversiam in dicendo positam cum 
personarum certarum interpositione", sive, ut Antonius 
eam definivit de or. II, 10,42, res, in qua „quid in 
personis et in constituta re et definita" quaeritur; sed 
quaestio infinita, quae de inv. I, 6,8 simpliciter „quaestio" 
vocatur, „habet in se controversiam in dicendo positam 
sine certarum personarum interpositione eaque Antonio 
do or. II, 10,42 res esse videbatur, „in qua aliquid 
genoratim quaeroretur". Inde apparet Hermagoram ora- 
toreni oranibus do rebus dicere posse statuisse mate- 
riamque oratoriam infinitam putavisse. 

Sed Cicero in vitiosa, quam adulescens habebat, 
scntentia non perstitit raaximique momenti est videre, 
quomodo in iis libris rhetoricis, quos scripsit cum longius 

1) „Aristotelis ars rhetorica" ed. Spengel. Lips. 1867. 

aetate provectus esset, paullatim sese ad partitionem 
Hermagoream applicaverit eamque ad extremum omnino 
suam fecerit,^) 

Atque ad eam quidem sententiam, quam aperuit 
in libris „de inventione", proxime accedunt quae Antonius 
in altero librorum „de oratore" inscriptorum de partitione 
materiae rhetoricae docuit. Is enim quaestiones infinitas, 
quas Crassus graeca ratione recepisset, oratori plane 
tribuere noluit, sed eas magna ex parte procul ab ora- 
toris officio remotas esse putavit, id quod cognoscitur 
ex pluribus locis. Sic de or. II, 15, 65 haec Antonii 
verba invenimus: „Atque in hoc genere illa quoque est 
infinita silva, quod oratori plerique [ut etiam Crassus 
ostendit] duo genera ad dicendum dederunt: unum de 
certa definitaque causa, quales sunt, quae in litibus, 
quae in deliberationibus versantur; addat, si quis voletj 
etiam laudationes; alterum, quod appellant omnes fere 
scriptores, explicat nemo, infinitam generis sine tempore 
et sine persona quaestionem. Hoc quid et quantum 
sit, cum dicunt, intellegere mihi non videntur." Cum 
tali modo nuUum genus orationis exceptum esset, quae- 
stiones infinitas ad certa quaedam genera redegit eaque 
pauilo post, de or, IL 16, 68, ita complexus est: „Equi- 
dem omnia, quae pertinent ad usum civium, mor6m 
hominum, quae versantur in consuetudine vitae, in 
ratione rei publicae, in hac societate civili, in sensu 
hominura communi, in natura, in moribus, comprehen- 
denda esse oratori puto." Sed ne ea quidem ita ne- 
cessaria esse existimavit, ut ab omnibus oratoribus tene- 
rentur, veramque suam sententiam de quaestionibus in- 
finitis de or. II, 16, 70 exposuit^ ubi est: ,, . . . arbitror 
in hac sive ratione sive exercitatione dicendi, qui illam 
vim adeptus sit, ut eorum mentes, qui aut de re publica, 

1) Cfr. Spengel Rli. M. XVIII p. 499. 

aut de ipsius rebus, aut deiis, contra quos autpro quibus 
dicat, cum aliqua statuendi potestate audiant, ad suum 
arbitrium movere possit, hunc de toto illo genere reli- 
quarum orationum non plus quaesiturum esse, quid 
dicat, quam Polyclitum ilium, cum Herculem fingebat, 
quemadmodum pellem aut hydram fingeret, etiamsi haec 
nunquam separatim facere didicisset;" quibus cum verbis 
conferenda sunt, quae de or. II, 17, 73 dixit: „Ia his 
operibus si quis illam artem comprehenderit, ut tan- 
quam Phidias Minervae signum efficere possit, non sane, 
quemadmodum, ut in clipeo idem artifex, minora illa 
opera facere discat, laborabit." Deinde etiam de or. II, 
19, 77 — 78 de partitione materiae in causam et quae- 
stionem egit eamque perridiculam esse dixit; legimus 
enim 1. c: „Sed tamen est eorum doctrina, quantum 
ego iudicare possum, perridicula. 78. Dividunt enim 
totam rem in duas partes, in causae controversiam et 
in quaestionis. Causam appellant rem positam in discep- 
tatione reorum et controversia; quaestionem autem rem po- 
sitam in infinita dubitatione. Decausapraecepta dant; de 
altera parte dicendi mirum silentium est." Tum de eadem re 
disputavit de or. 11, 31, 133 simili ratione: „Atque hic 
illud videndum est, in quo summus est error istorum 
magistrorum, ad quos liberos nostros mittimus, non quo 
hoc quidem ad dicendum magno opere pertineat, sed 
tamen ut videatis, quam sit genus hoc eorum, qui sibi 
eruditi videntur, hebes atque impolitum; constituunt 
enim in partiendis orationum modis duo genera causa- 
rum: unum appellant, in quo sine personis atque tem- 
poribus de universo genere quaeratur; alterum, quod 
personis certis et temporibus definiatur; ignari omnes 
controversias ad universi generis vim et naturam referri." 
Denique non silentio praeterire volumus Antonium iam 
initio libri [II, 10, 41 sequ.] illius distributionis men- 

tionem fecisse, cum ea, quae Crassus in primo libro 
praeceperat, breviter repeteret. 

Priusquam pergamus, paucis verbis Antonii sen- 
tentiam comprehendere nobis liceat: Ex locis modo 
citatis apparet eum partitionem materiae in causam et 
in quaestionem omnino improbavisse propterea, quod 
omnes quaestiones finitas ad genus ijniversum tradu- 
cendas esse existimavit, id quod de or. II, 31, 133, ut 
modo vidimus, aliisque iocis praecepit; nam etiam de 
or, II, 31, 134 legimus: „Nulla denique est causa, in 
qua id, quod in iudicium venit, reorum personis ac non 
generum ipsorum universa disputatione quaeratur;" et 
similiter de or. II, 31, 135: „Quin etiam in iis ipsis, 
ubi de facto ambigitur, ceperitne pecunias contra leges 
P. Decius, argumenta et criminum et defensionis re- 
vocentur oportet ad genus et ad naturam universam: 
. . . contraque quae pro reo dicentur, omnia necessario 
a tempore atque homine ad communes rerum et generum 
summas revolv6ntur." Tum de or. II, 32, 138 eandem 
Antonii sententiam reperimus his verbis: „Ac, si quid 
affert praeterea hominis aut dignitas aut indignitas, 
extra quaestionem est et ea tamen ipsa oratio ad uni- 
versi generis disputationem referatur necesse est." De- 
nique eadem ab oratore poposcit de or. II, 32, 140, 
quo ex loco satis dilucide cognosci potest, quid de quae- 
stionibus infinitis earumque tractatione oratoria senserit; 
docuit enim illico Cottam et Sulpicium hoc modo: „quo- 
modo nunc se istorum artes habent, pertimescenda est 
multitudo causarum; est enim infinita, si in personis 
ponitur; quot homines, tot causae: sin ad generum 
universas quaestiones referuntur ita modicae et paucae 
sunt, ut eas omnes diligentes et memores et sobrii ora- 
tores percursas animo et prope dicam decantatas habere 
debeant.*' 

Atque in hoc uno, quaestiones finitas ad infinitarum 
quaestionum vim et naturam transferendas esse, cum 
Crasso et Cicerone Antonius plane consensit; attamen 
nec Crassus nec Cicero in posterioribus libris rhetoricis 
distributionem materiae in causam et in quaestionem ab 
Hermagora ceterisque rhetoribus graecis factam accipere 
dubitavit, ut ex iis, quae sequuntur, facile cognoscemus. 

Crassus enim, ut iam in transcursu, cum de An- 
tonio ageremus, tetigimus, materiam oratoris infinitam 
esse putavit. Itaque ea, quae ipse nimirum a Graecis 
hac de re didicerat, de or. I, 31, 138 hoc modo docuit: 
„ . . . deinde, esse omnem orationem aut de infinitae rei 
quaestione sine designatione personarum et temporum, 
aut de re certis in personis ac temporibus locata." Atque 
ut hoc loco materiam artis in quaestiones infinitas et 
finitas distribui comprobavit, ita in tertio libro eos illu- 
sit, q.ui de arte rhetorica praeciperent, infinitas autem 
quaestiones non tractarent; dixit enim de or. III, 20, 
75 — 76 „...atque hos omnes, qui artefs rhetoricas ex- 
ponunt, perridiculos. Scribunt enim de litium genere et 
de principiis et de narrationibus. 76. Illa vis autem 
eloquentiae tanta est, ut omnium rerum, virtutum, offi- 
ciorum omnisque naturae, quae mores hominum, quae 
animos, quae vitam continet, originem, vim mutationesque 
teneat, eadem mores, leges, iura describat, rem publicam 
regat, omnia, quae ad quamcunque rem pertineant, or- 
nate copioseque dicat." Eamque sententiam, quam his 
verbis aperuit, etiam de or. III, 28, 109—110 retinuit, 
ubi de Peripateticis et Academicis haec verba fecit: 
„Dicunt . . . omnem civilem orationem in horum alterutro 
genere versari, aut de finita controversia certis tem- 
poribus ac reis . . . aut infinite de universo genere quae- 
rentis: Quid omnino de captivo statuendum ac senti- 
endum sit? Atque horum superius illud genus causam 

aut controversiam appellant eamque tribas, lite aut de- 
liberatione aut laudatione . definiunt : haec autera altera 
quaestio infinita et quasi proposita, consultatio nominatur. 
. . . IIQ . . . illud aiterum genus, quod est temporibus, 
locis, reis definitum, obtinent . . . alterum vero tantum- 
modo in prima arte tradenda nominant et oratoris esse 
dicunt; sed ueque vim neque naturam eius nec partes 
nec genera proponunt, ut praeteriri omnino fuerit satius 
quam attentatum deseri." 

Et ne illud quidem silentio praetereundum est, quod 
Crassus de causarum ad quaestiones traductione senserit, 
quoniam supra eum in hac re non ab Antonio dissidere 
commemoravimus; dixit igitur de or. III, 30, 120: „Orna- 
tissimae sunt igitur orationes eae, quae latissime vagantur 
et a privata ac singulari controversia se ad universi 
generis vim explicandam conferunt et convertunt. . . ." 

Itaque videmus Crassum infinitam eloquentiae ma- 
teriam, i. e. omnes quaestiones et infinitas et finitas, ab 
oratoribus tractari voluisse; eumque hac de re a Cicerone 
non dissensisse, pluribus ex locis eorum librorum rhe- 
toricorum, quos ille post libros „de oratore'' scripsit, 
facile intellegere possumus. Sic Brut. 93, 322 sibi ipsi, 
quia controversiam a propriis personis ac temporibus 
avocasset, hac ratione laudem tribuit: „nemo [sc. erat], 
qui dilatare posset atque a propria ac definita dispu- 
tatione hominis ac temporis ad communem quaestionem 
universi generis orationem traducere." Atque eadem 
quoque oratori summo et perfecto facienda esse existi- 
mavit or. 14, 45, quo loco scripsit: „ ... quibus ut uti 
possit orator, non ille vulgaris, sed hic excellens, a pro- 
priis personis et temporibus semper, si potest, avocat 
controversiam ;" et similiter ea expressit or. 36, 126: 
,,Quidquid est enim illud, in quo quasi certamen est 
controversiae, quod graece /.QivojLievov dicitur, id ita dici 

placet, ut traducatur ad perpetuam quaestionem atque 
ut de universo genere dicatur." In hoc quoque libro 
falsam iilam de Aristotelis partitione sententiam, quam 
de inv. I, 5, 7, aperuit, ipse correxit, id quod luce cla- 
rius apparet ex his verbis, quae exstant or. 14, 46: 
„Haec igitur quaestio a propriis personis et temporibus 
ad universi generis orationem traducta appellatur d-eoig. 
In hac Aristoteles adulescentes non ad philosophorum 
morem tenuiter disserendi, sed ad copiam rhetorum, in 
utramque partem ut ornatius et uberius dici posset, 
exercuit." Sed etiam in „partitione oratoria'* reperimus 
illam materiae distributionem, quam adulescens in Her- 
magora reprehenderat ; nam de part. or. 1, 4 respondit 
Cicero fiiio quaerenti, quasnam partes haberet quaestio: 
„Infinitam, quam consultationem appello, et definitam, 
quam causam nomino;" eadem partitio exhibetur de part. 
or. 18, 61, ubi haec filium docuit: „Duo sunt, ut initio 
dixi, quaestionum genera, quorum alterum finitum tem- 
poribus et personis causam appello. alterum infinitum 
nullis neque personis neque temporibus notatum propo- 
situm voco. Sed est propositura quasi latior pars causae 
quaedam. Inest enim infinitum in definito et ad illud 
tamen referuntur omnia." Consultationum autem ad 
causas translationem de part. or. 30, 106 commemoravit, 
quo loco: „Ita", inquit, „disceptationes eae, quae in his 
controversiis oriuntur, quae sunt certis personis et tem- 
poribus notatae, fiunt rursus infinitae detractisque tem- 
poribus et personis rursum ad consultationis formam 
rationemque revocantur." Quae denique in „topicis" 
hac de re scripsit, cum iis, quae modo protulimus, 
iterum optime consentiunt; legimus enim top. 21, 79—80: 
„Quaestionum duo [sunt] genera, alterum infinitum, de- 
finitum alterum. Definitum est, quod V7t6^e(fiv Graeci, 
nos causam; infin» ' <^^-#.« jUj appellant, nos 

propositum possumus nominare. 80. Causa certis per- 
sonis, locis, temporibus, actionibus, negotiis cernitur aut 
in omnibus aut in plerisque eorum ; propositum autem 
in aliquo eorum aut in pluribus, nec tamen in maximis. 
Itaque propositum pars est causae. Sed omnis quaestio 
eorum aliqua de re est, quibus causae continentur, aut 
una aut pluribus aut nonnunquam omnibus." 

lam, si respicimus ad ea, quae adhuc de quaestio- 
nibus diximus eaque breviter comprehendimus, haec in- 
venimus: In libris „de inventione*' Cicero Hermagoram 
reprehendit, quia materiam artis rhetoricae in causam 
et in quaestionem divisit, et ipse eloquentiam in his 
tribus generibus versari arbitratus est: in genere demon- 
strativo, deliberativo, iudiciali. In libris „de oratore'^ 
autem Crassus et Antonius inter se pugnant; nam alter 
ad Hermagorae sententiam accessit, alter haud immemor 
eorum, quae noster in libris „de inventione" scripsit, 
partitionem materiae in quaestiones infinitas et finitas 
reiecit^) In reliquis denique libris rhetoricis Cicero 
Hermagoram secutus est materiamque artis, sicut ille, 
distribuit in quaestiones infinitas = d^eoetg^ quas tum 
simpliciter „quaestionem" seu „consultationem", tum ,,pro- 
positum" seu „propositam consuitationem" appellavit, et 
in quaestiones finitas ~ vTtodeaeig^ quae ab eo aliis 
locis „causa", aliis „controversia" vocantur; cumque 
quaestiones infinitas in duo genera distribueret: unum 
cognitipnis, alterum actionis, quaestionibus finitis tria 



1) Eepetamus hoc loco, quae iam snpra [p. 9] comme- 
moraviraus: Cicero ia libris „de oratore*' Crassum fecit ea dicentem, 
qnae ipse adulescens vel senex sensit quaeque puer vel adulescen- 
tulus saepius reprehenderat. Quapropter, ut in aliis qnaestionibus, 
ita in hac quoque materiae partitione Cicero senex cum Crasso 
consensit, cum Antonius ea explicaret, quae noster in libris „de inv.^^ 
hac de re sciipserat. 

genera subiunxit: genus demonstrativum, deliberativum, 
iudiciale. 

A. Se quaestionibus infinitis. 

Cur Cicero de quaestionum infinitarum partitione 
ac tractatione nusquam aliquid praeceperit, nisi in tertio 
librorum „de oratore", in libro „de partitione oratoria", 
in ^topicis'', satis facile perspicitur: In libris „de inven- 
tione*' onim partitionem materiae in quaestiones infinitas 
et finitas omnino, ut paullo ante vidimus, reiecit; idem 
fecit Antenius in altero librorum „de oratore", cum in 
primo illius operis libro Crassus eam cum statibus con- 
iunxisso videatur, quos illico [I, 31, 139] utrique quae- 
fitioni et infinitae et finitae subiecit; in Bruto autem, 
ubi Cicero historiam oratorum clarorum tractavit, mul- 
toc[ue magis in libello „de optimo genere oratorum'', 
<|uem Cicero, ut scimus, praefationem esse voluit illarum 
Domosthenis et Aeschinis orationum, quas in latinum 
Hornionem convertere cogitavit, ei occasio ad hanc rem 
oxplicandam non data est. 

In libris ,,de oratore^' autem de quaestionibus in- 
Hnitis ot definitis a Crasso et Antonio pluribus locis 
disputatum esso alterumque de hac re cum altero non 
consonsisso iam non ignoramus. At illud imprimis hoc 
loco commemorandum est utrumque Graecos reprehen- 
disse, quia nemo eorum de quaestionibus infinitis prae- 
ccpta dedisset, quamquam omnes materiam in causam 
et (luaestionem distribuissent; atque nos quoque locos 
[do or. II, 15, 65; 19, 78: III, 28, 110] supra ad ver- 
bum in textum recepimus, cum Antonii et Crassi sen- 
tentias de quaestionibus proportione coniungeremus ; 
quare eorum denuo mentionem fecisse satis esse putamus. 

Itaquo, ne in eandem vituperationem veniret, in 
quam rhetores Oraeci inciderant, Cicero et Crassum de 

quaestionibus infinitis copiosius agentem atque accura- 
tius praecipientem fecit, et ipse eas non sine multa dili- 
gentia duobus locis tractavit. 

Nunc vero primum referre volumus, quid Crassus 
de or. III, 29,111 — 30,118 de quaestionum infinitarum 
partitione docuerit, quibuscum statim conferantur, quae 
Cicero top. 21,81 — 22,86 de eadem re praecepit, id quod 
propterea optimura esse putamus, quia partitio bis locis 
plane eadem est. Est igitur explicatio haec: 



de or. III, 29,111—30,118: 
29,111: „Omnis igitur res 
eandem habet naturam am- 
bigendi, de qua quaeri et 
disceptari potest, sive in in- 
finitis consultationibus di- 
sceptatur sive in eis causis, 
quae in civitate et in fo- 
rensi disceptatione versan- 
tur; neque est ulla, quae 
non aut ad cognoscendi 
aut ad agendi vim ratio- 
nemquereferatur. 112. Nam 
aut ipsa cognitio rei scien- 
tiaque perquiritur . . . aut 
agendi consilium exquiri- 
tur . . . 



top. 21,81—22,86: 



113. Cognitionis autem 
tres modi, coniectura, defi- 
nitio, et, ut ita dicam, con- 
secutio, Nam quid in re 
sit coniectura quaeritur . . . 
Quam autem vim quaeque 



21,81. Quaestionumautem^ 
quacumque de re sunt, duo 
[sunt] genera: unum cogni- 
tionis, alterum actionis. 
82. Cognitionis sunt eae^ 
quarum est finis scientia . . . 

Actionis autem huiusmodi 
exempla sunt: Sitne sapien- 
tis ad rem publicam acce- 
dere. 

Cognitionis quaestiones 
tripertitae sunt: aut sitne, 
aut quid sit, aut quale sit, 
quaeritur. Horum primum 
coniectura, secundum defi- 
nitione, tertium iuris et in- 

res habeat, definitio e\pli- 
cat . . . Consecutio autem 
tractatur, cum, quid quam- 
que rem sequatur, anqui- 
ritur ... 

114. Bedeunt rursus ad i 
coniecturam eamque in : 
quattuor genera dispertiunt. i 
Nam aut quid sit, quaeri- 
tur . . . aut, quae sit origo i 
cuiusque rei . . . aut causa 
et ratio . . . aut de immu- 
tatione. 

115. Definitiones autem 
sunt disceptationes, aut,cum 
quaeritur, quid in commu- 
ni mente quasi impressum 
sit . . . aut, eum, quid cu- 
iusquesitproprium, exquiri- 
tur . . . aut, cum res distri- 
buitur in partes . . . aut, 
cum quae forma et quasi 
naturalis nota cuiusque sit, 
describitur . . . 

116. Consecutionisautem 
duo prima quaestionum ge- 
nera ponuntur. Nam aut 
simplex est disceptatio . . . 
aut ex comparatione . . . 
Simplicium autem sunt tres 
modi: de expetendis fugien- 
disve rebus . . . de aequo 
aut iniquo . . . de honesto 
aut turpillT. Com- 



iuriae distinctione explica- 
tur. 



Coniecturaeratioin quat- 
tuor partes distributa est, 
quarum una est^ cum quae- 
ritur, sitne aliquid; altera, 
unde ortum sit; tertia, quae 
id causa effecerit; quarta, 
in qua de mutatione rei 
quaeritur. 

22,83. Cum autem, quid 
sit, quaeritur, notio expli- 
canda est et proprietas et 
divisio et partitio. Haec 
enim sunt definitioni attri- 
buta; additur etiam de- 
scriptio, quam x^gazr^ga 
Graeci vocant. 



... 



84. Cum autem quaeritur, 
quale quid sit, aut sim- 
pliciter quaeritur aut com- 
parate: . . . 

Simplicium tria genera sunt : 
de expetendo fugiendoque; 
de aequo et iniquo; de ho- 
nesto et turpi. 

Com- 

parationis autem duo sunt 
modi: unus, cum, idemne 
sit an aliquid intersit, quae- 
ritur . . . alter, cum, quid 
praestet aliud alii, quaeri- 
tur . . . 

Atque eae quidem dis- 
ceptationes, quae ad cogni- 
tionem referuntur, sic fere 
a doctissimis hominibus de- 
scribuntur. 

30,118. Quae vero referun- 
tur ad agendum, aut in 
officii disceptatione versan- 
tur . . . aut in animorum 
aliqua permotione aut gig- 
nenda aut sedanda tollen- 
dave . . ." 



parationum autem duo: 
unum de eodem et alio, alte- 
rum de maiore et rainore. 



85. . . . De cognitionis quae- 
stionibus hactenus. 



86. Actionis reliquae sunt 
[sc. quaestiones] , quarum 
duo genera: unum ad of- 
ficium, alterum ad motum 
animi vel gignendum vel 
sedandum planeve toUen- 
dum/' 

Tertio loco, ubi Cicero fusius et copiosius de 
quaestionibus infinitis egit, eandem partitionem gene- 
ralem, quam ex iis, quae antecedunt, cognovimus, adhi- 
buit, nonnuUas autem partium minorum partim con- 
traxisse, partim praetermisisse videtur. Sed optime mu- 
tationes illae animadvertentur, si ipsius verba eadem 
ratione, qua antea usi sumus, attulerimus. Scripsit igi- 
tur de part. or. 18,62 — 19,67: „Quamobrem prius de pro- 
posito dicamus : cuius genera sunt duo, cognitionis alte- 
rum; eius scientia est finis . . . alterum actionis; quod 
refertur ad efficiendum quid . . . Kursus superioris genera 
sunt tria: sit necne sit, quid sit, quale sit. . . .63. 
Actionis autem duo sunt genera: unum ad persequendum 
aliquid aut declinandum . . . alterum, quod ad aliquod 
commodum usumque refertur ... 64. Kursus autem 
ex cognitionis consultatione, ubi, sit necne sit aut fuerit 

futurumve sit, quaeritur, unum genus est quaestionis, 
possitne aliquid effici . . . alterum, quemadmodum quid- 
que fiat . . . 19,65. IUius autem generis, in quo, quid 
sit id, de quo agitur, quaeritur, duo sunt genera; quorum 
in altero disputandum est, aliud an idera sit ... in 
altero autem descriptio generis alicuius et quasi imago 
est exprimenda ... 66. Tertio autem in genere, in 
quo, quale sit, quaeritur, aut de honestate aut de utili- 
tate aut de aequitate dicendum est . . . Atque in hoc 
eodem genere, in quo, quale sit quaeritur, exoritur aliud 
quoddam disputandi genus. Non enim simpliciter solum 
quaeritur, quid honestum sit, quid utilO; quid aequum, 
sed ex coraparatione etiara, quid honestius, quid utilius, 
quid aequius, atque etiam, quid honestissimum, quid 
utilissimum, quid aequissiraum . . . Atque ea quidem, 
quae dixi, cognitionis sunt omnia. 67. Kestant actionis: 
cuius alterum est praecipiendi genus, quod ad rationem 
offlcii pertinet . . ; alterum autem ad sedandos. animos 
et oratione sanandos . . . Cui quidem generi contrarium 
est disputandi genus ad eosdem illos anirai raotus, quod 
in araplificanda oratione saepe faciendum est, vel gignen- 
dos vel concitandos. Atque haec fere est partitio con- 
sultationum." 

Sed coraparemus inter se quae modo ex Ciceronis 
scriptis excerpsiraus et exploremus, quatenus auctor sibi 
non constiterit. Contraxit igitur de part. or. 18,64 
sub ea parte, cui nomen „coniecturae*' aliis locis indi- 
derat, quaestiones „unde ortum sit", „quae id causa con- 
fecerit'*, „de imrautatione" in quaestionera „quemadrao- 
diini quidque fiat"; item „notionera", proprietatem", 
„descriptionera'', quae sunt partes „definitionis", de part. 
or. 19,65 una „descriptioue^' significavit ; „divisionem" 
autem illic oranino omisit, nisi vero eam descriptioni 
subiecit. Denique quaestionera „aliud an idera sit" de 

part. or. 19,65 definitioni attribuit, cum eam et de or. 
III, 19,116 et top. 22,84 in „consecutionis'' vel „iuris 
et iniuriae distinctionis" partibus enumerasset. 

Sed, quaecunque sunt sive contractiones sive mu- 
tationes partium non ita gravium, eae nos impedire non 
possunt, quominus partitionem quaestionum infinitaram 
ex iis, quos supra attulimus, locis satis dilucide perci- 
piamus. 

B. De quaestionibus finitis. 

Omnibus locis, ubi Cicero de quaestionibus finitis 
distinctius disputavit, eas in tria genera divisit: in genus 
demonstrativum , deliberativum , iudiciale. Sic de or. 
I, 31,141 haec Crassi verba legimus: „Sed causarum, 
quae sint a communi quaestione seiunctae, partim in 
iudiciis versari, partim in deliberationibus; esse etiam 
genus tertium, quod in laudandis aut vituperandis ho- 
minibus poneretur;" et Antonius de or. II, 10,42 — 43, 
dixit: „certum autera, in quo quid in personis et in 
constituta re et definita quaereretur; cuiusmodi sunt 
quae in foro atque in civium causis disceptationibusque 
versantur. 43. Ea mihi videntur aut in lite oranda aut 
in consilio dando esse posita. Nam illud tertium, quod 
et a Crasso tactum est et, ut audio, ille ipse Aristote- 
les . . . adiunxit, etiamsi opus est, minus est tamen 
necessarium." [Dicit de genere demonstrativo.] Quibus- 
cum plane consentit eiusdem explicatio, quam inveni- 
mus de or. IX, 15,65: „unum [sc. genus] de certa de- 
finitaque causa, quales sunt, quae in litibus, quae in 
deliberationibus versantur; addat, si quis volet, etiam 
laudationes.''^) Tum Crassus de or. III, 28,109 eadem 
ratione causas distribuit, cum diceret: „Atque horum 

1) Etsi Antonius his locis genus demonstrativtim qaodammodo 
reicere videtur, tamen de eo accnrata et diligentia praecepta dedit 
[de or. II, 84,341—85, 349], de quibus infra nobis dicendum est. 

2 

superius illud geDus causam aut controversiam appellant 
eamque tribus, lite aut deliberatione aut laudatione de- 
finiunt." Etiam in libro „de partitione oratoria*' duobas 
locis eandem causarum distributionem Cicero pater 
filium docuit; quorum alterum, de part. or. 3,10^4,11, 
paullo post accuratius tractare debemus eamque ob rem 
hoc loco, ubi eius mentio facienda erat, praetereamus, 
alterum statim in medium proferre volumus; reperimus 
enim de part. or. 20,69—70 hanc explicationem : ,,69. 
Et earum [sc. causarum] quidem forma duplex est: 
quarum altera delectationem sectatur auriura; alterius, 
ut obtineat, probet et efficiat quod agit, omnis est sus- 
cepta contentio. Itaque illud superius exornatio dici- 
tur; . . . Reliquum autem genus causarum aut in pro- 
visione posteri teraporis aut in praeteriti disceptatione 
versatur; quorum alterum deliberationis est, alterum iu- 
dicii. 70. Ex qua partitione tria genera causarum exsti- 
terunt: unum, quod a meliore parte laudationis est 
appellatura, deliberationis alterum, tertiura iudiciorum." 
Brevissimara autem huius rei expositionera dedit top. 
24,91 his verbis: „Tria sunt igitur genera causarura: 
iudicii, deliberationis, laudationis." 

In libris^) autem, qui ei ,,puero aut adulescentulo 
ex coraraentariolis suis inchoata et rudia exciderunt"^) 
Cicoro tria illa genera, ut iam supra a nobis demon- 
stratura est, falso raateriara artis rhetoricae esse puta- 
verat, qua in re Aristotelem sequi sibi visus erat. Atque, 
ut adulescens de inv. I, 5, 7 et I, 7, 9 praeclarissimum 
illura philosophura secutus est, ita ne senex quidera in 
„partitiono oratoria", quara scripsit anno a. Chr. n. 46. 
vel 45 paullo ante raortera suam, ab eo dissensit, sed ean- 
dcm partitionera, quailleusus est, paene ad verbura transtulit. 

1) do inv. I, 5, 7. II, 4, 12. 

2) de or. 1, 2, 5. 



— 19 — 

Aristoteles enim tria illa genera Xoycov qriTOQr/,cdv 
distinctione auditorum, apud quos dicitur, construxit, ut 
ipse dixit Texvrj ^ijr. A 3 (p. 11): ^) ,^Egtl de [r^g ^ijt-o^a- 
y.Tfi 6t'dij] TQia Tov aQi&f.iov ToaovTOc yaQ y,al ol a'/,Qoa- 
rat Tcov Xoywv vTtaQxovatv ovTcg, ^vyxeiTac f.iav yaQ 6z 
rQLoiv 6 Xoyog^ ez re tov XeyovTog ytat neQt ov XiyeL "/.at 
TtQog ovj '/at To TeXog nQog tovtov eVrt, Xayco de tov 
ay,QoaTriv. ^Avdy/ri de tov «x^oaTiJv r) d^ecoQOv elvaL rj 
'AQLTrjv, yQLTT^v Se Tj Tcuv yeyevr^^evcov tj tcov f.ieXX6vTCov, 
EaTL (J' f.iev TieQt tcov f.ieXl6vTCjov y.qlvcov olov gzxAij- 
OLaaTrig, b de TzeQt tcov yeyevriftevcov olov b dLKaOTr^gj 
6 de [TteQt] Tijg dvvdfietog [o] d^etoQ^g, S)(St e% dvdy- 
xi]s av ellri TQia yevrj tcov koycov tcov ^riTOQLKCov, 
avfi^ovXevTL'/6vj dLyavr/^v^ eTtideL/TLmvy Eandem de- 
ductionem etiam Cicero suam fecit de part. or. 3, 10: 
^,Auditorum eam [sc. causam] genere distingui. Nam 
aut auscultator modo est qui audit aut disceptator, id 
est, rei sententiaeque moderator; ita aut, ut delectetur, 
audit, aut ut statuat aliquid. Statuit autem aut de prae- 
teritis, ut iudex, aut de futuris, ut senatus; sic tria 
haec genera, iudicii, deliberationis, exornationis ; quae, 
quia in laudatidnem maxime confertur, proprium habet 
iam ex eo nomen.*'^) 

In trium orationis generum nominatione autem 
Cicero, ut vidimus, sibi non constabat; sic pro genere 
„iudiciali*' de or. II, 10, 43 liberius dixit „in lite oranda", 
vel de or, II, 15, 65 tantum „in litibus", seu de or. III, 
28, 109 „Iite"; pro „in deliberatione" de or. II, 10, 43 
,,in consilio dando*' scripsit; pro genere „demonstrativo" 
denique de or. II, 10, 43 „laudationes", quo vocabulo 
«tiam de or. II, 15, 65; III, 28, 109; de part. or. 20, 
70; 21, 71 usus est, cum de part. or. 3, 10 et 4, 11 ex 



1) ed. Spengel p. 11. 2) cfr. de part. or. 20, 69—70. 

2* 

illius generis argnroento simpliciter id y^exomationem^ 
nominaret. 

Sed videamus, quas definitiones homm generam 
noster dederit. Invenimns eas de inv. I, 5, 7, qno loco 
haec scripta sunt: „Demonstrativum est, quod trftiuitQr 
in alicuius certae personae iaudem aut vituperationem ; 
deliberativum, quod positum in disceptatione civili habet 
in se sententiae dictionem; iudiciale, quod positum in 
iudicio habet in se accusationem et defensionem aut 
petitionem et recusationem." 

De definitionibus, quae ad iudicia et deliberationes 
pertinent, nihil habemus quod proferamus. Sed de ge- 
nere demonstrativo dubitatur. Volkmann enim Cicero- 
nem sibi ipsi repugnasse dixit, cum historiam generi 
demonstrativo, cuius definitionem modo supra e libro 
„de inventione" attulimus, altero loco attribuisset, altero 
ab oratore separavisset.^) At nostra sententia Cicero 
historiarum scriptionem nusquam generi demonstrativo 
subiecit. Cuius rei comprobandae causa de locis ab 
illo viro doctissimo collatis brevem quaestionem habe- 
bimus. 

Primo igitur loco ponimus or. 11, 37: „ . . . Jau- 
dationum [scriptionumj et historiarum et talium suasio- 
nura, qualem Isocrates fecit panegyricum multique alii, 
qui sunt norainati sophistae, reliquarumque rerum formam, 

1) Volkmann: „Rhetorik der Griechen HBd Romer*' 2 p^ 24: 
„Vielmehr verstand Rufus unter dem yepog laroQixov in der That 
nichts anderos, als die rhetorisirende Geschichtsschreibung, wie sie 
durch die Schule dos Isokrates namentlich bei Theopompos herr- 
Bohend geworden war und die ja auch Cicero or. 11,37; 61,207; 
vgl. de or. II, 9, 36 oflfenbar nach griechischem Vorgange (vgl. 
Marcellin. v. Thucyd. 41) mit zur epideiktischen Gattung der Bered- 
samkeit rechnet, wahrend er freDich or. 20, 68 die Beredsamkeit 
der Geschichtsschreiber von derjenigen der Redner ausdrucklich 
trennt." 



A..A. « ^ ..^L.*.- . ■ L 

quae absunt a forensi contentione eiusque totius generis, 
quod graece e7ti8BiY,TiA.(jv nominatur . . . non complectar 
hoc tempore." Vocabulum „scriptionum", quod uncis 
inclusum supra scriptum est, sed fuit in codice Lau- 
densi, quid sibi velit intellegi non potest; quare Sauppe^) 
quem Heerdegen in „oratoris" editione^) secutus est, 
quia particula copulativa „et" non antecederet, a gram- 
matico quodam adscriptum esse putavit, ut explicaret, 
quales suasiones essent ab Isocrate factae. Et MiitzelP) 
quidem proposuit coniecturam „laudationum scriptionem"; 
sed recte Sauppe eam reiecit, quia hoc loco non tam de 
scriptis, quam de habitis orationibus cogitatum esset. 
Quae cum ita sint, non video, quo modo „scriptionum" 
illud in contextu possit retineri. Quo deleto verba 
„laudationum et historiarum et suasionum*' ad panegy- 
ricum referenda esse patet, in quo Isocrates, cum res ab 
Atheniensibus bene gestas t^mporum ordine servato 
narraret virtutesque eorum summis laudibus efifetret, 
Graecos ad concprdiam et ad bellum contra Persas com- 
muniter suscipiendum hortatus est; non autem ad ra- 
tionem pertinent, qua historici scriptores memoriam re- 
rum gestarum produnt. Eodem certissime modo historia 
res gestas, non earum scriptionem significat de or. 11, 9, 36. 
Altero loco, qnem Tolkmann laudavit, multo magis 
erravitj nam illic Cicero historiam non modo cum ge- 
nere demonstrativo non coniunxit, sed disiunxit, cum 
scriberet or. 61,207: ,3eniotis igitur reliquis generibus 
unum selegimus hoc, quod in causis foroque versatur, 
de quo diceremus. Ergo in aliis, id est, in historia et 
in eo, quod appellamus iTtideLyiTiAovj placet omnia dici 



1) Sauppe: „Coniecturae TuUianae'* p. lO. 

2) Lipsiae 1884 in aedibus B. G. Teabneri. 

3) M&tzell in diamis rebus gymnas. destinatis 1850, p. 606. 

Isocrateo Theopompeoque more . . . ".^) Si historiam, 
id est, rerum memoriam geoeri demonstrativo subiuiigere 
voluisset, certissime, ut supra or. 11,37, ita hoc quoque 
loco dixisset: „et in toto eo, quod appellamus eTtideiTL- 
Ttxov" sive similia. 

lam conveniunt loci, quos modo perscrutati sumus, 
optime cum or. 20, 68: „Seiunctus igitur orator a philo- 
sophorum eloquentia, a sophistarum, ab historicorum, a 
poetarum explicandus est nobis qualis futurus sit," et 
cum or. 36, 124: „Narrationes credibiles, nec historico, 
sed prope quotidiano sermone explicatae dilucide.'*^ 
Propterea quoque, quia historia non pars officii oratoria 
est, quamvis saepe ea in orationibus non sine incom- 
modo adhibetur, Antonius de or. II, 15,62 dicere potuit: 
.,neque eam [sc. historiani] reperio usquam separatim 
instructam rhetorum praeceptis/' 

Ergo Cicero a se non dissedit, id quod Volkmann 
arbitratus est, sed nihil aliud fecit, nisi quod notionem 
generis demonstrativi posterioribus teraporibus, cum iara 
longius provectus esset aetate, amplificavit. 

Restat, ut de finibus trium generum illorum agamus. 
In iudiciis vQ^^^ aequura sit"^) sive „aequitas''^) quae- 
ritur, sive ,,ius, cuius partes tum expositae, cum aequi- 
tatis".^) Quod de part. or. 4, 11 oratori praescribitur, 
ut in iudicio aut saevitia aut clementia iudicis excitari 
debeat, non mirandum est, cum illae aflfectiones, ut e 
partitione generis iudicialis in petitionem et recusationem 
apparet, ad accusatoris vel defensoris officium pertineant; 
quae cura ita sint, constat Ciceronem hoc loco nihil 
aliud spectasse atque ceteris locis, cura illis verbis ae- 



1) Cfr. Quint.: „iust. or." X, 1, 74. 

2) de inv, H, 4,12. 

3) de inv. II, 51,156. de or. 1,31,141. de pait. or. 28,98. 

4) top. 24,91. 

quitatem generis iudicialis finem esse non negaret neque 
eam excluderet. 

In deliberationibus Aristoteles Ciceroni adulescen- 
tulo non satisfecit, cum utilitatem earum finem esse di- 
ceret. Itaque de inv. II, 4, 12 baec scripsit: „ . . . in 
deliberationibus, ut nos arbitramur, quid honestum sit 
et quid utile [sc. quaeritur]. Nam ceteri utilitatis modo 
finem in suadendo et in dissuadendo exponi oportere 
arbitrati sunt.'' Item „honestatem et utilitatem*^ poposcit de 
inv. II, 51, 156; 52, 158; de or. II, 82, 335; in reli- 
quis autem libris rhetoricis^) nihil nisi utilitatem expe- 
tendam esse dixit. Qaod Cicero adulescens ab Aristo- 
tele in hac re dissentiret honestatemque cum utilitate 
coniunctam oratori quaerendam esse doceret, factum est 
ex eo, quemadmodum nostra fert opinio, quod ipse ora- 
tor non ex rhetorum officinis, sed ex Academiae spatiis 
exstitit^) Cum autem in libris rhetoricis, quos aetate 
iam corroborata scripsit, utilitatem modo orationis deli- 
berativae finem esse diceret, certissime illud ante oculos 
habebat, quod exhibetur de ofif. III, 4, 20: „ . . . quic- 
quid honestum est, idem utile videtur, nec utile, quod 
non honestum . . ." Officium autem oratoris in saa- 
dendo est aut spem aut reformidationem deliberantis 
excitare,^) prout illud, de quo disputatur, ipse fieri vult 
aut non vult. 

In genere demonstrativo denique, quod quasi incu- 
nabula oratoris vocatur or. 13, 42, explicandum est, 
quid „honestum''^) sit, vel „honestas",^) in eoque est 



1) de or. I, 31, 141. top. 24, 91. de part. or. 24, 83. 

2) or. 3, 12. de part. or. 40, 139. 

3) de part. or. 4, 11. 

4) de inv. II, 4, 12. 

5) de inv. II, 52, 156. top. 24, 91. de part. or. 21, 71. 

oratoris eorum, apud quos dicit, animis et mentibus de- 
lectationem afiferre.^) 

De statibus. 

Venimus nunc ad partes, in quas Cicero tria illa 
genera, quae qualitate orationis exsistunt, partitus est 
quasque nomine statuum significare solemus. 

Sed priusquam de ipsis statibus dicamus, de loco, 
quo optime aptissimeque de iis agatur, disputandum est 
Cicero in primo librorum „de inventione" de iis disseruit, 
postquam partes officii oratorii, id est: inventionem, dis- 
positionem, elocutionem, memoriam, pronuntiationem 
enumeravit et definivit [de inv. I, 8, 10 — 14, 19]. De 
or. I, 31, 139 vero Crassus eos quaestionibus infinitis et 
finitis, cum partes utriusque esse eos arbitraretur, ad- 
nexit. Item Antonius de or. II, 24, 104 eos tractavit 
priusquam ad primam partem officii oratorii, i. e. ad 
inventionem pervenit. In tertio autem huius operis libro 
[III, 19, 70] Crassus eos accuratius non explicavit, sed 
ledter tantum et quasi in transcursu, cum de philoso- 
phia diceret, earum mentionem fecit. Quo loco autem 
in „oratore^' de statibus disputaverit, nihil attinet, quo- 
niam, ut ipse pluribus locis^) dixit, in hoc scripto non 
praecepta dare, sed quasi imaginem oratoris plane per- 
fecti vereque eloquentis ante oculos proponere voluit, 
quare in hoc libro omni opera et diligentia id studuit, 
ut ceteris rebus et partibus postpositis unam elocutionem 
quam copiosissime pertractaret. Restant libri „de parti- 
tione oratoria" et „topica"; in utroque Cicero status 
quaestionibus, finitis subiunxit, ita, ut quasi partes quae- 
stionum finitarum, sicut pauUo post videbimus, partibus 
quaestionum infinitarum responderent. 



25) or. 11, 37. de part. or. 4, 11. 

26) or. 14. 43; 17, 55; 31, 112; 33, 117; 35, 123; 41, 141. 

Constat igitur Ciceronem in loco, quo de statibus 
disseruit, eligendo variasse; id unum autem videmus 
eum in omnibus scriptis rhetoricis de iis egisse, ante- 
quam de parte quadam officii oratorii accuratius et ex- 
quisitius disputare inciperet; nam, ut supra diximus, 
illum locum „oratoris" [14,45], ubi status sub „inven- 
tione'' leviter tetigit, excipere debemus. Et hactenus de 
Cicerone. 

Ex recentiorum autem numero, qui de veterum 
artibus rhetoricis scripserunt, primo loco nominandus 
est Volkmann,^) cuius libros summam utilitatem nobis 
praebere negare non possumus; attamen dubitamus, 
num eos in hac re, de qua quaerimus, sequi liceat; 
agitur enim in iis de statibus sub „inventione", quam 
primam partem officii oratoris esse scimus, cum Cicero, 
ut pauUo ante dictum est, eos nusquam nisi in „oratore" 
sub materia artis pertractaret. Item non eum locum 
accipere possumus, quo Harnecker^) in praefatione 
editionis suae status coUocavit; nam is eundem ordinem 
adhibuit, quo Crassus de or. I, 31, 138 sequ. usus est, 
i. e. primum de quaestionibus infinitis et finitis dixit, 
deinde de statibus, quos utrique quaestioni subiunxit, 
tum de tribus illis generibus, demonstrativo, deliberativo, 
iudiciali, post de partibus officii oratoris, ad extremum 
de partibus orationis. Bader^) autem in dissertatione 
sua de constitutionibus egit, ubi Ciceronis praecepta cum 
iis, quae in Cornifici arte rhetorica inveniuntur, com- 
paravit, sed tum demum, postquam exposuit, quae uter- 



1) „Die Rhetorik der Grieolien und Romer" 2 Lipg. 1335^ 
„Riietorik der Griechen und Romer*' in „Hdbch. d. kl. Altertumsw.** 
ed Iv. V. Muller 2 Mon. 1890; vol II, p. 639—676. 

2) Cicero: „de oratore*' ed. Piderit - Harnecker. ^ Lips. 
1886—1890. 

3) „De Ciceronis rhetoricorum libris." Diss. inaug. Gryph. 1869. 

que de exordio, de narratione, de conclusione docuerit. 
Thiele^) denique constitutiones in altero dissertationis suae 
capite, quod inscripsit „confirmationis et confutationis 
praeceptorum avdXvGig^^ absolvit; in tertio autem capite, 
„de Cornifici et Ciceronis artium rhetoricarum compo- 
sitione" superscripto Quintilianum probavit, quia expo- 
sitionem statuum, quae ab illis sex orationis partibus 
separanda esset, sub „dispositione'' daret. 

Nos autem in hac re ilios viros doctos sequi non 
possumus, sed quam maxime potius ad Ciceronem nos 
applicamus. Is enim, quemadmodum nostra fert opinio, 
optimo iure omnibus locis, ubi praecepta de arte rhe- 
torica dedit, tum de statibus disseruit, cum de materia 
eloquentiae, non de officio oratoris ageret. Et, quam- 
quara concedendura est propriam ipsamve constitutionera 
causae [i. e. cum orator constituit, quae sit causa am- 
bigendi] partem officii oratorii esse, tamen negari non 
potest illas causas iam in generibus quibusdam materiae 
positas esse illaque genera aliis causis in alias partes, 
quae status seu constitutiones nominantur, distribui. Si 
vero propterea, quod orator prius causam constituit, 
quam ad „inventionem" ceterasque officii oratorii partes 
accedit, has partes seu status seu constitutiones sub ea 
parte, in qua de proprio oratoris officio et labore nobis 
disputandum est, tractare vellemus: eodem quoque loco 
de tribus illis generibus, ut exemplo utamur, seu de 
quaestionibus infinitis et definitis nobis dicendum esset; 
nam sicut in constitutionibus orator quaerit et statuif, 
quae sit causa controversiae, ita quaerat statuatque 
oportet, cui trium illorum generum vel omnino quaestio- 
nibusne infinitis an finitis res, de qua ei agendum est, 



1) „Qaaestiones de Cornifici et Ciceronis ait. rhet." Diss. 
Gryph. 1889. 



— 27 — . 

subiecta sit. Atqui nemo adhuc negavit tales quaestiones 
non tara ad proprium oratoris officium, quam ad mate- 
riam eloquentiae pertinere. Ergo sicut illae quaestiones 
materiam in genera vel partes dividunt, ita haec genera 
seu partes constitutionibus in minores partes distribuuntur. 

Atque illud neminem, qui Ciceronis libros iheto- 
ricos accuratius et diligentius inspexit, efifugere potest, 
Ciceronem in iis, quos aetate iam corroborata conscripsit, 
id studuisse, ut quaestionum infinitarum partitio quam 
maxime congrueret cum partitione quaestionum finitarum. 

Sed videamus, quid Cicero de statibus docuerit. 
Prirao loco in hac explicatione referamus definitiones 
status seu constitutionis, quas apud eum invenimus. 
De inv. I, 8, 10 constitutionem hoc modo circumscripsit: 
„Eam igitur quaestionem, ex qua causa nascitur, con- 
stitutionem appellaraus. Constitutio est priraa conflictio 
causarura ex depulsione intentionis profecta, hoc modo: 
,Pecisti.' ,Non feci,' aut: ,Iure feci;" et eadem ratione 
constitutionem de inv. I, 10, 13 iterum atque iterum 
„intentionis depulsionem'' appellavit. Idem certissime 
sensit Antonius, cum de or. II, 30, 132 diceret: „... quo 
perspecto statim occurrit . . . quid faciat causam, id est, 
quo Sublato controversia stare non possit." Neque alia 
est descriptio, quam noster top. 25, 93 dedit his verbis: 
^R^f^^^tio autem accusationis, in qua est depulsio cri- 
niinis, quoniam Graece aiaaiq dicitur, appelletur Latine 
status; in quo priraum insistit quasi ad repugnandura 
congressa defensio.'' 

De ipsis statibus Cicero sumraa industria raaxima- 
que diligentia in libris „de inventione" superscriptis egit, 
ubi proxime ad eam partitionem, quam rhetores graeci, 
imprirais Herraagoras, docuerunt, accessit,^) cura in libris 

1) Cfr. Krohnert: „Die Anfange der Rhetorik bei den Romern." 
Progr. Memel 1877. cap. VII. Netzker: „Hermagoras, Cicero, 

posterioribus de iis non tam illorum praecepta repeteret, 
quam quae sibi ipsi visa sunt, exponeret. Pluribus locis 
Cicero controversias in duo genera partitus est, quorum 
alterum exsistit ex facto, ex scripto aiterum; et cum 
illud ratione et argumentatione maxime tractetur, in 
hoc de scriptione aliqua disputandum est; quapropter, 
sicut Graeci fecerunt, illud genus rationale [yevog 
Xoyr/.ov]^ hoc genus legale [yivog vof^iyiov'] appellare nobis 
liceat. 

Et hanc quidem partitionem primum invenimus de 
inv. I, 12, 17 — 13, 18: „Deinde considerandum est, in 
ratione an in scripto sit controversia. Nam scripti con- 
troversia est ea, quae ex scriptionis genere nascitur. 
. .. 13, 18. Ratio est autem, cum omnis quaestio non in 
scriptione, sed in aliqua argumentatione consistit;" quae 
breviter repetivit de inv. I, 30, 49. Etiam in „oratore" 
controversias eadem ratione divisit; legimus enim or. 34, 
121 : „Erit enim ei perspectum nihii ambigi posse, in 
quo non aut res controversiam faciat aut verba." Anto- 
nius vero illam distributionem improbavit, cum contro- 
versiam ex scripto factam, i. e. genus legale, ei generi, 
in quo quale sit ambigeretur, i. e. parti generis ratio- 
nalis subiceret; hoc clarissime exposuit de or. II, 26, 112: 
„Iterum autem peccant, cum genus hoc causarum, quod 
in scripti interpretatione versatur, ab illis causis, in 
quibus, qualis quaeque res sit, disceptatur, seiungunt. 
Nusquam enim tam quaeritur, quale sit genus ipsum 
rei, quam in scripto, quod totum a facti controversia 
separatum est." Hoc loco autem non obliviscamur ne- 
cesse est Antonium, quamquam non semper, attamen 
permultis in quaestionibus a Cicerone dissedisse. 

Sed, ut ad singula transeamus, Cicero primum 

Cornificius, quae docnerint de Btatibus.'* Dissertatio inaugaralis. 
Kiel 1879. 



— 29 — 

quidem de statibus exquisitius et distinctius disseruit, 
ut iam supra commemoravimus, de inv. I, 8, 10 — 13, 18. 
Quae ut demonstremus nihil opus est, quam ut omnia 
graviora, quae ad hanc rem pertinent, conscribamus. 
Dixit igitur 1. c. : „Omnis res, quae habet in se positam 
in dictione ac disceptatione aliquam controversiam, aut 
facti aut nominis aut generis aut actionis continet 
quaestionem. . . . Cum facti controversia est, quoniam 
coniecturis causa confirmatur, constitutio coniecturalis 
appellatur. Cum autem nominis, quia vis vocabuli de- 
finienda verbis est, constitutio definitiva nominatur. Cum 
vero, qualis res sit, quaeritur, quia [et] de vi et de ge- 
iiere negotii controversia est, constitutio generalis vocatur. 
At cum ex eo pendet, quia non aut is agere videtur^ 
quem oportet, aut [non] cum eo, quicum oportet, aut 
[non] apud quos, quo tempore, qua lege, quo crimine, 
qua poena oportet, translativa dicitur constitutio, quia 
actio translationis et commutationis indigere videtur. 
Atque harum aliquam in omne causae genus incidere 
necesse est. Nam in quam rem non inciderit, in ea 
nihil esse poterit controversiae ; quare eam ne causam 
quidem convenit putari. 8,11. Ac facti quidem con- 
troversia^) in omnia tempora potest tribui. Nam, quid 
factura sit, potest quaeri . . . et quid fiat . . . et quid 
futurum sit . . . Nominis^) est controversia, cum de 
facto convenit et quaeritur, id quod factum est quo no- 
mine appelletur. . . . Quare in eiusmodi generibus de- 
finienda res erit verbis et breviter describenda. . . . 
9, 12. Generis^) est controversia, cum et quid factum 
sit, convenit, et, quo id factum nomine appellari oporteat, 
constat; et tamen, quantum et cuiusmodi et omnino 

1) cfr. de inv. II, 4, 14. 

2) cfr. de inv. II, 17, 52. 

3) cfr. de inv. II, 21, 62. 

quale sit, quaeritur. ... 11, 14. Haec ergo constitutio 
quam generalem nominamus, partes videtur nobis duas 
habere, iuridicialem et negotialem. luridicialis^) est, in 
qua aequi et recti natura aut praemii aut poenae ratio 
quaeritur; negotialis,^) in qua quid iuris ex civili more 
et aequitate sit, consideratur ; ... 11, 15. Ac iuri- 
dicialis quidem [ipsa et] in duas tribuitur partes, abso- 
lutam et adsumptivam. Absoluta^) est quae ipsa in se 
continet iuris et iniuriae quaestionem; adsumptiva,*) 
quae ipsa ox se nihil dat firmi ad recusationem, foris 
autem aliquid defensionis adsumit. Eius partes sunt 
quattuor, concessio, remotio criminis, relatio criminis, 
comparatio. Concessio^) esty cum reus non id, quod 
factum est defendit, sed, ut ignoscatur, postulat. Haec 
in duas partes dividitur, purgationem et deprecationem. 
Purgatio est, cum factum conceditur, culpa removetur. 
Haec partes habet tres, imprudentiam, casum, necessita- 
tem. Deprecatio est, cum et peccasse et consulto pec- 
casse reus se confitetur et tamen, ut ignoscatur, postulat; 
quod genus perraro potest accidere. Remotio criminis^) 
est, cum id crimen, quod infertur, ab se et ab sua 
culpa [vi et potestate] in alium reus removere conatur. 
Id dupliciter fieri poterit, si aut causa aut factum in 
alium transferetur. Causa transfertur, cum aliena • dioitur 
vi et potestate factum; factum autem cum alius aut 
debuisse aut potuisse facere dicitur. Relatio criminis^) 
est, cum ideo iure factum dicitur, quod aliquis ante 



1) cfr. de inv. II, 23, 69. 

2) cfr. de inv. II, 21, 62. 

3) cfr. de inv. II, 23, 69. 

4) cfr. de inv. II, 24, 71. 

5) cfr. de inv. II, 31,94. 

6) cfr. de inv. II, 29,86. 

7) cfr. de inv. II, 26, 78. 

iniuria lacessierit, Comparatio^) est, cum aliud aliquod 
factum rectum aut utiie contenditur, quod ut fieret, 
illud, quod arguitur, dicitur esse commissum. 11,16. In 
quarta constitutione, quam translativam^) uorainamus, 
eius constitutionis est controversia, cum aut quem aut 
quicum aut quomodo aut apud quos aut quo iure aut 
quo tempore agere oporteat, quaeritur aut omnino ali- 
quid de commutatione aut infirmatione actionis agitur. 
Huius constitutionis Hermagoras inventor esse existi- 
matur . . . 12,16. Et coustitutiones et earum partes 
exposuimus." Hanc autem generis rationalis explicatio- 
uem sequuntur controversiae ex scripto,^) quas consti- 
tutiones appellari Cicero non vult, quasque de inv. 
I, 13, 17 hoc modo explicavit: „Eius autem [sc. contro- 
versiae ex scripti genere] genera, quae separata sunt a 
constitutionibus, quinque sunt. Nam tum verba ipsa 
videntur cum sententia scriptoris dissidere/) tum inter 
se duae leges aut plures discrepare,^) tum id, quod 
scriptura est, duas aut plures res significare;^) tum ex 
eo, quod scriptum est, aliud, quo.d uon scriptum est, 
inveniri;"^) tum vis verbi quasi in definitiva constitutione, 
in quo posita sit^) quaeri. Quare primum genus de 
scripto et sententia, secundum ex contrariis" legibus, 
tertium ambiguum, quartum ratiocinativum, quintum 
definitivum nominamus." 

Sed tot constitutionum illarum et partium Cicero 



1) cfr. de inv. II, 24, 72. 

2) cfr. de inv. II, 19,57. 

in posterioribus libris rhetoricis alias contraxit, alias 
plane reliquit: sic constitutionem translativam partesque 
constitutionis generalis saepius desideramus et contro- 
versias, quae ex scripto exsistunt, hoc loco^) in tres, 
illo^) in duas partes distribuit; quin etiam Antonius*) 
eas in unam partem contractas constitutioni generali 
subiunxit, ut iam ante commemoravimus paulloque post 
acpuratius ipsius verbis exponemus. Id unum autem 
statim constituendum est Ciceronem illud vitium, quod 
de inv. I, 13, 17 et II, 51, 153 commisit, cum statum 
definitivum, controversiis quoque ex scripto subiceret, in 
omnibus libris posterioribus summa cum dih*gentia vita- 
visse ; de illo autem vitio ipso nobis iam nihil addendum 
est, quoniam Bader,^) Netzker,^) Krohnert,^) Volkmann') 
hanc rem satis dilucide et copiose tractaverunt. 

Pergamus autem, quo melius illae mutationes, quas 
modo leviter tetigimus, animadvertantur, Ciceronis prae- 
cepta, quatenus ad hanc rem pertinent, referre. Et 
Crassus quidem, qui, ut in aliis quaestionibus, ita in bac 
quoque statuum explicatione propius ad Ciceronis sen- 
tentiam accedit, quam Antonius, de or. I, 31, 139 — 140 
haec docuit: ,Jn utraque autem re quidquid in contro- 
versiam veniat, in eo quaeri solere, aut factumne sit, 
aut, si est factum, quale sit, aut etiam, quo nomine 
vocetur, aut, quod nonnuUi addunt, rectene factum esse 
videatur. 140. Exsistere autem controversias etiam ex 
scripti interpretatione, in quo aut ambigue quid sit 

scriptum aut contrarie aut ita, ut a sententia scriptum 
dissentiat: his autem omnibus partibus subiecta quaedam 
esse argumenta propria." Significantur his verbis et 
constitutiones generis rationalis et controversiae generis 
legalis; constitutiones autem, ut sensit Harnecker,^) cui 
totos nos applicamus, sunt hae: constitutio coniecturalis, 
definitiva, generalis, iuridicialis, quam partem consti- 
tutionis generalis esse scimus. Volkmann^) autem hunc 
locum corruptum esse putavit atque, ut statum trans- 
lativum tribus illis, coniecturae, definitioni, qualitati 
adiungeret, verbum „factum" in „actum'* mutare voluit. 
Quae coniectura, quamquam sine dubio levissima, super- 
vacanea tamen nobis videtur, non tam propter eas causas, 
quas Harnecker protulit in annotatione citata, quam 
propter illa Crassi verba, quae exstant de or. III, 19, 70, 
quaeque sunt: „Quare, si hac eloquentia atque hoc ora- 
tore contenti sumus, qui sciat aut negare oportere, quod 
arguare, aut, si id non possis, tum ostendere, quod is 
fecerit, qui insimuletur, aut recte factum aut alterius 
culpa aut iniuria aut ex lege aut non contra legem aut 
Iraprudentia aut necessario aut non eo nomine usurpandum 
quo arguatur, aut non ita agi, ut debuerit ac 
licuerit . . . ex ingenti quodam oratorem immensoque 
campo in exiguum sane gyrum compellitis,'' Neminem, 
qui hunc locum inspexit, effugere potest, Crassum verbis 
citatis constitutiones rhetorum graecorum si non plane 
enumerare, attamen earum mtooriam redintegrare 
voluisse: commemoravit enim quattuor illos status prin- 
cipales^) : coniecturalem [„aut negare'*], generalem [„osten- 
dere, quod is fecerit, qui insimuletur'^], definitivum [„non 

1) Cic. „de or." ed. Piderit-Harneckex^ p. 136, annot. 19. 

2) „Rliet. d. Griech. u. R6m.*'2 p. 53. 

3) cfr. definitiones Bingularum constitutionum^ quae exstant 
de inv. I, 8, 10-13, 18 et II, 4, 14-51, 153. 

eo nomine usurpandum, quo arguatur"], translativum 
[„non ita agi, ut debuerit ac licuerit'']; praeterea in- 
venimus constitutionem iuridicialem [,,recte factum"] et 
tres partes constitutionis iuridicialis assumptivae: re- 
motionem criminis [,,alterius culpa*'], relationem criminis 
[„iniuria''], concessionem [„imprudentia aut necessario"]; 
et ne legale quidem genus, ut recte Harnecker^) animad- 
vertit, silentio praeteriit [,,ex lege aut non contra legem*']. 

Reperimus igitur hoc loco, quem modo interpretati 
sumus, illa verba „aut recte factum'^, quae Volkmann 
de or. I, 31, 139 mutari voluit; sed ea hic quoque cor- 
rupta esse putare non possumiis, cum status translativus, 
quem Volkmann illic restituere studuit, hic apertis 
clarissimisque verbis „non ita agi, ut debuerit axit 
licuerit" significetur. 

Tertium autem locum, ubi verba „recte factum'' 
inveniuntur [de or. It, 26, 113] eaque expresse statui 
qualitatis subiunguntur, ad comprobandam nostram sen- 
tentiam idcirco afferre non possumus, quod Antonius 
illic loquitur, qui, ut saepius iam commemoratum est, 
aliam de statibus habuit sententiam atque Crassus et Cicero. 

Quae cum ita sint, illam quam Harnecker dedit 
interpretationem verborum „rectumne factum sit'', ut hoc 
loco, ita quoque de or. I, 31, J39 accipere debemus. 

Itaque Crassi praecepta ab iis, quae Cicero in libris 
„de inventione^' dedit, hoc differunt: Crassus statum 
translativum partesqu^ status generalis, constitutione 
iuridiciali excepta, de or. I, 31, 139 non commemoravit, 
quamvis eos, ut in illo de philosophia excursu, quem 
fecit de or. III, 16, 61 sequ., demonstrat, non ignoravit; 
itemque in controversiis scripti genus ratiocinativum et 
definitivum praetermisit. 



1) Cic: „de or/' ed. Piderit-Harneckor^* p. 451, annot. 11. 

lam transearaus ad „oratorem", ubi Cicero duobus 
locis de statibus egit; primum enim or. 14, 45 haec 
dixit: „Nam quoniam, quidquid est quod in controversia 
aut in contentione versetur, in eo aut sitne aut quidjit 
aut quale sit, quaeritur; sitne signis; quid sit, defini- 
lionibus; quale sit, recti pravique partibus; quibus ut 
uti possit orator, non iile vulgaris, sed hic excellens, a 
propriis personis et temporibus semper, si potest, avocat 
controversiam." Copiosius autem de statibus disseruit 
Cicero or. 34, 121, ubi haeo verba fecit: „Erit enim ei 
perspectum nihil ambigi posse, in quo non aut res con- 
troversiam faciat aut verba. Res aut de vero aut de 
recto aut de nomine; verba aut de ambiguo aut de con- 
trario. Nam si quando aliud in sententia videtur esse, 
aliud in verbis, genus est quoddam ambigui, quod ex 
praeterito verbo fieri solet, in quo, quod est ambiguorum 
proprium, res duas significari videmus." Utroque loco 
igitur tres constitutiones generis rationalis attulit: con- 
iecturam, definitionem, qualitatem; de controversiis autem, 
quae ex scripto fiunt, non disputavit, nisi or. 34, 121, 
ubi eas in duo genera distribuit: ambiguum et contra- 
rium; controversiam de scripto et sententia enim, quam 
Crassus de or. I, 31, 140 servavit, generi ambiguo sub- 
iecit, cum genus ratiocinativum et definitivum omnino 
silentio praeteriret. Sed in hac partitione generis legalis 
non constitit, ut ex iis, quae statim infra sequuntur, 
cognoscemus. 

In libro „de partitione oratoria*' enim de statibus 
et controversiis haec docuit: 9, 33. „Quoniam igitur 
omne, quod in controversiam venit, id aut sit necne sit 
aut quid sit aut quale sit quaeritur, in primo coniectura 
valet, in altero definitio, in tertio ratio. ...29, 101. In 
omnibus igitur causis tres sunt gradus, ex quibus unus 
aliquis capiendus' est, si plures non queas, ad resisten- 

3* 

dum. Nam aut ita consistendum est, ut id, quod obii- 
citur^ factum neges; aut illud, quod factum fateare, neges 
eam vim habere atque id esse, quod adve/sarius crimi- 
netur; aut, si neque de facto neque de facti appellatione 
ambigi potest, id, quod arguere, neges tale esse, quale 
ille dicat, et rectum esse, quod feceris, concedendumve 
defendas. 102. Ita primus ille status et quasi conflictio 
cum adversario coniectnra quadam, secundus autem de- 
finitione atque descriptione aut informatione verbi, ter- 
tius aequi et veri et recti et humani ad ignoscendum 
disputatione tractandus esf De genere legali autem, 
egit de part. or. 31, 108 hoc modo: „Cum autem aut 
plura significantur scripto propter verbi aut verborum 
ambiguitatem, ut liceat ei, qui contra dicat, eo trahere 
significationem scripti, quo expediat aut velit; aut, si 
ambigue scriptum non sit, vel a verbis voluntatem et 
sententiam scriptoris abducere vel alio se eadem de re 
contrarie scripto defendere, tum disceptatio ex scripti 
contentione exsistit, ut in ambiguis disceptetur, quid 
maxime significetur ; in scripti sententiaeque contentione, 
utrum potius sequatur iudex; in contrariis scriptis, utrum 
magis sit coraprobandum." Ex multis vero partibus 
illis, quas Cicero de inv. 1, 11, 14 — 15 et II, 21, 62 sequi. 
constitutioni generali subiecit, in hoc libro solam con- 
cessionem leviter tetigit, cum de part. or. 37, 131 scri- 
beret: „Si imprudenter aut necessitate aut casu quidpiam 
fecerit, . . . ad eius facti deprecationem ignoscendi pe- 
tenda venia est, quae sumetur ex plerisque locis aequi- 
tatis." Etiam translationem commemoravit de part. 
or. 28, 99, sed de ea magis ante iudicium, quam in 
ipso iudicio agendum esse docuit, cum in ea quaerendum 
esset: „aut sitne actio illi, qui agit, aut iamne sit aut 
num iam esse desierit aut illane lege, hisne verbis 
sit actio." 

Atque cum illis praeceptis, quae inveniuntur in 
„partitionibus oratoriis", maxima ex parte ea consentiunt, 
quae Cicero in „topicis" de eadem re dedit; quare ea 
statim hoc loco afferre nobis liceat. Constitutiones igitur 
top. 24, 92 bis verbis explicavit: „In quibus [sc. de- 
finitis quaestionibus] exsistunt haec genera, ut accusator 
personam arguat facti, defensor aliquid opponat de tribus: 
aut non esse factum, aut si sit factum, aliud eius facti 
nomen esse, aut iure esse factum. Itaque aut infitialis 
aut coniecturalis prima appelletur; definitiva altera; 
tertia, quamvis molestum hoc nomen sit, iuridicialis 
vocetur." De controversiis autem ex scripto nascentibus 
paullo post disseruit; legimus enim top. 25, 95: „Sed 
quoniam lege firmius in controversiis disceptandis esse 
nihil debet, danda est opera, ut legem adiutricem et 
testem adhibeamus, In qua re alii quasi status exsistunt 
novi, sed appellentur legitimae disceptationes. 96. Tum 
enim defendetur non id legem dicere, quod adversarius 
velit, sed aliud. Id autem contingit, cum scriptum am- 
biguum est, ut duae sententiae accipi possint. Tum 
opponitur scripto voluntas scriptoris, ut quaeratur, ver- 
bane plus, an sententia valere debeant. Tum legi lex 
contraria affertur. Ita sunt tria genera, quae controver- 
siam in omni scripto facere possint, ambiguum, discre* 
pantia soripti et voluntatis, scripta contraria." 

Si Ciceronis praecepta, quae modo contulimus, cum 
iis comparamus, quae cognovimus ex ,,oratore^', inveni- 
mus illum ne in iis quidem libris, quos eodem fere 
tempore edidit et inscripsit „orator", „de partitione ora- 
toria'', „topica*'; semper eadem docuisse; nam cum in 
duobus primis constitutionem coniecturalem, definitivam, 
generalem enumeraret, in „topicis" tertiam iuridicialem 
vocavit, quamvisipse hoc nomen „molestum" esse sentiret; 
contra genus legale in libro .,de partitione oratoria" at- 

que in „topicis" rursus in tres partes divisit ita, ut con- 
troversiam scripti et voluntatis, quam in „oratore" am- 
biguo generi subiunxerat, tertium genus controversiarum 
ex scripto reciperet. 

Restat, ut Antonii sententiam, quam habuit de 

statibus, explicemus. Is enim, ut iam supra diximus, 

genus legale statui qualitatis attribuit eaque de causa 

praecepta eius optime tractari existimavimus, postquam 

eos locos, ubi Cicero utrumque genus et rationale et 

legale servavit, plane absolvimus. Sed Antonii verba, 

quae exstant de or. II, 24, 104 et 26, 110—113 sunt 

haec: 24, 104. „Nihil est enim, quod inter homines 

ambigatur, sive ex crimine causa constat, ut faciBoris, 

sive ex controversia, ut hereditatis, sive ex deliberatione, 

ut belli, [sive ex persona, ut laudis], sive ex disputa- 

tione, ut de ratione vivendi; in quo non, aut guid fac- 

tum sit aut fiat futurumve sit, quaeratur aut quale sit 

aut quid vocetur. ... 26, 110. Sed in eo genere, in 

quo, quale sit quid, ambigitur, exsistit etiam ex 

scripti interpretatione saepe contentio, in quo nulla 

potest esse nisi ex ambiguo controversia. Nam 

illud ipsum , quod scriptum a sententia discrepat, 

genus quoddam habet ambigui; . . . ex contrariisque 

scriptis, si quid ambigitur, non novum genus nascitur, 

sed superioris generis causa duplicatur. . . , Ita fit, ut 

unum genus in iis causis, quae propter scriptum am- 

biguntur, relinquatur, si est scriptum aliquid ambigue. 

. . . 112. Iterum autem peccant, cum genus hoc cau- 

sarum, quod in scripti interpretatione versatur, ab illis 

causis, in quibus, qualis quaeque res sit, disceptatur, 

seiungunt. Nusquam enim tam quaeritur, quale sit 

genus ipsum rei, quam in scripto, quod totum a facti 

controversia separatum est. 113. Ita tria sunt omnino 

genera, quae in disceptationem et controversiam cadere 

possint: Quid fiat, factutn futurumve sit; aut,. quale 
sit; aut, quomodo nominetur. Nara illud quidem, quod 
quidam Graeci adiungunt: Rectene factum sit, totum in 
eo est: Quale sit." Tum breviter quae sensit de or. 
II, 30, 132 ita comprehendit: ,,Ac primum naturara 
causae videat, quae nunquam latet, factumne sit quaera- 
tur, an quale sit, an quod nomen habeat.^' 

Cicero autem, quid de hac Antonii sententia et 
doctrina iudicaverit, Crassum de or. III, 30, 119 fecit 
pronuntiantem , qui partitioni quaestionum infinitarum 
haec verba adiunxit: „Explicatis igitur his generibus ac 
modis disceptationum omnium nihil sane ad rem perti- 
net, si qua in re discrepuit ab Antonii divisione nostra 
partitio. Eadem sunt membra in utriusque disputa- 
tione, sed paullo secus a me atque ab illo partita ac 
distributa." 

Ergo Cicero de ea sententia, qu|im aperuit in libris 
„de inventione" superscriptis, aliquantum decessit. In 
illis enim omnia, quae Graeci de hac re docuerunt, sibi 
afferenda et tractanda esse putavit, quamquam negare 
non possumus, eum iam illis temporibus id contendisse, 
ut ea, quae non recte sese habere putavit, corrigeret; 
sic videmus eum de inv. I, 9, 12 sequ. acerbius et 
vehementius in Hermagoram invehere. At illam accura- 
tissimam statuum et constitutionum partitionem in scrip- 
tis posterioribus non retinuit; plerumque enim tres 
constitutiones attulit: coniecturalem, definitivam, gene- 
ralem; sed, ut Crassus de or. I, 31, 139 constitutionera 
iuridicialem statui qualitatis adiunxit, id quod Antonius 
de or. II, 26, 113 improbavit, ita Cicero top. 24, 92 
eam constitutionem, fortasse quia saepius in foro adhibe- 
batur, omnino huic statui praetulit eiusque loco in 
numerum statuum principalium recepit. Multo magis 
autem in partibus generis legalis variavit: in libris „de 

inventione" ^) enim quinque partes eius generis fecit; 
in „oratore"^) contra duas modo accepit; Antonius vero 
de or. II, 36, 110—112 totum genus, quod in unum 
ambiguum contraxit, constitutioni generali subiecit; in 
iis denique libris rhetoricis,*) qui supersunt, Cicero illud 
genus in tres partes distribuit: in controversiam de 
scripto et sententia, ex contrariis legibus, ex ambiguo. 

Permagnum autem vitium, quo tota Ciceronis 
quaestio laborat, adhuc non commemoravimus : Pluribus 
enim locis verbis clarissimis contendit status non solum 
ad genus iudiciale, sed etiam ad genus deliberativum et 
demonstrativum pertinere. Quibus de causis in hac re 
erraverit Bader,^) Netzker,^) Volkmann,^) Thiele'^) satis 
dilucide atque perspicue demonstraverunt neque quidquara 
reliquerunt, quod nobis addendum esset. At, ne quid 
praetereamus, illud nostrum esse arbitramur, locos, ubi 
Cicero hoc falsum praeceptum dedit, in medium proferre; 
sunt enim: de inv. I, 8, 10; 10, 14; II, 4, 12; 51, 155; 
de or. II, 24, 104—105; top. 25, 93—94. 

Sed etiam quaestionibus infinitis, quas in libris 
„de inventione'' procul ab oratoris officio remotas 
esse dixerat quasque, ut supra exposuimus, multas 
in partes constitutionibus haud dissimiles distribuit, 
saepius status subiecit; qua in re vero tunc status a 
partibus illis differant, certe constituere non possumus. 
Atque hoc quidem fecit Crassus de or. I, 31, 139 itemque 
Cicero or. 14, 45 — 46, qui simili ratione top. 21, 81 et 



1) de inv. I, 13, 17. II, 42, 121—51, 153. 

2) or. 24, 121. 

3) de or. I, 31, 140. de part. or. 31, 1C8. top. 24, 192. 

4) „De Cic. rhet. libr.** p. 13. 

5) „Herm. Cic. Corn., quao doc. de stat." p. 9. 10. 25. 26. 

6) „Rhet. d. Gr. u. R.'^2 p, 45, 50 gequ. 

7) „Quaest. de Corn. et Cic. art. rhet." p. 107. 

22, 86 partes quaestionum infinitarum finitis quoque 
quaestionibus subiecit; atque huic quidem rei respondet 
illud Cieeronis praeceptum, de quo supra egimus, omnes 
causas certas ad genus universum traducendas esse. 

De causarum vero ex intentionis impulsione na- 
scentium partitione Cicero nusquam disseruit, nisi in 
primo librorum „de inventione". Persaepe enim accidit, 
ut oratori in eadem oratione non soluni de una causa, 
sed de pluribus agendum sit Quare noster causas in 
duo genera distribuit: in simplices et in iunctas. 
„Constitutione causae," inquit de inv, I, 12, 17, „reperta 
statim placet considerare, utrum causa sit simplex an 
iuncta; et si iuncta erit, utrum sit ex pluribus quaestio- 
nibus iuncta an ex aliqua comparatione. Simplex est, 
quae absolutam in se continet unam quaestionem . . . 
Coniuncta ex pluribus quaestionibus, in qua plura quae- 
runtur . . . Ex comparatione, in qua per' contentionem, 
utrum potius [aut quid potissimum sit], quaeritur . . ." 
Cum hoc loco causas quantitate divideret, de inv. I, 15, 20 
ad qualitatem sive, ut ita dicamus, ad decentiam causarum 
respexit eaque ratione quinque genera earum invenit: 
honestum, admirabile, humile, anceps, obscurum, quae 
1. c. his definitionibus circumscripsit: „IIonestum causae 
genus est, cui statim sine oratione nostra favet auditoris 
animus; admirabile, a quo est alienatus animus eorum, 
qui audituri sunt; humile, quod neglegitur ab auditore 
et non magnopere attendendum videtur; anceps, in quo 
aut iudicatio dubia est aut causa et honestatis et turpi- 
tudinis particeps, ut et benevolentiam pariat et ofiensionem; 
obscurum, in quo aut tardi auditores sunt aut diffici- 
lioribus ad cognoscendum negotiis causa est implicata." 
Atque ex argumentis, quibus alter adversariorum 
in causa constituenda ea confirmat, quae alterius seu 
accusationi seu defensioni obicit, Cicero alios quasi status 

finxit^). Copiosius autem de iis non disputavit, nisi de 

inv. I, 13, 18—14, 19 et de part. or. 29, 102-30, 106, 

cum in ceteris scriptis rhetoricis hic illic unius tantum, 

iudicationis, mentionem faceret. Sed referamus quae 

de hac re docuit ipsius verbis; scripsit igitur: 

deinv.1, 13,18— 14,19: „Ac ' depart. or. 29, 102—30, 104: 

tum considerato genere cau- 

sae . . . erit videndum, quae 

quaestio, quae ratio, quae 

iudicatio, quod firmamentum 

causae sit; quae omnia a 

constitutione proficiscantur 

oportet. Quaestio est ea, 

quae ex conflictione causa- 

rum gignitur controversia, 

hoc modo: „Non iure feci- 

sti." „Iure f^ci.*' Causa- 

rum autem est conflictioi 

in qua constitutio constat. 

Ex ea igitur nascitur con- 

troversia, quam quaestionem 

dicimus, haec: „Iurene fe- 

cerit." Ratio est ea, quae 

continet causam, quae si 

sublata sit, nihil in causa 

controversiae relinquatur . . . 



„Et quoniam semper is 
qui defendit, non solum re- 
sistat oportet aliquo certo 
statu aut infitiando aut de- 
finiendo aut aequitate oppo- 
nenda, sed etiam rationem 
subiiciat recusationis suae, 
primus ille status rationem 
habet iniqui criminis ipsam 



1) Status minores, ut eos brevitatis cansa ita appellemus, 
quamvis materiam non eadem ralione in genera distribuunt, qua 
reliqui status, propterea in hac prima parte tractamus, quia prae- 
cepta de officio oratoris non tam ad ea pertinent, quae in caosa 
constituenda ab adversariis proferuntur, quam ad ipsam orationem, 
quae de causa constituta habetur. 

ludicatio est quae ex 
i^firmatione [et confirma- 
ione] rationis nascitur con- 
'roversia. 



negationem infitiationemque 
factij secundus, quod non 
sit in re, quod ab adver- 
sario ponatur in verbo; ter- 
tius, quod id recte factum 
esse defendat, quod sine 
ulla nominis controversia 
factum fateatur, 
103. Deinde uni cuique 
rationi opponendum est ab 
accusatore id, quod si non 
esset in accusatione, causa 
omnino esse non posset. 
Itaque ea quae sic referun- 
tur, continentia causarum 
vocentur; quamquam non 
ea magis, quae contra ratio- 
nem defensionis afferuntur, 
quamipsaedefensionis ratio- 
nes continet causas. Sed di- 
stinguendi gratia rationem 
appellemus eara, quae adfer- 
tur ab reo ad recusandum 
depellendi criminis causa, 
quae nisi esset, quid defen- 
deret non haberet; firma- 
mentum autem, quod con- 
tra ad labefactandam ratio- 
nem refertur, sine quo accu- 
satio stare non potest. 
30, 104. Ex rationis autem 
et ex firmamenticonflictione 
et quasi concursu, quaestio 
exoritur quaedam, quam 

14,19. Firmamentum est = 
firmissima argumentatio de- 
fensoris et adpositissima ad ' 
iudicationem ... Et in 
ceteris quidem constitutioni- 
bus ad hunc modura iudi- 
cationes reperiuntur; in con- 
iecturali autem constitu- ; 
tione, quia ratio non est — ; 
factum enim non concedi- ' 
tur — non potest ex di- : 
ductione rationis nasci iu- ' 
dicatio. Quare necesse est 
eandem esse quaestionem 
et iudicationem: factum est, 
non est factum, factumne ' 
sit? Quot autem in causa 
constitutiones aut earum 
partes erunt, totidem necesse 
erit quaestiones , ration^ 



disceptationem voco; in 
qua, quid veniat in iadicium 
et de quo disputetor, quaeri 
solet. Nam prima adrer- 
sariorum contentio diffusam 
habet quaestionem, ut in 
coniectura: „Ceperitne pe- 
cunias Decius:'' . . . haec, 
quae primam contentionem 
habent ex arguendo et re- 
sistendO; lata, ut dixi, et 
fusa sunt. Bationum et fir- 
mamentqrum contentio ad- 
ducit in augustam discep- 
tationem. 



Ea in coniectura nulla 
est. Nemo enim eius, quod 
negat factum, rationem aut 
potest aut debet aut solet 
reddere. Itaque in his cau- 
sis eadem et prima quaestio 
et disceptatio est extrema." 

iudicationes, firmamenta re- 
periri/' 

Quibus praeceptis statim ea adiungere placet, quae 

exstant in ceteris libris rhetoricis quaeque non ad totam 

illam rem, sed ad iudicationem solum pertinent. Pri- 

mum igitur Antonius de or. II, 30, 132 de ea haec ex* 

plicavit: ,, . . . deinde, quid veniat in iudicium [sc. oc- 

currit naturali quadam prudentia], quod isti sic iubent 

quaerere: Interfecit Opimius Gracchum. Quid facit cau- 

sam? Quod rei publicae causa, cum ex senatus con- 

sulto ad arma vocasset. Hoc tolle, causa non erit. At 

id ipsum negat contra leges licuisse Decius. Veniet 

igitur in iudicium: Licueritne ex senatus consulto ser- 

vandae rei publicae causa?" Tum Cicero eandem iudi- 

cationem or. 36, 126 his verbis tetigit: „Quidquid est 

enim illud, in quo quasi certamen est controversiae^ 

quod graece y.QLv6fievov dicitur, id ita dici placet, ut 

traducatur ad perpetuam quaestionem atque ut de uni- 

verso genere dicatur; nisi cum de vero ambigetur, quod 

quaeri coniectura solet.'* Denique top. 25, 95 eadem 

res ita tractatur: „Sed quae ex statu contentio efficitur, 

eam Graeci Y,QLv6fjievov vocant. Mihi placet id . . . „qua 

de re agitur*' vocari. Quibus autem hoc „qua de re 

agitur" continetur, ea continentia vocentur, quasi firma- 

menta defensionis, quibus sublatis defensio nulla sit." 

De hac Ciceronis doctrina, quam modo ex ipsius 
libris exscripsimus diiigentius egit Volkmann: „Rhet. 
d. Gr. u. R"^ p. 102 — 105. Quamquam huic viro docto 
libenter concedimus totam illam expositionem Ciceronis 
obscuram cognituque difficillimam esse, tamen eum in 
hoc sequi non possumus, quod Ciceronem vituperavit, 
quia „constitutionem" hic alia ratione atque illic definisset 
eamque cura „quaestione" confudisset. Dixit enim 1. c, 
p. 102 haec: „Cieero selbst hat vorher die aus intentio 

und depulsio entstehende Frage iurene fecerit als Statns 
bezeichnet. Wie in aller Welt soU denn nun die Frage 
iurene fecerit 'aus dem Status entstehen, mit dem sie 
identisch ist? Oben 8,10 kam Cicero von der controversia, 
dem tr(cma^ zum Status: hier entsteht aus dem Statos 
die controversia, und diese ist die quaestio. Der frag- 
liche Begriff lost sich unter unsern Handen in nichts 
auf, wie Rauch." Quibus verbis Ciceronem iniuria 
reprehendit, nam is nusquam quaestionem ^iurene 
fecerit", quae ex depulsione intentionis exsisteret, consti- 
tutionem esse contendit. At definitio, quam de inv. I, 
8,10 de constitutione dedit, est verbum ex verbo haec: 
„Constitutio est prima conflictio causarum ex depulsione 
intentionis profecta, hoc modo: ,Fecisti* ,Non feci', aut: 
,Jure feci*.''^) Eadem ratione constitutionem circum- 
scripsit de inv. I, 10, 13: „Deinde si constitutio et ipsa 
et pars eius quaelibet intentionis depulsio est, quae 
intentionis depulsio non est, ea nec constitutio nec pars 
constitutionis est.'' Quid? num quis contendere conatur 
quaestionem „iurene fecerit" vel aliam eiusmodi in- 
tentionis depulsionem esse? Qiiodsi vero paullo ante 
dixit: „Eam igitur quaestionem, ex qua causa nascitur, 
constitutionem appellaraus/' vocabulum „quaestionem" 
ad illa verba, quae autecedunt: „Omnis res . . . aut 
facti aut nominis aut generis aut actionis continet 
quaestionem" referre deberaus, non ita interpretari, ut 
eadem significet, quae interrogatio. Suo iure igitur 
Cicero controversiam ex conflictione causarum, „in qua 
constitutio constat" nascentem proprio nomine„quaestionis*' 
appellavit; item in exemplis, quibus in altero librorum 
„de inventione^'^) singulas constitutiones illustravit, semper 

1) cfr. Victorinused.Halm: „Rliet. lat. mln.'' p. 193vers. 5 — 6. 

2) de inv. II, 17,52; 20,69: 91-R?; 28,70; 24,73; 26,79; 
29,87; 30,92. 

interrogationem, quae ex intentione et depulsione gignitur, 
„quaestionem'' appellavit; nam unum locum de inv. 
II, 4, 15, qui in codicibus valde corruptus traditur, 
excipere debemus. Ergo Ciceronem in hac explicatione, 
quae ad constitutionem et quaestionem pertinet, erroris 
vel inconstantiae coarguere non possumus. 

Contra si oculos ad illam collationem convertimus, 
qua supra praecepta de his statibus secundis, si ita eos 
significare nobis licet, comparavimus, prirao statim in 
conspectu animadvertimus Ciceronem de inv. I, 13, 18 
firmamentura alio loco aliaque ratione descripsisse atque 
de part. or. 29, 103. Sed locus huius status pendet ex 
definitione ad eamque se accommodare debet. Nam si 
firmamentum defensori attribuimus, sequatur oportet in- 
firmationem rationis, quam accusatur in defensoris 
rationem profert; ex ratione autem atque ex infirmatione 
rationis efficitur iudicatio ; ergo firmamentum iudicationem 
anteire non potest. Sin firmamentum accusatori ad- 
iudicatur, idem esse debet, quod infirmatio rationis; nam 
quid iuvat vel expedit firmamentum, postquam iudicatione 
causa iam non lata, sed angusta constituta est? Quoniam 
autem accusator defensoris rationem refutare non potest, 
nisi gravioribus argumentis, firmamentum non defensori, 
sed accusatori addicendum esse putamus. Atque hoc 
quidem Cicero, ut sciraus, in „partitionibus oratoriis'< 
iecit; in primo librorum „de inventione*' vero miram 
earum rerum confusionem et perturbationem reperimus. 
Illic enim, postquam de ratione dixit, nihil de infir- 
matione rationis commemoravit, sed statim ad iudicationis 
explicationem transiit in eaque definienda praeter ex- 
spectationem rationis infirmationem attulit, quasi iam- 
dudum cognita esset. 

Desideramus igitur de inv. I, 13, 28 significationem 
et tractationem eorura verborum, quae accusator defen- 

soris rationi opponit. Contra illic firmamentum habemus 
expositum, cuius nec finis neque utilitas post iudicationem 
constitutam intellegenda est. 

Quae cum ita sint eum locum depravatum aut 
Ciceronem fontibus suis male imprudentissimeque usum^) 
esse nobis existimandum est; quod posteriore loco positum 
putare nolumus, praesertim cum facile illam corruptelam 
emendare statusquo confuse permixtos ratione disponere 
possimus. Proponimus igitur de inv. I, 14, 19 vocabulum 
„defensoris*' in „accusatoris" mutare,^) ita ut legamus: 
„Firmamentum est firmissima argumentatio accusatoris 
et appositissima ad iudicationem ;'' deinde omnia, quae 
Cicero de firmamento dixit, iis verbis adiungere, quibus 
rationem explicavit. Qua transpositione accepta etiam 
verba „appositissima ad iudicationem", quae in offensionem 
Volkmanni incurrunt, ita interpretari licet: firmamentum, 



1) Quintilianum iUum Ciceronis locum inst. or. III, 11,9 iis- 
dem yerbis citayisse non ignoramus; attamen ea re snspitio cor- 
ruptelae non removeri potes^, cum editiones librorura illis tempo- 
ribus multa errata continerent, quorum de correctura Cicero saepius 
in epistulis egit quaeque ad Quintum fratrom III, 6,6, ut tmam 
certe locum proferamus, his verbis conquestus est: „De Latinis vero, 
quo me vertam nescio : ita mendose et scribuntur et veneunt.' 
cfr. Th. Birth: „Da8 antike Buchwesen in seinem Verh&ltnis zur 
Litteratur" p. 351 sequ. 

2) Quodsi Marius Victorinus [Halm : „Rhet. lat. min " p. 194 
vers. 5— 6] ad hunc locum adnotavit; „Firmamentum , si verum sit, 
valde prodest, sed soli defensori; accusator enim pro firmamento 
asseitionem habet," eius sententiam probare non possumus. Nam 
ipse Cicero, ut vidimus, de part. or. 29,103 firmamentum accnBatori 
attribuit; idem fecit in oratione, quam habuit pro L. Murena, nbi 
28,58 hac transitione usus est: „Venio nunc ad M. Catonem, quod 
est firmamentum ac robur totius accusationis . . ."; praeterea illnd 
Victorini enuntiatum refutatur a Cornificio, qui I, 16,26 item firma- 
mentum ab accusatore contra defensoris rationem afferendum esso 
docuit. 

quod rationi defensoris obicitur, iudicationi proximum est 
eamque nullo statu interveniente antecedit; nam ex 
ratione et firmamento nascitur iudicatio. Atque ilJa 
quoque verba: „Et in ceteris quidem constitutionibus ad 
hunc modum iudicationes reperiuntur" sine dubio multo 
facilius et celerius cognoscuntur; nam cum antea ab illo 
exemplo iudicationis, ad quod referenda sunt, descriptione 
firmamenti seiungerentur, nunc statim se optime ad 
illud applicant. 

Itaque quattuor difficultates hac nostra emendatione 
eximuntur atque totus Jocus plane cum illo in „par- 
titionibus oratoriis" consentit. 

Sed de statibus atque de materia artis rhetoricae 
hactenus. 



^ ♦ » 



Caput alterum. 
De partibus officii oratorii. 

Artem rhetoricam distribuit Cicero, sicut alii rhe- 
tores, in quinque partes, quarum compluribus locis men- 
tionem fecit. IUam partitionem reperimus de inv. I, 7, 9 
his verbis expressam: „ ... partes autem [sc. materiae] 
eae, quas plerique dixerunt, inventio, dispositio, elocutio, 
memoria, pronuntiatio." Eas igitur partes materiae 
esse dixit, in quas nos officium oratoris partiri sole- 
mus. Sed in hac re erravit, aut quae dicere voluit, 
male expressit. Ipse enim pauUo ante, de inv. I, 5, 7, 
materiam hoc modo definivit: „Materiam artis eam di- 
cimus, in qua omnis ars et ea facultas, quae conficitur 
ex arte, versatur," quae verba idem significant atque: 
eas res, de quibus orator dicere potest, materiam artis 
rhetoricae nominamus; deinde eam, ut supra diximus, 
in tria genera divisit: demonstrativum, (Jeliberativum, 
iudiciale. Orator vero, cum de aliqua re, quae ad unum 



— 50 — 

alterumve horum generum pertinet, dicere volet, locos 
anquiret inventosque disponet, et, ut brevi praecidamus, 
illis quinque partibus in oratione conficienda utetur. 
Ergo eas non materiae tractandae, sed ipsi materiae 
tractationi, i. e. officio seu muneri oratoris subicere 
debemus. 

Ad illum locum, quem attulimus, proxime accedit 
de or. II, 19, 79: „Deinde quinque faciunt quasi membra 
eloquentiae, iio/venire quid dicas, inventa disponere, deinde 
ornare verbis, post memoriae mandare, tum ad extremum 
agere ac pronuntiare." Et hic quidem solum nomen 
„elocutionis" in vocabulum „ornare" mutatum esse vide- 
mus; maiorem autem varietatem in partibus illis affe- 
rendis iuvenimus de or. I, 31, 142, ubi legimus: „Cum- 
que esset omnis oratoris vis ac facultas in quinque 
partes distributa, ut deberet reperire primum, quid di- 
ceret; deinde inventa non solum ordine, sed etiam mo- 
mento quodam atque iudicio dispensaro atque compo- 
nere; tum ea denique vestire atque ornare oratione; 
post memoria saepire; ad extromum agere cum digni- 
tate ac venustate/' Aliis verbis easdem partes &igni- 
ticavit noster etiam de or. I, 15, 64, cum eum oratoris 
nomine dignum esse diceret, qui ,,prudenter et com- 
posite et ornate et memoriter dicet cum quadam actionis 
etiam dignitate." 

Sicuti locis adhuc citatis partium nomina inter se 
difPerunt, ita loci quidam extant, quibus etiam ordo 
earum variat ab eoque discrepat, quo nos enumerationem 
a Cicerone de inv. I, 7, 9 et a CoriAficio I, 2, 3 adhibi- 
tam secuti plerumque utimur, Sic de or. I, 42, 187 
Crassum induxit haec verba facientem: „in hac denique 
ipsa ratione dicendi excogitare, ornare, disponere, me- 
minisse, agere ignota quondam omnibus et diffusa late 
videbantur." 

Etiam in „Bruto" a sDllemni usu recessit, cum 59, 
215 in numero aliorum oratorum in alia orationis parte 
excellentium de Antonio diceret: „reperiebat, quid dici 
opus esset et quomodo praeparari et quo loco locari; 
memoriaque ea comprehendebat Antonius; excellebat 
autem actione." Neque alias res significavit nec perspici 
voluit Brut. 63, 227, ubi de P. Antistii facultatibus 
oratoriis: „Rem,'' inquit, „videbat acute, componebat dili- 
genter, memoria valebat; verbis non ille quidem ornatis 
utebatur, sed tamen non abiectis; expedita autem erat 
et perfacile currens oratio. Et erat eius quidam tan- 
quam habitus non inurbanus; actio pauUum cum vitio 
vocis tum etiam ineptiis claudicabat.*' 

In illo libello denique, qui inscribitur „de partitione 
oratoria'* vim oratoris non statim in eas, de quibus 
agimus, partes divisit, sed primum illam in res et in 
verba distribuit; tum pergit 1,3: „Sed et res et verba 
invenienda sunt et collocanda. Proprie aiitem in rebus 
invenire, in verbis eloqui dicitur. CoUocare autem, etsi 
est commune, tamen ad iuveniendum refertur. Yox, 
raotus, vultus atque omnis actio eloquendi comes est 
earumque rerum omnium custos memoria.^' 

Ad extremum nobis non praetereundum esse vide- 
tur Brut. 6, 25, ubi Cicero illarum quinque partium 
mentionem fecit, singulas autem non enumeravit, hoc 
modo: „Quibus enim ex quinque rebus constare dicitur 
[sc. eloquentia], earum una quaeque est ars ipsa magna 
per sese." 

Ergo omnibus, quos adhuc protulimus locis elo- 
quentiam noster in quinque partes divisit. Sed in libro, 
quem „orator*' inscripsit, ab ea partitione discossit, id 
quod duobus locis optime cognoscitur. Primum enim 
or. 14, 43 haec scripsit: „Quoniam tria videnda sunt 
oratori, quid dicat et quo quidque loco et quo modo, di- 

cendam omnino est, quid sit optimum in singulis, sed ali- 
quanto secus atque in tradenda arte dici solet." Et verbis 
„quid dicat" et ,,quo quidque ioco" inventionem et collocatio- 
nem circumscriptas esse facile intellegitur; enuntiatum „quo 
modo" autem duas partes: elocutionem et actionem 
complectitur, ut ipse accuratius aperuit or. 17, 55: 
„Quo modo autem dicatur, id est in duobus, in agendo 
et in eloquendo." Sed quaerendum est, quid tum de 
„memoria", cui locus nullus datus est, Cicero diiudica- 
verit. De hac enim parte eum a sententia sua destitisse 
videmus ex or. 17, 54, ubi est: „ . . . ne nunc quidem 
solum de orationis modo dicam, sed etiam de actionis: 
ita praetermissa pars nulla erit; quandoquidem de me- 
moria nihil est hoc loco dicendum, quae communis est 
multarum artium.^' Quibus verbis clarissime expressit 
aut declaravit sese memoriam non diutius ita, ut in ceteris 
libris, qui „oratorem" antecesserunt, propriam eloquen- 
tiae partem habere, sed multarum artium communem 
putare. Sed ne in ea quidem sententia Cicero perse- 
veravit. Nam posteriore tempore in „partitionibus ora- 
toriis" [1,3], quas uno anno post „oratorem", i. e. anno 
45 a. Chr, n. ab eo editas esse scimus rursus eadem, 
quae in libris ante „oratorem", scriptis docuerat, de elo- 
quentiae partibus praescripsit^) 



1) Hoc loco optime etiam afferuntur, quae Cicero de „me- 
moria** in libro „do optimo genere oratorum" scripsit, quem pleri- 
que duobus annis post „oratorem", i. e. anno 44 a. Chr. n, editum 
esse suspicantur. Quamquam illud inter viros doctos non satis con- 
stare non ignoramus, tamen propterea illum libellum plane silentio 
praeterire non possumus. Servavit igitur memoriam de opt. gen. 
or. 2, 5, ubi de seatentiis et verbis, e quibus eloquentia constaret, 
disputat, bis verbis: „Sed earum omnium rerum, ut aedificiorura, 
memoria est quasi fundamentum, Uimen actio'*, quibns intellegitnr, 
quanti auctor memoriam habaerit, oam nullias partis uisi memoriae 
atque actionis illic men^- 

Nullo igitur loco nisi or. 17, 54 Cicero „memoriam" 
partem artis rhetoricae reiecit. Attamen Harnecker^) eum 
iam antea, cum libros „de oratore** scriberet, eadem sive 
similia de „memoria" sensisse contendit; atque haec ex 
eo conclusit, quod Cicero in altero illorum librorum^) 
Antonium memoriam non partem propriam, sed quasi 
appendicem brevem explicantem fecisset. Qua in re 
cum illo viro doctissimo consentire non possumus. 
Quamquam „memoriam" prae ,,i^v®^^tione" et „disposi- 
tione" ab Antonio breviter tractatam atque expositam 
esse concedimus, tamen eam propter hanc brevitatem 
appendicem eloquentiae positam esse, non partem, omnino 
negandum est. 

Primum enim omnibus locis librorum „de oratore^', 
11 bi partes eloquentiae enumerantur, „memoria" semper 
in earum numerum recepta est et ab Antonio de or. 
II, 19, 79. 

Deinde Antonius memoriam a se eloquentiae par- 
tem existimari demonstrat vel declarat tota ratione, qua 
daabus primis partibus, i. e. „inventione" et „dispositione" 
absolutis ad eius tractationem transiit; de or. II, 85, 350 
enim utitur his verbis: „Habetis, de inveniendis rebus dis- 
ponendisque quid sentiam. Adiungam etiam de memoria, 
ut labore Crassum levem neque ei quidquam aliud, de 
quo disserat, relinquam nisi ea, quibus haec exornen- 
tur;" quibus fere haec exprimere voluit: cum quinque 
eloquentiae partium, de quibus nobis agendum est, „in- 
ventio" et „dispositio" a me expositae sint cumque 
Crasso nihil relinquere velim ad disserendum, nisi ea? 
quae ceteras partes exornent, i. e. „elocutionem" et 
„actionem'*, restat ut de quinta parte, de „memoria'* 
dicam*. 



1) Cia.: „(ie or." ed. Piderit-Harnecket^ p. 63. 

2) de or. II, 85, 850—88, 360. 

Denique, ut Harnecker recte iudicasset, ne actio 
quidem pars eloquentiae, sed appendix nobis habenda 
esset; nam de ea in tertio libro a Crasso haud copio- 
sius nec latius praescribitur, quam de „memoria" in 
altero libro^) ab Antonio. Quamquam actionem propter 
brevitatem, qua exposita est, non partem artis rhetoricae 
esse nemo adhuc contendere ausus est neque unquam 
audebit. 

Ergo, quemadmodum nostra fert opinio, non est, 
cur arbitremur Ciceronem iam in libris „de oratore" in- 
scriptis eam, quam postea in „oratore" protulit, senten- 
tiam habuisse. 

Si breviter comprehendimus, quae de numero par- 
tium modo diximus, Ciceronem iudicamus in omnibus 
libris rbetoricis „oratore'' excepto eloquentiam in quinque 
partes distribuisse. Quae res propterea nos summa ad- 
miratione afficere debet, quod in ,,Bruto", quem eodera 
anno edidit, quo „oratorem" [a. 46 a. Chr. n.] non modo 
nihil de memoria reicienda commemoravit, sed quinque 
illas partes in iisque memoriam oratori maxime neces- 
sarias esse dixit; est enim Brut. 59, 214: „Sed ei 
tamen unum illud habebant, dicendi opus elaboratum; 
idque cum constaret ex quinque notissimis partibus, 
nemo in aliqua parte earum omnino nihil poterat. In 
quacunque enim una plane clauderet, orator esse non 
posset.'* Atque aliis quoque locis eiusdem libri quin- 
que partium mentionem fecit sive eas enumeravit; quos, 
cum iam supra in medium protulerimus, hoc loco prae- 
terire liceat.^) 



1) de or. III, 56, 213-61, 227. 

2) Quin etiam egregiam nonnullorum oratorum memoriam 
in „Bruto" summa laudo extulit; sic Brut. 76, 265: „Erant"iiiquit 
„in eo [sc. L. Torquato] . . . divina memoria, summa verborum et 
gravitas et elegantia;" seu Brut. 88, 301: „ . . . Primum memoria 

Quo modo fieri potuerit, ut Cicero, qui nomine 
optimi oratoris et rhetoris certissime dignus est, sententiam 
suam cum eaque praecepta rhetorica tam brevi tempore 
— intra duos annos — iterum atque iterum mutaverit, 
etsi ex ratione mathematicorum demonstrare non possumus, 
attamen satis certo suspicari licet. In omnibus enim 
libris rhetoricis praeter „Brutum*' et ,,oratorem*' noster 
id egit, ut legentes arte rhetorica eiusque partitione vel 
parte aliqua eloquentiae institueret, id quod praecipue 
cognoscitur in libris, qui „de inventione", „topica" „de 
partitione oratoria" inscribuntur. Itaque mirari non 
debemus, quod in iis omnes partes omniaque praecepta 
artis ex sollemni usu attulerit. Quare etiam in iibro 
,,de optimo genere oratorum" memoriam bono iure ab 
eo laudatam esse negare non possumus, nam voluit, ut 
scimus, oratorum eloquentissimorum Demosthenis et 
Aeschinis orationes ,^7teQt arefpdvov'^ et ^;mxd KTXfi- 
cpcbVTog^'' inscriptas convertere, ut ii, qui eloquentiae 
studiosi erant, praeclara exempia haberent, eique con- 
versioni hunc libellum praeponere praefationem. Itaque 
totius operis finis erat utilitas, ut ipse dixit de opt. gen. 
or. 5, 13: „ . . . putavi mihi suscipiendum laborem 
utiiem studiosis-, mihi quidera ipsi non necessarium,^)" 
eamque ob rem etiam nemoriam, quae semper oratori 
haud parvam utilitatem praeberet, affere potuit. In 
,,Bruto" autem, ubi noster historiam artis rhetoricae 
tractavit in aliisque oratoribus aiias virtutes et facultates 
laudibus extulit, memoriam, qua nonnulli oratores 
praeter ceteros floruerunt, silentio omnino praeterire 
nuUo modo potuit. Restant libri „de oratore"; quorum 



tanta [sc. in Hortensio], quantam in nulio me cognovisse arbitror, 
ut, quae secum commentatus esset, ea sine scripto verbis eisdera 
redderet, quibus cogitavisset.** 

1) cfr. de opt. gen. or. 7,23, 

finis, quamquain non tam aperte ante oculos positus est 
nec tam facile intellegitur, quam in reliquis libris, tamen 
ad instituendum et docendum spectat, id quod plurimis 
locis vel significatur vel claris verbis exprimitur. Cuius 
rei demonstrandae causa paucos locos quosdam pro- 
feramus. Antonius de or. II, 7, 29 dixit: „docebo vos, 
discipuli, . . . quid de omni genere dicendi sentiam" 
vel II, 22, 90: „Ergo hoc sit primum in praeceptis meis,' 
ut demonstremus . . .", vel ibidem 47, 196: „Quamobrem 
hoc vos doceo . . . bonus ego videlicet atque eruditus 
magister;" et similiter Sulpicius de or. III, 12, 47 de 
Antonio: „quoniam" inquit „monuit idem, ut ea, quae 
in quoque maxima essent, imitaremur^', seu Crassus de 
or. III, 55, 212: „Itaque hoc ]oco nihil sane est, quod 
praecipi posse videatur, nisi ut . . .*' Atque eadem vel 
similia invenimus multis aliis locis, quos omnes hoc 
loco describere non libet; quare eos in usum huius rei 
studiosorum infra enumerare liceat.') Ex omnibus autem 
cognoscere possumus Ciceronem in libris, de quibus 
agimus, eum finem esse voluisse, ut legentes imbuantur 
arte rhetorica;^) quapropter in iis quoque nuUam eloquentiae 
partem omittere potuit nec debuit. 

At longe aliter res se habet in „oratore", ubi 
Cicero, ut supra iam tetigimus, docere vel instruere non 
vult, id quod ipse compluribus locis certis verbis aperuit; 
quos, cum hoc loco summae gravitatis sint, omnes iu 
medium proferamus. Ac primum quidem scriptam 
videmus or. 14, 43: „Nulla praecepta ponemus . . ., sed 
excellentis eloquentiae speciem et formam adumbrabimus;'' 
et pauUo post or. 17, 55: „ . . . de quo plura dicerem, 

1) de or. I, 1,4-2,5. II, 11,44; 16,69; 17,71; 20,87; 24,99; 
50,204; 54,216; 57,223; 71,290; 81,383; 90,366. III, 6,19; 6,25; 
10,37; 13,48; 27,105; 30,121; 36,li ^; 60,824. 

2) cfr. Cic. „deor.** ed. J lwr« pl2. 

si boc praecipiendi tempus esset . . ;*' deinde eadem fere 
dixit or. 31, 112: „Illud tamen, quod iara ante diximus, 
nihil nos praecipiendi causa esse dicturos atque ita potius 
acturos,ut existimatores videamur loqui, non magistri;" tum 
legimus or. 33, 117 ; „Quando autem aut quomodo id faciat 
nihil ad hoc tempus, quoniam, ut supra dixi, iudicem 
esse me, non doctorem volo;" accedit etiam or. 35, 123: 
„Quoniam autem non quem doceam quaero, sed quem 
probem,probabo . . ." et ad extremum afferatur or. 41, 141 : 
„Sed si profitear — quod utinam possem! — me stu- 
diosis dicendi praecepta et quasi vias, quae ad eloquentiam 
ferrent, traditurum: quis tandem id iustus rerum existi- 
mator reprehendet?" Quibus ex locis haec cognoscimus: 
Cicero in „oratore" non magister vel doctor artis rhe- 
toricae praecepta dedit, sed existimatoris vel iudicis modo 
explicavit, quod eloquentiae genus summum et perfec- 
tissiraum iudicaret aut, ut scripsit or. 2,7: „in summo 
oratore fingendo talem informare" voluit, „qualis fortasse 
nemo fuit;" id unum igitur in „oratore" studuit, ut 
formam et speciem praestantissimi, perfectissimi, eloquen- 
tissimi oratoris ante oculos poneret.^) Quae cum ita 
essent, iis partibus, quae ei non ita graves visae sunt, 
postpositis vel etiam omissis id unum exposuit atque 
disseruit, quod oratori perfecto maxime necessarium esse 
existimavit, i. e. elocutionem. 

Memoriam autem ea de causa in hoc libro super- 

vacaueam esse dixit, quia „multarum artium communis'' 

esset, quas certissime perfectus illC; qui praestantissimis 

animi facultatibus ac viribus praeditus esset, per sese 

lam animo complecteretur. 

Ex iis igitur, quae antecedunt, videmus Ciceronem 
I de numero partium, prout res et finis cuiusque libri 

' 1) cfr. Cic. „de or." ed. Piderit-Haraecker^ p. 12. 

postularent, aliis locis alia praecepisse seu potius alia 
ratione disseruisse. 

lam nostrum erit ea, quae de gravitate singularum 
eloquentiae partium docuerit, in medium proferre. Pri- 
mum nobis afferendum est Brut. 6, 25, ubi de artis 
rhetoricae difficultate loquitur eamque his verbis demon- 
strare conatur: „Quibus enim ex quinque rebus con- i 
stare dicitur [sc. eloqaentia], earum una quaeque est ' 
ars ipsa magna per sese. Quarum quinque artium con- 
cursus maximarum, quantam vim quantamque difficul- 
tatem habeat, existimari potest." Quamquam omnes 
partes hoc loco summa laude affecit, tamen elocutioni, 
cui ceteri rhetores inde ab Aristotelis aetate inventiqnem 
longe praetulerant, maximam gravitatem attribuit, id 
quod aperte compluribus locis dixit, quos in iis, quae 
sequuntur, referre nobis liceat. De or. II, 27, 120 enim 
scriptum videmus: „Itaque cum haec duo nobis quae- 
renda sint in causis, primum quid, deinde quomodo di- 
camus; alterum, quod totum arte tinctum videtur, tametsi 
artem requirit, tamen prudentiae est paene mediocris, 
quid dicendum sit, videre; alterum est, in quo oratoris 
vis illa divina virtusque cernitur, ea, quae dicenda sunt, 
ornate, copiose varieque dicere." Quocum loco optime 
consentit Brut. 29, 110, ubi inventionem sine elocutione 
nihili esse his verbis expressit: ,,Neque enim refert vi- 
dere, quid dicendum sit, nisi id queas solute et suaviter 
dicere.'* Item in „oratore^' eJocutionem reliquis partibus 
etsi non necessitate, attamen arte multum praestare de- 
claravit; nam or. 14, 44 haec scripsit: „Ac duo breviter 
priraa [sc. inventio et dispositio] ; sunt enim non tam 
insignia ad maximam laudem quam necessaria et tamen 
cum multis paene communia;" et ibidem 16, 51: „Sed, 
ut ante dictum est, in his partibus, etsi graves atque 
magnae sunt, minus et artis est et laboris." [sc. in 

nventione et in collocatione.] Duobus, quos ex oratore 
ittulimus locis de tribus partibus: inventione, colloca- 
ione, elocutione ita agitur, ut scriptor semper primas 
)locutioni tribuat. Atque idem clarissime demonstravit 
?a re, ut iianc partem in tertio eorum, quos inscripsit „de 
)ratore" librorum^) et in toto „oratore" diligentissime 
sopiosissimeque tractaret. 

Reliquum est, ut exponamus, quomodo Cicero illas 

partes definierit; cuique autem definitioni coliocationem 

nominum eius partis, de qua agetur, adiungemus, quo 

melius intellegatur, quae nomina ab usitatis discrepantia 

Cicero singulis partibus attribuerit. Primum igitur in- 

ventionis definitionem proferamus; quae est de inv. I, 

7, 9 haec: „Inventio est excogitatio rerum verarum aut 

verisimilium, quae causam probabilem reddant." Atque 

huic circumscriptioni optime consentit inventionis signi- 

ficatio, quam legimus de or. I, 42, 187, ubi pro „invenire'' 

dicitur „excogitare"; neque aliud sensit noster, cum 

scriberet „reperire^', quod /vocabulum exstat de or. I, 

31, 142 et Brut. 59, 215. Sed duobus locis M. Tullius 

primam quinque illarum partium obscurius expressit sive 

significavit; dixit enim de or. I, 15, 64: „ . . . is orator 

erit mea sententia hoc tam gravi dignus nomine, qui . . . 

prudenter et composite et ornate et memoriter dicet cum 

quadam actionis etiam dignitate,'' et Brut. 63, 227: 

nRem videbat acute, componebat diligenter, memoria 

valebat etc." Utroque loco eloquentiae partium men- 

tionem fecit ; sed cum reliquas verbis apertis significaret, 

. iuventionem non commemoravit; nam verbis „prudenter 

dicet" et „rem videbat acute" non inventio dicitur, sed 

j. iudicium, quod his locis prima pars negotii oratoris pro- 



1) De or. in, 10, 37—14, 65; 25, 96-27, 107 ; 37, 149-55,212. 

fertur. De hac partitioDe depulsus post in „oratore" iu- 
dicium cum inventione coniunxit, ut videmus or. 14,44: 
,,Xam et invenire et iudicare, quid dicas, magna illa 
quidem sunt et tanquam animi instar in corpore, sed 
propria magis prudentiae quam eloquentiae:" et or. 15,48: 
..ludicium igitnr adhibebit nec inveniet solum quid dicat, 
sed etiam expendet." Et de iudicio quidem Quintiliani 
sententiam rectissimam esse existimamus; ille enim inst. 
or. 111,3, 5 — 6^) scripsit: ,,His adiecerunt quidam sextam 
partem, ita, ut inventioni iudicium subnecterent, qma 
primum esset invenire, deinde iudicare. Ego porro ne 
invenisse quidem credo eum, qui non iudicavit: neque 
enim contraria, communia, stulta invenisse dicitur quis- 
quam, sed non vitasse. Et Cicero quidem in Bhetoricis 
iudicium subiecit inventioni: mihi autem adeo tribus 
primis partibus videtur esse permixtum [nam neque dis- 
positio sine eo neque elocutio fuerit], ut pronuntiationem 
quoque vel plurimum ex eo mutuari putem." 

Sed redeamus ad definitiones, quas legimus de 
inv. I, 7. 9. ubi Cicero inventione descripta hoc modo 
pergit: ,,Dispositio est rerum inventarum in ordinem 
distributio.*' Eadem pars circumscribitur verbis „com- 
posite dicere*' de or. I, 15, 64, ,,dispensare atque com- 
ponere" de or. I, 31, 142, „disponere" de or. I, 42, 187 
et de or. II, 19, 79, ..collocare*' de part. or. 1, 3. 

Sequitur de inv. I, 7, 9 elocutio, quae est „ido- 
neorum verborum [et sententiarura] ad inventionem 
accommodatio, de qua noster seu ..ornate dicere*'*) seu 
..vestire atque ornare'*^) seu simpliciter ..ornare''*) seu 
.,eIofjui*'^) dixit. 

1 €d. Meister in ..Bibliotheca 8ciiptorQm graecoram et ro- 
manornm odita curante C. Schenkl*. Lips.-Prag. 1S86. 

2) de or. I, 15, 64 3) de or. I, 31, 142. 

4) de or. T 5) de part. or. 1,B. 

Tunc memoriani 1. c. hoc modo definivit: „Memoria 
est firma animi rerum ac verborum ad inventionem 
perceptio" eamque appellavit Brut. 61, 219 „custodem 
ceterarum ingenii partium" et similiter de part. or. 1. 3 
„custodem earum rerum omnium" i. e. reliquarum elo- 
quentiae partium, seu de opt. gen. or. 2, 5 „funda- 
mentum omnium rerum." 

Pronuntiationem denique de inv. I, 7, 9 ita cir- 
cumscripsit, ut diceret: „Pronuntiatio est ex rerum et 
verborum dignitate vocis et corporis moderatio", quibus 
verbis addatur or. 17, 55: „Est enim actio quasi cor- 
poris quaedam eloquentia, cum constet e voce atque e 
motu.'' Eamque partem vocavit de or. I, 15, 64 et ibi- 
dem 31, 142 „actionem cum dignitate et venustate", cum 
ei de or. I, 42, 187, verbum „agere" vel de or. II, 19, 79 
verba „agereacpronuntiare" subiungeret; iis denique locis, 
qui supersunt, i. e. Brut. 59, 215; 63, 227; or. 17, 54; 
de part. or. l,3simpliciter substantivo „actione'' usus est. 

De inventione. 

In inventione oratoris est eas res, quae causam suam 
probabilem reddant, acumine, ratione, diligentia^) in vestigare; 
quae res, ut per se, intellegitur, in aliis orationis generibus 
aliae esse debent: ergo de iis reperiendis ordine trium 
generum illorum: demonstrativi, deliberativi, iudicialis 
agendum est^) Quoniam autem res, si inventae sunt, 
singulis orationis partibus subiungendae iisque ordinan- 
dae sunt, optime eae in singulis generibus illarum par- 
tium ordine explicabuntur. Et hanc quidem rationem 

1) de inv. J, 7, 9. de or. II, 34, 147. de part. or. 2, 5. 

2) Qaodsi Cicero in altero libroram „de inventione", ubi 
illa genora pertractavit, hunc ordinem non secutus est, sed omnino 
immntayit, quamquam eum de inv. I, 5, 7 et I, 7, 9 induxit: hanc 
inconstantiam comprobaro nuUo modo possumus. 

Cicero in genere iudiciali plane adiiibuit; in reliquis 
autem, demonstrativo et deliberativo, idem facere non 
potuit, quia in iis nonnullas partes supervacare puta- 
vit^) — qua de re accuratius nobis infra disputandum 
est — et quia illis, quasi levioribus, postpositis sumnium 
operae ac laboris in praeceptis de genere iudiciali sibi 
consumendum esse existimavit. 

lUae autem partos, quamquam re vera ad „dispo- 
sitionem" pertinent, tamen a Cicerone semper fere sub 
„inventione" tractatae sunt; sed duos locos excipere de- 
bemus. De or. II, 76, 307 enim Antonius de sua con- 
suetudine orationem conficiendi dicit partesque orationis 
sub „ordine coUocationeque rerum ac locorum" perse- 
quitur; hoc recte se habere, quis est, qui neget? si 
vero illic in „principio" de locis, unde sententiae du- 
cendae essent, praecepta dedit [de or. II, 79, 321] illud 
comprobare non possumus; nam de iis non sub „dis- 
positione'', sed sub „inventione" exponere debuit. Vide- 
mus igitur eum, ut aliud vitium eflugeret, aliud com- 
misisse. Aiter autem locus, or. 15, 50, niliil habet offen- 
sionis, cum Cicero illic sub „collocatione" de nonnuUis 
orationis partibus dicat, locos vero, unde res ad eas 
melius et facilius elaborandas sumantur, non proferat. 

Itaque Cicero quodammodo suo iure partes oratio- 
nis locorum causa „inventioni" subiecit in eaque per- 
tractavit. 

Quibus de partibus pluribus locis disputatur, sed, 
quod ad numerum earum attinet, non semper oadem 
praecipiuntur; nam cum Cicero in prioribus scriptis sex 
partes orationis esse dicat, in posterioribus quattuor 
tantum ab eo afferuntur. De inv. I, 14, 19 has sex 
partes invenimus: exordium, narrationem, partitionem, 
confirmationem, reprehensionem, conclusionem. Digres- 

1) de pait. or. 4, 13; 21, 71; 27, 97. 

■iiam Hermagoras aliique rhetorum 

iclusionem interseruerunt [de inv. 

ll, 19, 80] nec Cicero neque Antonius 

^ .tium ponere voluit, quamquam utercjue 

^ ,^ a proposito digredi, imprimis in perorando, 

: esse putavit.^) 

.am Crassus de or. I, 31, 143 orationem in sex 

divisit; eae autem non modo non iisdem verbis 

ue inv. I, 14, 19 significantur, verum etiam ab illis 

iiscrepant, cum Crassus tertiam propositionem, non par- 

titionem esse vellet; nam eam 1. c. his verbis expres- 

sit: ,,postea controversiam constituendam" [sc. esse ac- 

ceperam]. 

Antonius^) vero, quamquam de or. II, 19, 80 sep- 
teni partes rhetorum graecorum enumeravit, tamen de 
or. II, 76, 307—81, 332 quinque partes fecit et tracta- 
^i*^- principium, narrationem, propositionem, argumenta- 
^ionem, quae confirmationem et reprehensionem quaere- 
^^t, conclusionem. Quae partitio iam ea inducere 
^Wetur, quae Cicero in posterioribus libris de hac re 
^ocuit; in iis enim propositionem omnino reliquit et 
^^attuor tantum partes protulit; nam or. 35, 122 con- 



1) de inv. I, 19, 27; de or. II, 77, 311; Brut. 21, 82; de 
P^t. or. 4, 14; 15, 52; 36, 128; cfr. Volkmann: „Rhet. d. Gr. u. 

2) Idem Antonius de or. II, 80, 329 quattuor tantum partes 
^^Himemoravit; sed hoc non tanti esse existimamus, ut nobis quae- 
^eu^Qm git^ q^a de causa propositionem praetermiserit , primum 
^^ia hic locus corruptus esse videtur [cfr. Piderit-HameckerC II, 
P- 394 sub 80, 329], doinde, quia Antonius illic partes in transcursu 
^odo tetigit easque inter praecepta de narratione interposuit; dixit 
^^iin l. c: „ . . . sed hoc magis in hac [sc. narratione] elahoran- 
^^m est, quod et difficilius est non esse ohscurum in re narranda, 

^^am aut in principio aut in argument[o aut purg]ando aut in 

Perorando." [Piderit-Hamecker.] 

firmationem et reprehensionem ita inter se coniunxit, ut 
eas, sicut Antonius fecit, sub nomine argumentationis 
comprehendere possimus; de part. or. 1, 4 autem et 
8, 27 mirari non debemus, quod praeter principium, 
narrationem, perorationem, quartam solum confirmationem 
exhibuit; nam eam orationi fidem facere ipse de part. 
or. 8, 27 explicavit et pauUo post 9, 33 filio interroganti, 
quae res ad fidem faciendam pertinerent, respondit eas 
in confirmationem et reprehensionem distribui; itaque 
nobis arbitrandum est, Ciceronem in hoc libro vocabulo 
„confirmatione" idem significare voluisse, quod Antonius 
„argumentationem" dixit. 

Facilius autem quattuor illae partes intelleguntur 
ex top. 26, 97 — 98, ubi vocantur: principium, narratiOj 
fides, peroratio. 

Restat ille locus or. 15, 50, ubi partes orationis 
collocationi subiciuntur; sed illic tantum principium at- 
que argumentatio reliquis partibus praetermissis comme- 
morantur; nam: „Iam vero," inquit Cicero, „ea, quae 
invenerit [sc. orator], qua diligentia coUocabit? . . .Testi- 
bula nimirum honesta aditusque ad causam faciet illu- 
stres, cumque animos prima aggressione occupaverit, in- 
firmabit excludetque contraria; de firmissimis alia prima 
ponet, alia postrema inculcabitque leviora." 

Sed nos in genere iudiciali describendo — nam 
illic omnes partes explicandae sunt — neque illam di- 
stributionem, quae constat ex sex partibus, neque hanc, 
quae quattuor tantum habet, accipiemus; nobis proxime 
ad Antonii sententiam accedere placet ita, ut has partes 
exponamus: primum exordium; deinde nBrrationem; 
tura propositionem ; post argumentationem, quae confir- 
mationem, reprehensionem, praecepta de adhibendis locis 
in singulis constitutionibus continebit; ad extremup^ 
conclusionem. Propositionem autem propterea cum par* 

titione coniuDgendam esse arbitramur, quia de inv. I, 
22, 31 sequ. in prima parte „partitionis" eadem profe- 
runtur, quae de propositione dicenda sunt; deinde, quia 
propositio ipsa verbis apertis de or. I, 31, 143; 11, 19, 
80; 80, 331 postulatur. Argumentationem autem quar- 
tam partem orationis appellare volumus, quod confirmatio 
a reprehensione separari non potest, sed semper altera 
alterius rationem habere debet, sicut postea demonstra- 
bitur, ubi latius et fusius de argumentatione dicemus.^) 

I. De genere demonstrativo. 

In genere demonstrativo, ubi aut laudat aut vitu- 

perat orator, loci ex iis rebus sumantur oportet, ut 

Cicero de inv. II, 59, 177 — 178 docet, quae personis 

attributae sunt; itaque orator animum advertere debet 

ad nomen, naturam, victum, fortunam, habitum, affectio- 

nem, studia, consiiia, facta, orationes;^) quae res etiam 

in animum, corpus, extrarias res^) distribuuntur et ora- 

toris est demonstrare, quomodo is, de quo dicitur, iis 

^sus sit. Simili ratione Antonius, quamquam, ut sci- 

ncius,hoc genusin materiam oratoris recipi noluit, deeoprae- 

cepit; nam fortunae bona, quae aut corporis essent aut 

^xtranea^ virtutesque in eorum usu exponendas esse dixit^) 



1) Qaamqa&m in ^lQventione^' ea tantum exponenda sunt, 
V^Q invenire orator debet, tamen hic illic de tractatione quoque 
nonnuUarum rerum dicendum est, primum, quia saepo aliquid sub 
^ parte officii oratorii non modo non rectius, sed multo minus 
apte proferri potest, deinde, quia Cicero, cuius praecepta de arte 
il^etorica nobis conferenda et comparanda sunt, saepe tractationem 
alicuias partis seu rei sub „inventione*^ exposuit. cfr. Thiele 1. c. 
P. 96 sequ. 

2) de inv. I, 24, 34. U, 9, 28—31. 

3) c£r. de part. or. 22, 74. top. 23, 89. 

4) de or. U, 11, 45—46; 84, 342. 

* 

et virtutes in duas partes divisit: in eas, quae in „mori- 
bus hommum et quadam comitate ac beneficentia" col- 
locatae essent, in easque, quae in „ingenii aliqua facul- 
tate aut animi magnitudine ac robore" versarentur. 
Deinde eos quoque laudandos esse explicavit, qui res 
adversas sapienter et cum dignitate tulissent; et ne ho- 
nores quidem, decreta virtutis praemia, facta comprobata 
praetermitti, sed omnes res ^magnitudine praestabiles 
aut novitate primagf aut genere ipso singulares" com- 
memorari deberen*; neque comparationes cum aliis viris- 
excellentibus prolatas sine magno commodoiqp» for^ 
existimavit^) Diligentius autem et copiosius de bonis- 
malisve animi agitur de part. or. 22,74—23,80; illic^ 
ilerum externa, corpoiis, anirai bona reperiuntur, vir— 
tutes autem in duas partes dividuntur: in eas, quao 
scientia, in easque, quae actione cognoscerentur; cumque ia. 
illa prudentia, calliditas, sapientia valerent, in hac tem- 
perantiam maxime versari 1. c. discimus. Sapientiae 
„ministrarum comitumque" Cicero aliam diiudicare sensit, 
„quae essent in disputatione vera atque falsa quibusque 
positis quid sequeretur", aliam oratoriam appellavit, 
quia eloquentia nihil esset, nisi „copiose loquens sa- 
pientia."^) Temperantiam autem et in suas res et in 
communes distribuit; illi^ quam magnitudinem animi 
appellavit, abstinentiam, fortitudinem, patientiam, libera- 
litatem, altitudinem animi subiecit; in hac vero, quae 
iustitia diceretur, religionem, pietatem, bonitatem, fidem, 
lenitatem, amicitiam esso docuit^) At summam laudem 
ex omnibus virtutibus verecundiam sumere oportet. 



1) de or. II, 84, 342—85, 348. 

2) de part. or. 23, 78. 

3) de part or. 22, 77-78. cfr. de inv. II, 53, 159-54, 165, 
quem locum infra in gonere deliberativo tractabimus. 

Praeter hos animi habitus^) alii quoque sunt, quos 
„ficti animi habitus" vocavit; quorum nonnullos enume- 
ravit de part. or. 28,80, ut: studia litterarum etc. 

Sin vitia vituperanda sunt, contrariae res explicari 
debent, sed caveat orator, ne vrtia, quae virtutibus 
similia videntur, eum fallant.^) 

Totum autem hoc genus Cicero de part. or. 21,71 
in narratione factorum constare dixit, quae non tam 
fidem facere, quam animorum motus tractare^) deberet; 
quare orator in orationibus eiusmodi maxime praecepta 
narrandi atque amplificandi sequitur, de quibus infra in 
genere iudiciali plura dicemus; denique etiam verborum 
et rerum ornamenta in hoc genere optime aptissimeque 
adhibentur. 

II. De genere deliberativo. 

Si oratori de rebus expetendis agendum est, Cicero 

de inv. I, 52,157 — 58,176 haec maxime ab eo conside- 

rari vult: honestatem, quae esset aut simplex aut cum 

"Utilitate iuncta, utilitatem, necessitudinem, affectionem; 

sin autem de rebus fugiendis: tnrpitudinem et inutili- 

tatem. Honestum, quod totum propter se expetitur,^) 

virtutem quoque vocare possumus; cui quattuor partes 

subiunguntur : prudentia, iustitia, fortitudo. temperantia;^) 

earum autem particulas hoc loco enumerare operae pretium 

esse non putamus. Quod honestum autem cum utili- 

tate iungitur,^) ei Cicero gloriam, dignitatem, amplitudinem 



1) Slc enim Cicoro de inv. II, 53, 159 virtutem definivit : „Nam 
virtus est animi habitus naturae modo atque rationi consentaneus.*' 

2) de inv. II, 54, 165. de or. II, 85, 349. de part. or. 23, 81. 

3) cfr. de par^. or. 17, 58. 

4) de inv. II, 53,\59— 54,\65. 

5) cfr.de part. or. 22,77— 23,78 etsuprasubgenerodemonstrativo. 

6) de inv. II, 55,166—168. 

attribuit. tTtilitatem^) vero ia duas partes divisit: in- 
columitatem et potentiam. Atque in omnibus quidem, 
quae adhuc protulimus, et quid fieri et quid facile fieri 
possit^) oratori quaerendum est. Deinde Cicero etiam 
necessitudines^) partitus est, quarum aliae simplices et 
absolutae essent, aliae haberent causam quandam, cui 
nomen adiunctioni indidit. Maximam autem vim et 
necessitudinem honestati attribuit, minorem incolumitati, 
minimam commoditati. In aflfectione denique,^) qua ita 
res commutantur, ut aliter ac plerumque habendae esse 
videantur, „quid tempora peterent, quid personis dignum 
esset, quo quidque animo, quicum, quo tempore quam- 
diu fieret" considerandum esse Cicero ostendit. 

Quibuscum magna ex parte consentiunt, quae An- 
tonius de or. II, 81,333—85,348 de hac re docuit; 
controversiam enim in hoc genere fieri dixit, si quae- 
reretur, „utrum utilius, aut, cum id conveniret, iitrum 
honestati an utilitati potius consulendum esset." Deinde 
verbis ornatis^) explicari oporterd^^ ^jqtiid fieri posset, aut 
non, quidque necesse esset, aut non esset/) motusque 
animorum ab oratore excitari debereiit; maxime autem 
,,adversa populi acclamatio*' vitanda es»tt, quod quibus 
rebus fieri possf t de or. II, 83, 338 discimus. 

De part. or. 24,83 sequ. autem Cicero in genere 
deliberativo aut de utilitate aiicuius facti aut de facul- 
tate seu potestate faciendi agendum esse dixit. Cum d^ 
utilitate ambigeretur bona malaque'') exponenda esse— 



1) de inv. II, 56,168—170. 

2) de inv. II, 56,169. de part. or. 24,84. cfr. deor. II, 82,33&- 
de part. or. 24,83. 

3) de inv. II, 57,170—58,175. 

4) de inv. II, 58,176. 5) de or. II, 83,33i^. 

6) de or. II. 82,336. de part. or. 24,83. 

7) cfr. de part. or. 17,58. 

Bona autem 1. c. in duo genera divisit: in necessaria et 
in non necessaria; cura illis alia genera non subiungeret, 
horum alia per se, alia commodi causa expeti contendit; 
quae per se expetenda essent, ea ab honestate vel ab 
Tirtutibus proficisci, quae vero utilitatis vel commoditatis 
causa, ea aut corporis aut fortunae bona esse. 

Sed saepe fieri potest, ut utilitas cum honestate 
certet; quod si evenit, orator, ut Cicero praecepit, quae- 
rere debet, utrum auditores indocti et agrestes sint, an 
humani et expoliti, cum illi nihil aliud, nisi „quaestum, 
eniolumentum, fructus" spectarent, hi autem ,,laudera, 
gloriam, honorem, fidem, iustitiam" utilitati semper prae- 
ferrent. 

Si vero in controversia esset, quid effici posset 
necne, oratorem primum de causis^, quae rem conficerent, 
dicere debere, deinde ne rationem quidem efficiendi 
praetermittere. 

In „topicis*' denique Cicero deliberationibus ea 
attribuit, quae in ah*is scriptis laudationibus; nam top. 
23,89 haec praescripsit: „In illud autem genus, in quo 
de expetendo fugiendoque quaeritur, adhibentur ea, quae 
8unt aut anirai aut corporis aut externa vel coramoda 
vel incommoda."^) 

In hoc genere Cicero etiam partium orationis 
nonnullam rationem habuit: principia brevia esse voluit 
de part. or. 4,13 et 27,97; in perorationibus autem ab 
oratore exempla^) ad augendum et amplificandum pro- 
ferenda esse sensit in iisque oratorem, prout facultas 
ferret et res postularet, animos eruditorum aut commovere 
aut reprimere debere. Sed haec non solum in delibe- 



1) Quibuscum confer, ue quae dubitatio fiat, quae top. 24,91 
de generibus exposita sunt. 

2) cfr. do part. or. 5,15. 

rationibus docuit, sed etiam in reliquis generibus, im- 
prirais in genere iudiciaii, ut paullo post demonstrabimus. 

IIL De genere iudiciali. 

In genere iudiciali de aequo et iniquo disserendum 
est, quorum loci a Cicerone, ut iam leviter tetigimus, 
ordine partium orationis quam accuratissime diligen- 
tissimeque exponuntur. 

1. De exordio. 

Exordium a Cicerone de inv. I, 15, 20 hac defi- 
nitione circumscriptum esse videmus: „Exordium est 
oratio animum auditoris idonee comparans ad reliquam 
dictionem;" quod ab oratore perficietur, si eos, quL 
audiunt, benevolos, attentos, dociles conficiet. 

Haec tria in omnibus scriptis rhetoricis postulantur^ 
sed, sicut in aliis quoque praeceptis fieri solet, non semperr 
eadem ratione exprimuntur. lisdem verbis, quibus d© 
inv. I, 15,20, Cicero ea praescripsit de or. I, 18,26; 
II, 19,80; top. 26,97; aliis autera usus est or. 35,122, 
ubi dixit: „Quid enim iam sequitur, quod quidem artis 
sit, nisi ordiri orationem, in quo aut concilietur 
auditor aut erigatur aut paret se ad discendum;" et de 
part. or. 8,28, unde haec afferantur: „Sumuntur [sc. 
principia] autem trium rerum gratia: ut amice, ut in- 
tellegenter, ut attente audiamur." 

Quas res orator in aliis causarum generibus^) alia 
ratione consequi studet neque eodem exordio utitur, ut 
exemplum proferamus, si genus causae honestum est, 
quod adhibet, si est genus admirabile. Quare Cicero de 
inv. I, 15,20 exordium in duas partes divisit: in prin- 
cipium et in insinuationem. „Principium," inquit illo 
loco, „est oratio perspicue et protinus perficiens audi- 
torem benevolum aut docilem aut attentum. Insinuatio 



1) vlde p. 41. 

est oratio quadam dissimulatione et circuitione obscure 
subiens auditoris animum/' Cui partitioni nihil obicere 
volumus, quaraquam necessaria nobis nou videtur; at 
illud maxime admirandum est, quod tres illas res, quas 
supra finem exordii esse dixerat, hoc loco primae tan- 
tum parti attribuit earum, in quas exordium partitus est. 

De usu autem illarum partium in singulis generibus 
causae de inv. I, 15,21 haec^fere praescripsit: Prin- 
cipium maxime adhibendum est in genere humili, an- 
cipiti, obscuro, honesto, nisi forte orator, cum ei de ho- 
nesta causa agendum est, orationem statim a narratione 
ordiri praefert; insinuatione vero orator in genere ad- 
mirabili utetur, quamvis etiam principium saepe in eo 
Jocum habere potest. 

Utraque pars locis quibusdam adiuvatur, quos 
Cicero de inv. I, 16,22—18,25 attulit; ubi prius eos 
tractavit, quibus orator auditores benevolos, attentos, do- 
ciies perficit, quam ad insinuationis praecepta transiret. 
In hac re autem non omnia, quae praescripsit, ad ver- 
bum referemus, cum facillime in Ciceronis scriptis et 
reperiantur et cognoscantur, praeterea autem Cicero, 
quamquam permultos locos enumeravit, tamen hunc 
illumve praetermiserit; quapropter maxima tantum et 
gravissima eligere nobis liceat. 

Benevolentiam igitur orator quattuor ex locis com- 
parare potest: a sua, ab adversariorum, ab iudicum per- 
sona, a causa. Id autem, ut auditores diligenter atten- 
dant, efficit, si de magnis, novis, inauditis rebus se 
acturum esse pollicetur. Dociles denique eos facit, si 
paucis atque dilucidis verbis summam causae exponit. 

Insinuatione vero utitur orator, si aut causa turpis 
est aut adversarii auditoribus iam persuasisse videntur, 
aut illi, apud quos dicendum est, defessi sunt audiendo; 
idcirco eas res, quae auditorum animos abalienare solent. 

insinuatione de medio reraovere causamque ad suam 
utilitatem convertere conatur; quod, qua ratione perfici 
possit, copiosius de inv. I, 17, 24 — 25 explicatum est. 

At in libris posterioribus principii atque in- 
sinuationis discrimen nusquam reperimus in iisque 
Cicero semper vocabulo „principio*', quocunque loco ex- 
stat, pro exordio universo usus est, id quod optirae de- 
raonstrat de or. I, 48, 209, ubi Antonius in „principio" 
cuiusque disputationis explanandum esse dixit, ,,quid 
illud esset, de quo disputaretur." Quamobrera oranes 
loci, quos in illis principio subiecit, ad exordium, non 
ad partera eius singuiarera pertinent, quaravis magna 
ex parte cum iis consentiunt, qui inveniuntur in primo 
Jibrorum „de inventione" sub principio. Sic Antonius 
de or. II, 79, 321 — 323 ad benevolentiam auditorum ca- 
piendam sententias „aut ex reo, aut ex adversario, aut 
ex re, aut ex iis, apud quos agetur" ducendas esse do- 
cuit; attentos autem et dociles auditores, ut maxime in 
principiis, ita in reliquis quoque orationis partibus fa- 
oiendos esse recte iudicavit. De part. or. 8, 28 — 30 vero 
Cicero principia aut ex personis aut ex rebus suraenda 
esse dixit; ex personis autem aut „nostris aut discepta- 
torum aut adversariorum", ut amice audiamur, ex rebus, 
ut attentos faciaraus auditores eosque docearaus. 

Cura praecepta, de quibus adhuc dixiraus, ad audi- 
tores benevolos, attentos, dociles conficiendos valeant, 
aliorum finis multo magis ad universum spectat. Debet 
enim exordium gravissimis sententiis instructum esse 
omniaque, quae ad dignitatem pertinent, continere^); 
quare orator in eo non verbis elatis ad ofiFensionem ad- 
versarii, sed aptis ad comraendationem sui utatur oportet;^) 
splendoris et festivitatis et concinnitudinis minimum ad- 

1) de inv. I, 18,25. de or. II, 77,315. or. 36,124. 

2) or. 36,124. 



— 73 — 

hibeat in principiis,^) quaravis saepius praecepta de am- 
plificatione etiam ad hanc partem transferri possunt.^) 
De elaborando exordio Antonius de or. II, 77, 315 et 
77,318 admonuit — nam monita tantum usus sui tradere 
vult^) — ut orator omnibus locis inventis postremum 
consideraret, quo uteretur principio, quia haec pars ora- 
tionis „ex ipsis visceribus causae sumenda esset.'' Deinde 
principium ita narrationi ceterisque orationis partibus 
conexum esse oportere, ut „cohaerens cum omni corpore" 
videretur.''') 

Atque etiam de principiis, quae praecipue ad consti- 
tutionem coniecturalem accommodata sunt, Cicero propria 
praecepta dedit de part. or. 35, 121 ♦ IUic enim accusa- 
tori commendat, iudicum animos ad acerbitatera excitare 
iisque suspitionem inferre, defensori, insidias accusatoris 
conqueri atque misericordiam et benevolentiam a iudicibus 
petere. 

"Denique admonendum est, ne quae vitia in exor- 
dio exsistant; quibus rebus ea committerentur, Cicero 
de inv. I, 18,26 exposuit, ubi hanc eorum enume- 
rationem invenimus: „Yitia vero haec sunt certissima 
exordiorum, quae summo opere vitare oportebit: vul- 
gare, commune, commutabile, longum, separatum, trans- 
latum, contra praecepta;" sequuntur definitiones, quibus 
Cicero ea circumscripsit. Postea autem nusquam de 
iis accuratius vel copiosius disseruit neque alio loco ea 
commemoravit ac de or. II, 77,315, ubi Antonius eorum 
his verbis mentionem fecit: ,,Nam si quando id [sc. 
exordium] primum invenire volui, nullum mihi occurrit 
nisi aut exile aut nugatorium aut vulgar^ aut commune." 



1) de inv. I, 18,25. 2) de part. or. 8,30. 

3) de or. II, 20,87; 41,175. . 4) de or. II, 80,325. 

2. De narratione. 

Narratio, quae fuit altera partium orationis, est 
ex Ciceronis definitione [de inv. I, 19,27] „rerum 
gestarum aut ut gestarum expositio". Piuribus verbis 
eam circumscriptam videmus de part. or, 9,31, hoc 
modo: „. . . narratio est rerum explicatio et quaedam 
quasi sedes et fundamentum constituendae fidei;" unde 
apparet, qnantam ei Cicero gravitatem attribuerit. 

Narrationes divisit de inv. I, 19,27 in tria genera: 
„unum est," inquit, „in quo ipsa causa et omnis ratio 
controversiae continetur; alterum, in quo digressio aliqua 
extra causam ihterponitur; tertium genus est remotum 
a civilibus causis." Sed illum ordinem in pertractatione 
generum non servavit; prius contra genus tertium eius- 
que partes et particulas exposuit, deinde genus primum 
descripsit. 

Distribuit igitur hoc tertium genus in duas partes, 
„quarum altera in negotiis, altera in personis maxime 
versatur*' et, cum illi fabulam, historiam, argumentum 
subiceret, in hac simul cum rebus ipsis personarum 
sermones et animos perspici posse voluit. In extrema 
autem huius generis explicatione postulavit, ut quam 
maxima festivitas in eo adhiberetur, „confecta ex rerum 
varietate, animorum dissimilitudine, gravitate, levitate, 
spe, metu, suspitione, desiderio, dissimulatione, errore, 
misericordia, fortunae commutatione, insperato incom- 
modo, subita laetitia, iucundo exitu rerum." 

Tum de narratione, quae causam et rationem con- 
troversiae exponeret, praecepta dedit et de inv. I, 20,28 
postulavit, ut ea brevis, aperta, probabilis^) esset. 



1) cfr. or. 35,122; de part. or. 5,15. Quoniam loci, qui de 
inv. I, 20,28—21,29 sequuntur, optime facillimeque ex ipso Ciceione 
coguoscuntur, eos referre non placet; illud vero plane silentio pra>e- 

Exspectamus tum praecepta quaedam de altera 
narrationis parte, in qua a proposita causa digrederetur; 
sed mirum de ea silentium. Postquam narrationem, in 
qua causa controversiae continetur, exposuit, statim ad 
universae narrationis praecepta transiit eaque de inv. 
I, 21,30 his verbis complexus est: „Illud autem prae- 
terea considerare oportebit, ne, aut cum obsit narratio 
aut cum nihil prosit, tamen interponatur; aut non loco 
aut non, quemadmodum causa postulet, narretur." 



terire non possumus Ciceronom plures locos, quos brovitati subiecit 
paullo pobt in praeceptis do aperta narratione repetivisse eademque 
etiani in praeceptis de universa narrationo fecisse. Cuius rei, si 
non omnia proferre, at nonnulla certe exempla eligero nobis liceat. 
Scrip&it igitur: 

de inv. I, 20,28 : Brevis erit [sc. de inv. I, 20,29 : „Hic [sc. in 
nairatio], si . . . non ab ultimo ! aperta narratione] erit conside- 
repetetur . . . et si nuUam in randum . . . no quam in aliam 
aliam rem transibitur . . ." rem transeatur, ne ab ultimo 

, repetatur . . .** 
Atque in his quidem praeoeptis de brevi et apeita narratione, 
ipse intellexit locos alterius ab iis, quorum altera indigeret, plane 
separari non posse; itaque quao de aperta narratione dixit liis ver- 
bis amplexus est: ,,Qt omnino, quao praecepta do brevitate sunt, 
hoc quoquo in genere sunt consorvanda.*' Alio autem loco nihil 
invenire possumus, qucd repetitionem excuset; dixit enim de inv. 
I, 20,28 : „Brevis erit [sc. narratio] . . . si non modo id, quod obest, 
verum etiam id, quod nec obest nec adiuvat praoteribitur,*' quao 
veiba solum ad brevem narrationem pertinent. Nihilosotius Cicero 
de inv. I, 21,30, postquam omnia de narratione brevi et aperta et 
probabili dixit, quae voluit aut potuit, quasi alia praeciperet, haec 
scripsit: „TlIud autem praeterea considcraro oportobit, ne aut 
cum obsit narratio, aut cum nihil prosit, tamon intorponatur/' Haoc 
exempla attulisse sufficiat, cum satis dilucido demonstrent illos 
locos, quos Cicero minimis quoque particulis subiunxit, non ita gra- 
vep, no dicamus necessarios, esse, ut eos huo traDbforamus, prae- 
sertim cum , sicut svipra iam diximus , non somper omnes, qui 
exsistore possunt, enumeravit. 

Proxime ad hunc locum, quem adhuc tractavimus, 
accedunt quae Antonius de or. II, 80,326 — 81,330 de 
narratione protulit, quamvis is, sicut iam animadver- 
timus, cum de exordio disputareraus, semper id egit, ut 
Graecorum praecepta, quae Cicero in libris „de inven- 
tione" omnino accepit, deprimeret. Sic hoc quoque loco 
admonuit, ne nimia brevitate in narrando uteremur, 
cum ea et obscuritatem afiferret et maximam virtutem 
narrationis, ut iucunda et ad persuadendum accommo- 
data sit, deperderet ; et paullo post obscuritatem narra- 
tionis iterum vituperavit, cum de or. II, 80,329 diceret: 
„narratio obscura totam obcaecat orationem," quia eius 
„unus in causa locus*' esset. Sed aliarum quoque re- 
rum, quas de inv. I, J9,27 — 21,80 invenimus, men- 
tionem fecit. Sic illam partem, quae in personis versa- 
tur quaeque illic tertio generi, a civilibus causis remoto, 
subiecta est, una cum narratione probabili et aperta de 
or. II, 80,328—329 commemoravit. Quae vero universe 
ab Antonio de narratione praescribuntur de or. II, 81,30, 
ea plane cum iis praeceptis consentiunt, quae exstant de 
inv. I, 21,30. 

In ceteris libris rhetoricis Cicero plerumque id 
unum de narratione docuit, ut brevis, aperta, probabilis 
esset, quamvis ah*is locis, ubi haec tria postulavit, aliis 
quoque vocabulis usus est. 

Sic de or. II, 19, 80 Autonius: „deinde," inquit, 
„rem narrare ita, ut verisimilis narratio sit, iit 
aperta, ut brevis;'^ et or. 36, 124 eadem his verbis 
siguificantur: „Narrationes credibiles nec historico, sed 
prope quotidiano sermone explicatae dilucide." Si vero 
de part. or. 9, 31 praescribitur : „Nam ut dilucide proba- 
biliterque narremus, necessarium est; sed assumemus etiani 
suavitatera," nihil novi nobis praebetur, nam brevitatem, 
quam desideramus, cum narratione dilucida coniunctancx 

esse de part. or. 9, 32 discimus; suavitatem autem uibii 
aliud esse ac festivitatem, quae de mr. I, 19, 27 et de 
or. II, 80, 328, ut scimus, postulata est, intellegere 
possumus, si definitionem, quae exstat de part. or. 9, 32, 
caru illis locis comparamus. 

Sed priusquam de eo loco, qui superest ab aliisque 
discrepare videtur, agamus, ea quoque commemoranda 
sunt, quae de part. or. 35, 121 de narratione in con- 
stitutione coniecturali adhibenda docentur; debet enia\ 
orator, sicut in exordio, ita in hac quoque parte suspi- 
tionera iudicibus inferre et defensionem obscurare, de- 
fensor autem suspitionum argumentis praeteritis omnia 
narrare, quemadmodum re vera facta sunt. 

Alia vero praecepta tribus illis narrationis virtu- 

tibus, quas adhuc cognovimus, adiunxit Cicero top. 29, 97, 

ubi narrationum fines esse voluit, ut „planae essent, ut 

breves, ut evidentes, ut credibiles, ut moratae, ut cum 

dignitate.*' Qua de re disputare non expedit, quoniam 

totos nos acerrimum illum existimatorem Quintilianum 

^pplicamus, qui inst. or. IV, 2, 64 illum Ciceronis locum 

attulit eique hoc iudicium adnexit: .,Sed in oratione mo- 

^ftta debent esse omnia cum dignitate, quae poterunt. 

Evidentia in narratione, quantum ego intellego^ est qui- 

dem magna virtus, cum quid veri non dicendum, sed 

quodammodo etiam ostendendum est, sed subici per- 

spicuitati potest." 

3. De propositione et partitione. 
Postquam orator narrationem absolvit, causam, de 
qua ei agendum est, proponit. Hanc propositionem 
Cicero de inv. I, 22, 31 cum partitione coniunxit; nam 
prima ilJarum partium, in quas partitionem divisit, nihil 
aliud est ac propositio, sicut cognoscitur ex his verbis: 
«Una pars est, quae quid cum adversariis conveniat et 

quid in controversia relinquatur ostendit.'* Et hoc qui- 
dem iam Volkmann^) animadvertit; si vero ille vir 
illustrissimus p. 173 vers. 5 — 6 contendit Ciceronem 
nusquam propositionem attigisse, facere non possumus, 
quin eum erroris insimulemus. Nam etsi Cicero voca- 
bulo „propositione" nusquam usus est, tamen huius 
partis pluribus locis mentionem fecit eamque planis 
et perspicuis verbis ita circumscripsit, ut prave intel- 
legere, quae senserit, non possimus. Sic de or. I, 31, 143, 
ubi Crassus sex partes orationis enumeravit, tertiam 
earum, ut supra vidimus, hoc modo significavit: „postea 
controversiam constituendam" [sc. esse acceperam]. Itera 
Antonius de or. II, 19, 80 ex eadem occasione: „post 
autem," inquit, „dividere causam aut proponere;" atque 
idem infra, de or. II, 80, 331, narratione pertractata 
dixit: „Sequitur, ut causa ponatur, in quo videndum 
est, quid in controversiam veniat.*' 

Sed illud recte a Cicerone factum esse putamus, 
ut propositionem et partitionem inter se conecteret; 
nam, si orator causam, de qua dicturus est, proponit 
simul partes, in quas eam distribuit, breviter exponet. 
Quae distributio altera est duarum partium, quas de 
inv. I, 22, 31 partitioni subiecit, „ex qua conficitur, ut 
certas animo res teneat auditor, quibus dictis intellegat 
fore peroratum." 

Tria vero haec partitionis pars habeat oportet: 
brevitatem, absolutionem, paucitatem. Quae Cicero de 
his rebus praecepit magna ex parte de inv. I, 23, 33 
repetivit, ubi universe de partitione egit omniaque prae- 
cepta, quae ad eam pertinent, ita comprehendit: „A.tque 
his de partitione praeceptis in omni dictione meminisse 
oportebit, ut et prima quaeque pars, ut exposita est in 



1} Volkmann: „Rhet. d. Gr. u. R.*' 2p, 173, 

partitione, sic ordine transigatur et omnibus explicatis 
peroratum sit [lioc modo], ut ne quid posterius praeter 
conclusionem inferatur." 

De origine denique huius partis de eiusque usu 
apud oratores latinos non mediocria esse putamus, quae 
Cicero Brut. 87, 302 tradidit: Hortensium primum par- 
titiones, quibus de rebus dicturus esset, attulisse. 

4. De argumentatione. 

Ut graeci rhetores, ita Cicero quoque in argumen- 
tatiouem sive ad probandum faciendamve fidem summum 
laborem impendit, quem praecipue in libris „de inven- 
tione" animadvertimus, cum in iis Graecorum opera sibi 
exempla proposuisset, e quibus „commodissime praecepta 
excellentissimaque" excerpsit^) Quare in iis omnes 
partes particulasque locorum, quorum orator in argu- 
mentando indiget, accuratissime maximaque diligentia 
exposuit, cum eas in aliis scriptis rhetoricis nusquam, 
si „topica" excipiuntur, simili, nedum pari ratione 
explicaret. 

Argumentatio Ciceroni videtur esse „inventum ali- 
quo ex genere rem aliquam aut probabiliter ostendens 
aut necessarie demonstrans/^^) Constat autem ex con- 
firmatione et reprehensione, quas in primo librorum „de 
inventione^' separatim a Cicerone pertractatas videmus, 
quamquam ipse de inv. I, 42, 78 dixit aliquam rem ex 
iisdem locis et confirmari et iufirmari posse atque de 
reprehensione propria praecepta dare non modo non 
Decessarium, sed supervacaneum esse sensit.^) Quare 
postea eas inter se coniunxit et iam in altero libro „de 



1) de inv. II, 2, 4. 

2) de inv. I, 29, 44; simillimo de inv. I, 40, 74. 

3) de inv. I, 42, 78: „Verumtamon, ut quaedam praoceptio 
detar huius quoque partis [sc. roprehensionis], exponemus modos re- 
prehensionis.'' 

inventione'', ubi rationem argumentandi in singulis con- 
stitutionibus exposuit, statim euique accusationi defen- 
sionem adnexam invenimus, in utraquo autem eosdem 
argumentorum locos adhibitos ita, ut accusator saepe 
iam in arguendo defensoris argumenta infirmet, defensor 
vero, priusquara sua confirmet, semper fere accusatoris 
arguraenta refutet. Quae coniunctio claris verbis etiani 
ab Antonio de or. IL 81, 331 postulatur; „namque/* 
inquit, „una in causis ratio quaedam est eius orationis, 
quae ad probandam argumentationem valet. Ea autem 
et confimationem et reprehensionem quaerit; sed quia 
neque reprehendi, quae contra dicuntur, possunt, nisi 
tua confirmes, neque haec confirmari, nisi illa repre- 
hendas, idcirco haec et natura et utilitate et trac- 
tatione coniuncta sunt." Etiam or. 35, 122, ubi Cicero 
partes orationis enuraeravit in iisque praecepta de argu- 
raentatione sub unum conspectura subiecit, confirraationem 
et reprehensionera coniunxit atque idem fecit de part. 
or. 9, 33, cum fiiium hanc rem doceret. 

Fides autem alicuius rei facienda est argumento 
i. e. „ratione", ut top. 2,8 describitur, „quae rei dubiae 
faciat fidem.^) Quae arguraenta latent in locis quibus- 
dara, unde, quasi e sedibus, promantur oportet.^) Itaque 
iili loci sumraara habent gravitatera et necessitatem, ut 
Cicero persaepe pluribus expiicavit. Sic Antonium de 
or. II, 27, 118 Cottam et Sulpiciura fecit adhortantem, 
„ut locos multa coraraentatione atque meditatione paratos 
atque expeditos" haberent. Etiam de or. II, 30, 130 
necesse esse dixit „habere certos locos, qui, ut litterae 
ad verbum, sic ad causam explicandara occurrerent." Huc 



1) cfr. de part. or. 2, 5, ubi Cicero argumentum „probabile 
inveiitum ad faciendam fidem^' appellavit. 

2) de part. or. 2, 5. top. 2, 7. 

spectant non minus de or. II, 61, 175 et top. 2, 7, ubi 
eadem postulantur, quae locis ante peractis.^) 

Ea autem argumenta, quae orator invenit, ordinan- 
da nec sine iudicio^) adhibenda esse per se intellegitur; 
nihilominus Cicero id imprimis praecepit, cum de inv. I, 
30, 50 „inventa exornari et certas in partes distingui" 
postularet et de part. or. 3, 8 iudicium propterea adhi- 
bendum esse diceret, „ut levia semper eicerentur, nonnun- 
quam etiam communia praetermitterentur et non neces- 
saria."^) 

a. De confirmatione. 

Maxime oratori id studendum est, ut auditoribus 
persuadeat ab iisque omnia, quaecunque dixerit, com- 
probentur; id perficitur confirmatione, per quam, sicut 
Cicero de inv. I, 24,34 dixit, „argumentando nostrae 
causae fidem et auctoritatem et firmamentum adiungit 
oratio." Sed quo celerius et facilius orator ea, quae 
contendit, confirmare possit, Cicero certos locos, quos 
supra iam attigimus, summa cura explicavit, quos omnes, 
qui ad dicendum accedunt, penitus perceptos et com- 
prehensos habere necesse est. 

Quos locos de inv. I, 24, 34 sequ. in duo genera 
divisit, quorum alterum ex personarum, alterum ex ne- 
gotiorum attributis constat. Ad personas autem nomen, 
naturam, victum, fortunam, habitum, affectionem, studia, 
consilia, facta, casus, orationes^) pertinere dixit, quas res 
magna industria et assiduitate declaravit. Sed illas de- 
finitiones praeterire placet, nam — ut iterum dicamus — 



1) Alii loci, ubi de locorum utilitate, gravitate, necessitate 
agitur, sunt: de or. II, 34, 146—147; top. 17, 66; or. 14, 44; 
14, 46. 

2) cfr. or. 15, 48; de or. II, 76, 309. 

3) cfr. de or. H, 41, 175; top. 2, 6. 

4) cfr. de inv. II, 9,28—31. 

6 

quoniam nihil addehdum est, nos ad verbum eas 
exscribere oporteret, id quod inutile nobis visum est et 
non consentaneum. Item eas quoque res referre non 
opus est, quas Cicero singulis attributis quasi partes 
subiunxit, primum quia in tanta varietate causarum 
omnes plane et absolute enarrare nemo potest, deinde 
quod saepe noster nonnullas attulisse satis esse putavit 
ita, ut exempli causa positae esse videantur; sic, ut 
unum ex pluribus proferamus, de inv. L 25,36 paucis 
afifectionibus commemoratis earum, quae supererant, 
mentionem non fecit nisi his verbis : „et alia, quae in 
eodem genere reperiuntur." 

Alterius autem generis locorum quattuor sunt 
partes; nam ea, quae negotiis sunt attributa, „partim sunt 
continentia cum ipso negotio, partim in gestione negotii 
considerantur, partim adiuncta negotio sunt, partim 
gestum negotium consequuntur,^) ut Cicero de inv. I, 
26,37 docuit. Cuius generis partes iterum, ut illius, in 
minores minimasque particulas distribuuntur, de quibus 
permulta dicta sunt de inv. I, 26,37 — 28,43. 

His locis igitur argumentatio adiuvatur iisque fit 
aut probabilis, si quid explicatur, „quod fere solet fieri 
sive quod in opinione positum est sive habet in se ad 
haec quandam similitudinem ;^) aut necessaria exsistit, 
si ea, quae dicuntur, „aliter nec fieri nec probari" pos- 
sunt;^) quod genus conficitur aut complexione, „in qua 
utrum concesseris reprehenditur,'* aut enumeratione aut 
simplici conclusione. 

Atque haec quidem, quae adhuc de locis pro- 
tulimus, Cicero de inv. I, 30,49 „fontem'' confirmationis 
appellavit. In iis autem, ut facile intellegitur, proprii 

1) cfr. de inv. II, 12,38—42. 

2) de inv. I, 29,46. 3) de inv. I, 29,44. 

orationis generis certaeve causae seu constitutionis 

rationem non habuit; oratorem eligere^) ex iis voluit, 

quos maxime aptissimeque ad suam rem probandam 

proferat. Sed ipse Cicero de hac locorum explicatione 

duobus locis simillimis verbis sententiam suam aperuit, 

quorum gravissimus, de inv. I, 24,34 legitur hocmodo: 

„Verumtamen non incommodum videtur quandam silvam 

atque materiam universam ante permixtim et confuse 

exponere omnium argumentationum, post autem tradere, 

quemadmodum unum quodque causae genus binc omni- 

bus argumentandi rationibus tractis confirmari oporteat;'* 

quibuscum conferatur de inv. I, 30,49, ubi iterum de 

locis „confu8e et permixtim dispersis" Joquitur.^) 

Quoniam autem orator locos, quos invenit, necessarie 
in partes distinguere debet, Cicero iis praeceptis, quae 
modo cognovimus, alia adiunxit pertineritia ad rationem 
argumentandi; quae, quamquam rectius in inventione 
iion tractantur,^) tamen huic parti subiunxit, quia gra- 
vissima maximeque necessaria essent,^) 

Et potest adhiberi in argumentando aut inductio 
^ut ratiocinatio. In illa, „quae rebus non dubiis captat 
«sseDsiones eius, quicum instituta est,"^) orator ad tria 
DQaxime animura advertere debet, sicut Cicero prae- 
scripsit de inv. I, 32,53 — 54; primum res, quae indu- 
<Juiitur, „eiusmodi sint, ut eas concedere necesse sit,'' 
deinde res inducendae similes esse debent iis, quarum 
causa inductio fit; post cavendum est, „ne intellegatur, 
quo spectent illae primae inductiones." 

De ratiocinatione vero, quae ex ipsa re probabile 



1) or. 15,47—48. 2) cfr. de inv. II, 3,11. 

3) cfr. Thiele: ,,Quaest. de Cic. et Corn. art. rhet.** p.99. 

4) de inv. I. 30,50. 

5) de inv. I, 31,51. de part. or. 13,46. 

aliquid eruit, „quod expositum et per se cognitum sua 
se vi et ratione confirmet"^) alii aliud praescripserunt. 

Sunt enim, qui eam in quinque partes distri- 
buant:^) qui primum argumentationis summam exponi 
iubent, deinde eam in altera parte approbari; tum ea, 
„quae ostendere volunt, ex vi propositionis assumenda 
esse" docent eiusque assumptionis „quarto in loco aliam 
porro inducunt approbationem ;" quintam autem partem 
complexionem vocant, „quae aut infert solum, quod ex_ 
omnibus partibus cogitur . . . aut unum in locum cun^ 
conduxerit breviter propositionem aut assumptionem, ad — 
iungit, quid ex his conficiatur." Sunt igitur illae quinqu& 
partes: 1. propositio; 2. propositionis approbatio; 3. as— 
sumptio; 4. assumptionis approbatio; 5. complexio.^j 

Alii, qui tres modo partes ratiocinationi subiciunt 
propositionem et propositionis approbationem itemque 
assumptionem eiusque approbationem contrahunt, cum 
iis satis esse videatur propositionem, assumptionem, com- 
plexionem enumerare, 

Ciceroni autem, ut ipse dixit de inv. I, 35, 61, 
„illa partitio, quae in quinque partes tributa est, com- 
modior esse" videbatur. Quibus rebus commotus eam 
probaverit, de inv. I, 36, 62 — 37, 66 uberius exposuit 
ita, ut eandem argumentationem, qua propositionem ab 
eius approbatione separandum esse demonstravit, iisdem 
verbis repeteret, ubi de assumptione ab eius approbatione 
disiungenda egit. 

Sed quamquam sine ulla dubitatione ratiocina- 
tionem quinquepertitam tripertitae praetulit, tamen eam 
semper ex omnibus quinque partibus constare debere 
prorsus non contendit, ut cum ex illa argumentatione, 
qua sententiae suae comprobandae causa usas est in 

1) de iDV. I, 34,57. cfr. de part. or. 13,46. 

2) de inv. I, 34,58—59. 3) de inv. I, 37,67. 

• 

squaque et propositionem et assumptionem interdum sine 
-approbatione proferri posse agnovit, tum ex liis verbis 
yerspicitur, quae exhibentur de inv. I, 37, 67: „Quae 
plurimas habet argumentatio partes, ea constat ex his 
<iuinque partibus; secunda est quadripertita ; tertia tri- 
pertita; dein bipertita; quod in controversia est. De una 
quoque parte potest alicui videri posse consistere." 

Quadripertita fit ratiocinatio, si approbatio aut pro- 
positionis aut assumptionis propter perspicuitatem praeter- 
mittitur; tripertita autem exsistit, si utraque approbatio 
supervacanea est. Bipertitam^) vero Cicero accipere 
noluit, quia ratiocinatio, nisi concluderetur, adhiberi non 
posset maximeque oratori cavendum esset, ne, quod satis 
perspiceretur, id in complexionem inferret. Quod vitium 
fecile orator effugeret, si genera complexionum cognita 
haberet. „Nam,*' inquit de inv. I, 40, 73, „aut ita com- 
plectemur, ut in unum conducamus propositionem et 
assumptionem . . . aut ita, ut ex contrario conficiatur 
sententia . . . aut ita, ut id solum, quod conficitur, infe- 
ratur- . . . aut, ut id, quod eam rem, quae conficitur, 
sequatur necesse est." 

Item illoium quoque sententiam improbavit de 
JDv. Ij 40, 74, qui ex una parte argumentationem con- 
stareposse putarent; nam argumentationem et „inventum 
aliquam in rem probabile aut necessarium^) et eius in- 
venti expolitionem" significare dixit, illos autem, cum 
exemplum ponerent: „quoniam peperit cum viro con- 
cubuit," inventum modo, non expolitionem proferre. 

Cum Cicero in libris de „inventione" locos argumen- 
tationis, ut ex iis, quae antecedunt, cognovimus, primum 
e rebus, quae personis, deinde e rebus, quae negotiis 
attributae sunt, educeret, in posterioribus scriptis rheto- 

1) de inv. I, 4U, 72—74. 

2) cfr. de inv. I, 29, 44 sequ. 

ricis primum eos, qui in re ipsa positi sunt, tractavit, 
tum eos, qui foris assumuntur; quam partitionem a 
Graecis accepit, sicut leviter tetigit top. 4, 24.^) Adhi- 
bitam autem eam videmus de or. II, 27, 116 — 117 ab 
Antonio; is enim 1. c. primum res, quae ,,ad oratorem 
a causa atque a reis deferrentur quaeque ratione trac- 
tandae essent*' enumeravit, ut „tabulas, testimonia, pacta^ 
conventa, quaestiones, leges, senatus consulta, res iudi- 
catas, decreta, responsa;"^) ab iis deinde aliud genus lo- 
corum seiunxit, quod „totum in disputatione et argu- 
mentatione oratoris" collocatum esset; itaque in illo 
genere „de tractandis argumentis, in hoc autem etiam 
de inveniendis cogitandum esset."^) Sed de argumentis 
tractandis Antonius praecepta non dedit, quia in iis 
nihil opus esset, nisi ut ratione tractarentur^) certisque 
dicendi luminibus ornarentur; argumenta vero invenienda 
„explicationem magis illustrem perpolitamque" desiderare 
putavit.^) Quare eorum latiorem expositionem inve- 
nimus de or. II, 39, 163 — 40, 173, ubi ex sua vi argu- 
menta sumi ait, „cum aut res, quae sit tota quaeratur 
aut pars eius aut vooabulum quod habeat, aut quippiam, 
rem illam quod attingat ... 164. Si res tota quaeritur, 



1) top. 4, 24: „Quae autem assumuutur cxtrinsecus, ea 
maxime ex auctoritate ducuutur. Itaque Graeci tales argumentationes 
dxeyvovs vocant, id ost, artis expertos.** Graeci enim argumenta 
distribuero solebant in Tiiarets ivTtxvovs et in niareis dxixvovs; 
bvxejcvoi ea significant, quae Cicero in rebus posita appellavit, quae 
vero extrinsecus assumi dixit, iis respondent Tziareis drexroi, cfr. 
Volkmann: „Rhet d. 6r. u. R.** 2p. i7g gequ. 

2) cfr. definitionem, qua res huius generis de or. II, 39, 163 
et de or. II, 40, 173 instruxit. 

3) Eadera ralione locos divisit: de or. II, 39, 163; de part. 
or. 2, 5; or. 35, 122; top. 2, 8. 

4) de or. II, 27, 116. de part. or. 14, 48. 

5) de or. II, 27, 120. 

definitione universa vis explicanda est. . . 165. Sin 
pars partitione ... Si ex vocabulo, ut Carbo : si consul 
est, qui consulit patriae, quid aliud fecit Opimius? 
166. Sin ab eo, quod rem attingit, plures sunt argu- 
mentorum sedes ac loci. Nam et coniuncta quaeremus 
et genera et partes generibus subiectas et similitudines 
et dissimilitudines et contraria et consequentia et con- 
sentanea et quasi praecurrentia et repugnantia et causas 
rerum vestigabimus et ea, quae ex causis orta sint, et 
maiora, paria, minora quaeremus.'*^) 

Eandem partitionem locorum, qui in re positi sunt, 
iisdem saepe verbis expressam reperimus top. 2, 8 — 4, 23 ; 
4,25 — 18,71; qui vero extrinsecus sumuntur loci, eos 
top. 4, 24 et 19, 72 — 78 ex auctoritate testimoniorum 
eduxit, quam aut natura aut tempus afferret. 

Item ea quoque, quae Cicero de part. or. 2, 6 — 2, 7 
de hac re docuit, cum Antonii praeceptis maxime con- 
sentiunt; illic enim argumenta „sine arte" extrinsecus 
a.ssumpta, quae remota appellavit, non multis exemplis, 
sed partitione tantum testimoniorum illustravit, atque ea, 
quae natura rebus ipsis infixa sunt, etsi ab eo non in 
quattuor genera dividuntur, sicut ab Antonio, tamen 
haud discrepant ab iis, quae modo ex de or. II, 39, 
163 — 40, 173 cognovimus. 

Kestat unus locus, ubi de locis inveniendis agitur: 
de part. or. 9, 33 — 12, 43; sed is multum ab iis, quos 
adhuc attulimus, dissidere videtur, quia locos non „per- 
mixte et confuse'',^ sed constitutionum ordine expositos 



1) cfr. de inv. II, 12, 38-42. 

2) de inv. I, 24, 34; :-?0, 49; II, 3, 11. Sicut enumeratio 
locorum, qua Cicero in primo ]ibrorum „de inventione" usus est, 
ab eo „permixta et confusa^' appellata est, ita de ea quoque ratione, 
quaiA in locorum explicatione adhuc ex reliquis libris cognovimus, 
liaud aliis verbis iudicari oportet. 

continet. IUic enim Cicero coniecturae locos aut in 
verisimilibus aut in propriis rerum notis versari dixit; 
et verisimilia quidem ex personis, locis, temporibus, 
factis, eventis, rerum ipsarum negotiorumque naturis 
sumpsit, quas res iterum ab eo in partes minores dis- 
tributas esse nobis vix commemorandum est; maximam 
autem fidem facere putavit exemplum, introductam rei 
similitudinem, fabulam. Sin ex propriis rerum notis 
loci sumuntur, vestigia facti, quaecunque exstant, pro- 
ferenda esse docuit. In constitutione definitiva et genus 
exponendum est et proprietas; saepe etiam ex contra- 
riis, dissimilibus, paribus definire debemus. Ubi vero 
de qualitate quaeritur, iure • factum esse dicemus „de- 
pellendi aut ulciscendi doloris gratia aut pietatis aut 
pudicitiae aut religionis aut patriae nomine aut denique 
necessitate, inscientia, casu.'* 

Itaque ex omnibus libris rhetoricis cognoscimus per- 
multos esse locos, quos orator paratos habere debet, si 
ad dicendum accedit. Sed nihili est eos reperisse, nisi 
si verbis clarissimis diligentissimeque electis tractantur. 
Propterea Cicero saepius explicationi locorum statim 
brevia praecepta de eorum tractatione adnexit, quae maxime 
ad variationem orationis spectant, ([uoniam nulla alia re 
orator impedire potest, quominus ii, apud quos agit, 
audiendo defatigentur; nam „omnibus in rebus simili- 
tudo est satietatis mater" ait Cicero de inv. I, 41, 76, 
ubi huius rei tractatio exstat; quare 1. c. oratoris esse 
dixit in argumentando tum inductione uti, tum ratioci- 
natione, cuius in partibus non semper eundem ordinem 
nec numerum retineri oporteret; tum etiam in expoli- 
tione singularum partium quam maximam variationem 
commendavit. Neque ea solum in hoc scripto praecepit, 
sed etiam pluribus locis aliorum librorura repetivit, ut de 
or. II, 41, 176 — 177, ubi Antonius eadem, quae rettulimus 

praescripsit, seu de part. or. 13, 47, unde iterum nihil 
novidiscimus, sive or. 36, 124 — 125, quo loco in „tenui 
causa etiam argumentandi tenue filum" poscitur, in ve- 
hementi autem oratori permittitur, ut „latius se fundat 
animosque sic afficiat, ut volet." 

b. De reprehensione. 

Reprehensio fit, cum orator ea, quae adversarius 
ante dixit et confirmavit, „argumentando diluere aut ele- 
vare"^) contendit. Cui Cicero nusquam, nisi in primo 
librorum „de inventione", ut supra exposuimus, inter 
partes orationis suum locum dedit; illic autem eam a 
confirraatione omnino separatam tractavit. 

Sed talem disiunctionem comprobare non possu- 
mus, cum defensor ad argumentationem accusatoris re- 
fellendam aut dissolvendam iisdem locis utatur,^) quos 
in ea parte coUocavimus, ubi de confirmatione nobis 
agendum erat. 

Eefutatur autem omnis argumentatio, sicut Cicero 
de inv. I, 42, 79 praescribit, „si aut ex iis, quae sump- 
ta sunt, non conceditur aliquid plurave, aut his con- 
cessis complexio [ex his] confici negatur, aut si genus 
ipsum argumentationis vitiosum ostenditur, aut si contra 
firmam argumentationem alia aeque firma aut firraior 
ponitur." Quibus reprehensionis modis multae partes 
subiciuntur eadem ratione, qua in confirmatione locis 
arguraentationis , in iisque seraper fere id agitur, ut 
quaecunque adversjikrius contendit, ea aut negentur aut 
in contrariara partem convertantur ; eas autem, sicut in 
aliis partibus, ita in hac quoque praeterire libet, quia 
de inv. I, 42, 79 — 51, 96 satis dilucide explicatae sunt. 

Multo breviora vero et contractiora ea sunt prae- 
cepta, quae de hac re de part. or. 12, 44 exhibentur; 



1) de inv. I, 42, 78. cfr. de or. II, 53, 215. 

nam illio „aut totum negandum esse" docuit, „quod in 
argumentatione adversarius sumpserit, aut redarguenda 
ea, quae pro verisirailibus sumpta sunt." Etiam haec 
duo genera reprehensionis iterum in partes minores dis- 
tribuit, at eae prae illis paene innumerabilibus, quae 
exstant de inv. I, 42, 79—51, 96 perpaucae sunt. 

c. Quomodo loci argumentaiionis in singulis 
constitutionibus controversiisque adhibeantur. 
Quibus locis orator in singulis constitutionibus et 
controversiis optime aptissimeque in accusatione sive 
in defensione utatur rectius in altera parte officii 
oratorii, quam dispositionem esse scimus, explicatur; et 
haec quidem Volkmann^) suo iure fecit; nam ea, quae 
Cicero de hac re docuit, non tam ad locos inveniendos, 
quam ad inventorum delectum et ordinem pertinent. 
Sed nos, quoniara suscepimus ea coUigere et exponere 
quae Cicero de inventione praecepit, facere non possu- 
mus. quin hanc rem explicemus.^) 

In prima constitutione igitur, quae est coniecturalis,^) 
Cicero de inv. II, 5,16 — 16,51 aut ex causa aut ex per- 
sona aut ex facto locos sumpsit. In causa quaerendum 
esse dixit, utrum res impulsione aliqua, i. e. „per quan- 
dam afifectionem animi" facta sit, an ratiociratione, 
quam de inv. II, 5,18 „diligentem et consideratam 
faciendi aliquid aut non faciendi excogitationem" appel- 



1) „Rhet. d. Gr. u. R.'*2 p. 369 sequ. „Hdbch.** ed. J. von 
Miiller 112 p. ggl. 

2) Hoc loco statim profitemur nos omnes locos huc transferre 
non posse, cum, ut saepius iam pronuntiavimus, nostrum esse non 
arbitremur Ciceronis libros ad verbum exscribore, id quod in hac 
quaestione fieri deberet, si minima quoque refeire vellemus. Qaare 
maxima iantum eaque, quae summam habent gravitatem, descrip- 
simus. 

3) cfr. p. 29 sequ. 

lavit. Quae accusator de causa, quam semper ampli- 

ficare et augere studebit, in reum proferre debet quaque 

ratione defensor accusationem infirmabit, ea exposita 

reperimus de inv. II, 5,19 — 8,28. Loci vero, qui ex 

persona capiuntur, ad eas res pertinent, quae personis 

attributae sunt.^) Quas hoc loco propterea silentio prae- 

terire possumus, quia supra iara de iis, quantum opor- 

tuit, dictum est. Quemadmodum autem accusator et de- 

fensor iis uterentur, Cicero de inv. II, 10,32 sequ. ape- 

ruit; ubi illi improbationem accusati commendavit, huic 

autem id maxime agendum esse dixit, ut ,,aliqua nota 

et communia officia*' rei ostenderet eaque ratione 

honestatem et auctoritatem eius servaret.^) Qui loci 

denique ex facto educuntur^) plane consentiunt cum iis, 

quos Cicero de inv. I, 26,37, „res, quae negotiis attri- 

butae sunt" appellavit quosque iam p. 82 attulimus; 

propterea eos hoc loco non repetamus. Sed saepe etiam 

suspitiones communiter et ex negotiorum et ex perso- 

narujn attributionibus sumendae sunt, ut discimus de 

inv. 11, 13,42; quarum in descriptione^) Cicero non, ut 

in locis ex causa et ex persona sumendis fecit, primum 

acousationem, deinde defensionem tractavit, sed coniuncte 

de iis egit, quia „infinitum esset tot de rebus utramque 

in partem singillatim de una quaque explicare." 

Sunt autem praeter illos argumentorum locos, qui 
ei causae solum adiunguntur, quae dicitur, alii quoque, 
ut Cicero praecipit de inv. II, 15,47, qui transferri in 
multas causas possunt quique loci communes nomi- 
nantur. li aut certae rei aut dubiae quandam continent 



1) cfr. de inv. I, 24,34-25,36. 

2) de inv. 11, 9,28—11,37. 

3) de inv. II, 12,38—42. 

4) de inv. II, 13,43—14,46. 

amplificationem.^) „Ac pars locorum communium," in- 
quit Cicero de inv. II, 15,48, „per indignationem aut 
per conquestionem inducitur . . . ; pars per aliquam pro- 
babilem utraque ex parte rationem."^) Atque ii quidem 
loci communes, quibus orator in constitutione coniectu- 
rali utitur, exstant de inv. II, 16,50 — 51. 

Alia ratione de coniectura praeceptum est de part. 
or. 32,110 — 35,122. Quo loco oratori, si locos in re 
positos adhibere volet, duas maxime res perspiciendas 
esse discimus : causam et eventum.^) In causa accusator 
demonstrare debet rem factam illi, qui arguitur, utili- 
tatem praebuisse ab eoque effici potuisse; ad suspitionem 
confirmandam etiam motus animorum considerabit. Mai- 
orem autem suspitionem inferet, si eventus, i. e. conse- 
quentia signa et vestigia protulerit, quae multa enume- 
rata videmus de part. or. 33,114. Quae si non exstant, 
loco communi dicet reum facillime indicia vitare po- 
tuisse, id quod defensor ita refellet, ut „audaciam teme- 
ritati, non prudentiae coniunctam esse'* contendat. Si 
vero loci extrinsecus sumuntur, accusator testes laudabit 
iisque magis credendum esse ostendet, quam argumentis; 
deinde quaestiones quoque postulabit eorumque sententiam, 
qui eag infirmare conantur, refutabit et irridebit. De- 
fensor autem in causa et utilitatem et facultatem ele- 
vare debet et consequentia ea, quae proferuntur, certa 
indicia esse negabit, itemque testes et quaestiones, si 



1) cfr. de or. II, 22,68; UI, 27,106; or. 15,47; 36,125—126; 
Brut. 12,46. 

2) Qua re alii loci et loci communes inter se differant Cicero 
de inv. II, 16,51 hoc modo explicavit: „In iUis enim finis est, ut 
id, quod dicitur, verum esse videatur, in his, tametsi hoc quoque 
videri oportot, tamen finis est amplitudo.'* 

3) cfr. top. 23,87, ubi locis, qui ex causis et effectis sumun- 
tur, ii adduntur, quos orator ex coniunctis promere potest. 

afferuntur, reprehendet. Maxime autem in hac consti- 
tutione accusator animos permovere, defensor eos miti- 
gare studebit. 

Alteram constitutionem a Cicerone definitivam 
appellatam esse recordamur. lu ea oratoris est vocabu- 
lum aut nomen, cuius de vi ambigitur, et breviter et 
aperte definire, adversarii autem descriptionem infirmare 
aut peiorem reddere eumque, qui de vi vocabuli, non 
de ipsa re disputaret, auditoribus in suspitionem addu- 
cere. Defensor item breviter nomen describet suamque 
definitionem confirmare, adversarii reprehendere debet; 
accusatorem autem loco communi arguet impudentiae, 
quia non solum rem, sed etiam vocabulum in suum 
commodum, rei autem incommodum convertere vellet^) 
IjOCos autem in hac constitutione Cicero top. 23,88 ex 
consequentibus, antecedentibus, adiunctis sumendos esse 
docuit. 

Tum de inv. 1, 9,12 constitutio generalis profertur, 
de inv. II, 19,57 — 20,61 autem Cicero prius, quam ad 
eam transiit, translationem absolvit, quae perraro apud 
Homanos incidere solebat, sicut 1. c. accuratius expli- 
catum est. Attamen et accusator 6t defensor in ea ex- 
plorare debent, „a quo et per quos et quomodo et quo 
tempore aut agi aut iudicari aut quid statui de ea re 
conveniat." Etiam loci communes adhibentur; nam aut 
is, qui actionem commutari vult, iudicium metuere di- 
citur, quia malam rem defendat, aut ei, qui translationi 
lesistit, opponitur omnia perturbari, nisi res ea ratione 
agatur, qua oporteat. 

Sequitur constitutio generalis,^) quae, ut supra 
vidimus, in duas partes distributa est. De prima, quae 
est negotialis, disputatur de inv. II, 21,62 — 22,68. Qua 

1) de inv. II, 17,52—18,56, de part. or. 36,123—128. 

2) de inv. I, 9,12. II, 21,62. 

in constitutione omnes, qiiibus controversia est, iuris 
partes considerare debent. Constat enim ius, nt Cicero 
1. c. exposuit, ex tribus:^) natura, consuetudine, legibus. 
Naturae ius, „quod nobis quaedam innata vis attulit" 
continet: religionem, pietatem, gratiam/ vindicationem, 
observantiam, veritatem; adhibetur aiitem ad similitudinem 
aut ad rem amplificandam. In consuetudinis iure vero, 
„qiiod vetustas comprobavit," sunt et edicta praetorum 
et alia „quaedam genera iuris," ut pactum, par, iudicatum. 
„Iura legitima" denique ex legibus intelleguntur. Ut 
in aliis, ita in hac quoque constitutione loci communes 
utilitatem praebent: imprimis Cicero „ab auctoritate iuris 
consultorum aut contra auctoritatem" aliquid proferre 
commendat. 

Secundam partem constitutionis generalis, cui nomen 
est iuridicialis, Cicero ita tractavit, ut prius „aequi et 
iniqui naturam," deinde „praemii et poenae" rationem 
quaereret, Eam iterura in duas partes distribuit; quarum 
prima, quam Cicero absolutam appellavit de inv. I, 11,15 
et II, 23,69 eosdem argumentorum locos habet, quos 
constitutio negotialis; loci communes autem in ea aut 
ex ipsa causa, aut ei iuris ntilitate et natura promun- 
tur.^) In secunda parte vero, cui Cicero nomen ,,as- 
sumptivam", indidit de inv. 1, 11,15 et II, 24,71 compa- 
rationem, relationem criminis, remotionem criminis, con- 
cessionem tractavit. 

In comparatione,^) quae non solum ex suis locis 
argumenta sumit, verum etiam aliarum constitutionum 
praecepta adhibet, accusator eas res eaque facta, qua^ 
reus comparat, coniecturis faciendis infirmare debet; 
defensor autem eosdem locos ad suam utilitatem referet; 



1) cfr. de inv. II, 63,160—54,162. 

2) de inv. II, 23,71. 3) de inv. II, 24,72-26,78. 

loci communes, quibus uterque uti potest, exhibentur 
de inv. II, 26,77. 

Sicut in comparatione, ita in relatione criminis^) 
quoque accusator ex aliis constitutionibus ea, quae apta 
videntur, eliget; deinde illum, in quem crimen refertur, 
defendere eiusque peccatum cum eo comparare debet, de 
quo causa constituta est; accusatum autem „alterius 
iniurias iniuriis aut peccata peccatis ulcisci" nullo modo 
debuisse demonstrabit, etiamsi iudicium de iis non factum 
esset, propterea, quod ea ratione omne iudicium per- 
turbaretur. Defensor vero ea, quae accusator induxit, 
\.it facultas feret, infirraabit eiusque factum, quod causa 
criminis fuisse dicitur, semper, quoad facere poterit, in 
peiorem partem rapiet; iudicium autem de eo fieri non 
opus fuisse explicabit, quia res iam per se manifiesta 
et plane aperta f uisset. Quibus praeceptis Cicero de inv. 
31, 28,85 — 86 locos communes adnexit. 

In remotione criminis aut causa aut res ipsa re- 

xnovetur. Causa^) cum in personam, tum in rem aliquam 

jevolvi potest in eaque et accusator et defensor ex iis, 

<iuae adhuc protulimus, sumant oportet, quae utilitatem 

jraebent; ille personam defendet eiusque peccatum, quod 

Teum ab officio decedere non coegisset, separatim quae- 

lendum esse contendet; huic vero omnis culpa in alium 

conicienda est, cum a reo omnia facta essent, quae fieri 

potuerint. Sed, si causa in rem reicitur, illorum prae- 

ceptorum omnia, quae ad personam pertinent, relin- 

quenda, cetera eadera ratione adhibenda sunt. Locos 

communes, qui in causis eiusmodi proferuntur, cogno- 

scimus de inv. II, 30,91. Atque etiam ipsa res^) remo- 

veri potest, si reus id, quod fecisse insimulatur, „neque 

ad se neque ad officium suum pertinere" dicit. Quod 

1) de inv. II, 26,78—28,86. 2) de inv. II, 29,87—30,91. 

3) de inv. II, 30,87—30,91. 

si evenit, adversariis ex omnibus partibus honestatis et 
utilitatis, exemplis, signis, ratiocinando, quid cuiusque 
iuris, officii, potestatis sit," quaerendum est; locos com- 
munes autem ex ipsa re sumi oportet. 

Concessionem denique Cicero in duas partes divisit : 
in purgationem et deprecationem. In purgatione,^) cui 
imprudentiam, casum, necessitudinem subiecit, ut cogno- 
vimus p. 30, accusator maxime suspitione uti debet et 
definitionibus demonstrabit rem non imprudentia aut 
casu aut necessitudine, sed consulto aut „inertia aut 
neglegentia aut fatuitate" gestam esse; ostendet etiam, 
quemadmodum reus facillime cavere potuisset, ne illud 
fieret et exempla proferet, ubi in simili re non ignotum 
sit; defensor autem eadem in contrarias partes convertet; 
sequuntur, ut in reliquis constitutionibus, loci communes 
de inv. II, 33,101 — 103. In deprecatione^) vero rens 
beneficia sua maiorumque suorum proferet et polliceri 
debet „sese omni tempore hoc peccato doctum a tali 
ratione afuturum esse;" tum nobilitatem generis aliaque, 
quae ad honestatem valent, commemorabit aliisque maio- 
rum scelerum veniam datam esse demonstrabit; locis 
communibus autem misericordiam a iudicibus petet, id 
quod maxime proderit, si „se in potestate misericordem 
fuisse ostendet," quae omnia accusatori neganda aut 
deteriora reddenda sunt. 

Haec sunt quae Cicero de aequi et iniqui natura 
in causa iuridiciali praecepit; sed quae de praemii et 
poenae ratione explicanda poUicitus est, non satis per- 
fecit. Quamquam enim expressis verbis de inv. 11, 37, 110 
dixit: „Restat ut de praemio et de poena explicemus", 
tamen in iis, quae sequuntur, solum de praemiis dispu- 
tavit eorumque locis, qui ex quattuor partibus eruerentur: 

1) de inv. II, 31,94—33,103. 

2) de inv. H, 34,1"-' 

ex beneficiis, ex homine, ex praemii genere, ex faculta- 
tibus. De poena vero nusquam aliquid docuit. 

Nos autera ouinino ea, quae in hac parte exposuit, 
falso in constitutione iuridiciali, quae est generis iudi- 
cialis, explicata esse arbitraraur neque ratio, quam ad 
sententiara suam probandam de inv. II, 37, IIO^) attulit, 
nobis persuadere potest. Nam etsi concedimus apud 
iudices nonnunquam de praemio accusatorum quaeri 
posse, tamen summopere negare debemus tales quaestiones 
generi iudiciali subiungendas esse, quia in iis sententiae 
aperiuntur, genus iudiciale autem, ut Cicero ipse de 
inv. I, 5, 7 dixit, „positum in iudicio habet in se accu- 
sationem et defensionem aut petitionem et recusationem ;'* 
si vero 1. c. genus deliberativum in se sententiae 
dictionem habere dixit, non esse putamus, cur quaestiones 
de praemio, etiamsi apud iudices habentur, a genere 
deliberativo secernantur. 

In aliis autem scriptis rhetoricis de constitutione 
qualitatis non eadem ratione actum esse, quam modo 
cognovimus, statim ex eo apparet, quod Cicero in iis, 
ut p. 32 sequ. exposuimus, partes paene innumerabiles 
reliquit, quapropter paucis verbis rem illic absolvere 
potuit. 

Quae enim de inv. II, 22, 65 — 68 sub constitutione 



1) de inv. II, 37,110 haec scripta videmus: „Ao neminem 
conveniet arbitrari nos, cum aliquod exemplam ponamus, quod in 
senatu agatur, ab iudiciali genere exemplorum recedere. Quicquid 
enim de homine probando aut improbando dicitur, cum ad eam 
dictionem sententiarum quoque ratio accommodetur, id non, si per 
sententiae dictionem agitur, deliberativum est; sed, quia de homine 
statuitur, iudiciale est habondum." Miram subtilitatem qua Cicero 
geniis iudiciale et deliberativum distinxisse sibi visus est! At nos 
iliud discrimen comprobare non possumus, quod prorsus puerile — 
nam hoc vocabulo pluribus locis usus est, ubi ei aliqua Graecorum 
doctrina displicuit — nobis videtur. 

7 



— 98 — 

negotiali de iure eiusque partibus docuit, ea similiter de 
part. or. 37, 129 sequ. praescripsit et postulavit, ut 
orator ea semper memoria custodiret. Divisit autem 1. 
c. ius in naturam atque legem, utramque deinde in di- 
vinum et humanum ius sive in religionem et aequitatem; 
propriam autem legem distribuit in scriptam atque in 
eam, „quae sine litteris aut gentium iure aut ^aiorum 
more retinentur," quarum partes hoc loco persequi non 
opus esse existimamus.^) 

Alia vero Cicero top. 23, 89 — 90 praecepit. IUic 
enim in qualitate ad tria illa genera, deliberativum, de- 
monstrativum, iudiciale spectavit. Si de expetendo fu- 
giendoque quaereretur, „aut animi aut corporis aut ex- 
terna vel commoda vel incommoda" adhibenda esse 
dixit; si vero de „honesto turpique" disputaretur, animi 
bona et mala; si denique de aequo et iniquo, aequitatis 
locos considerandos esse; quos in naturam et institutio- 
nem partitus est, quarum illam tuitionem sui et ius 
ulciscendi continere, hanc in tres partes dividi discimus: 
in legitimam, convenientem, moris vetustate firmatam. 
Aequitatem ipsam autem ad superos deos, ad manes, 
ad homines pertinere dixit ita, ut pietas, sanctitas, 
iustitia aut aequitas existerent. 

Atque etiam eos locos Cicero exposuit, qui oratorem 
in controversiis ex scripto nascentibus adiuvant. 

Si ex ambiguo^) controversia fit, ostendemus omnes 



1) PauUo ante, de part. or. 28, 100 Cicero de iure civili egit; 
quod in legem et in morem divisit, legem autem partim in pri- 
vatis rebus, partim in publicis versari dixit. Quibuscum si com- 
paramus ea, quae supra attulimus, statim intellegimus hanc iuris 
civilis partitionem proxime ad eam accedere, qua illic in „lege 
propria^' usus est. 

2) de inv. II, 40,116—41,121; de part. or. 38,132—183. 

id, quod accipi volumus, iisdem verbis, quibus scriptor 
usus esset, exprimere solere idemque ex iis, quae ante- 
cederent quaeque sequerentur aut ex aliis scriptis vel 
dictis auctoris patere; deinde demonstrandum est ea, 
quae adversarius sentaet, „mulio minus commode fieri 
posse^' nec parem utilitatem, honestatem, necessitudinem 
habere, quam quae nos intellegimus, aut ea iam in 
alia lege scripta esse; etiara quae auctor nostra sen- 
tentia scripsisset, si ea siguificare voluisset, quae ad- 
versarius diceret, proferre possumus nec tempus, quo 
illud scriptum est, mediocre putare .debemus; denique 
occasio amplificandi, si dabitur, non praetermittenda est. 
Deinde controversia fit ex scripto et sententia.^) 
In ea qui scriptum defendet scriptorem ita laude cumu- 
labit, ut nihil nisi quod ab eo scriptum esset, fieri opor- 
teret; deinde factum eaque, quae adversarii volunt, cum 
scripto comparare debet. Contra proferetur auctorem 
alia scripsisse alia sensisse, aut „causa assumptiva in- 
feretur, quamobrem scripto non potuerit aut non opor- 
tuerit obtemperari.*' Si unum alterumve ex his duobus 
dicitur, scriptum permultis locis defendi potest: sic au- 
ditoribus persuadere conabimur scriptorem voluntatem 
suam verbis facile intellegendis expressisse nec eam sub- 
tilibus et argutis argumentationibus investigari voluisse; 
multum autem Ciceronis sententia proficiet, si ex his 
aliquid accuratius exponetur: aut „nulla in lege ullam 
causam contra scriptum accipi convenire," aut „si in 
ceteris legibus conveniat, in hac non oportere," aut „si 
in hac quoque lege oporteat, hanc quidem causam accipi 
minime oportere;" quae tria satis dilucide explicata vi- 
demus de inv. II, 44, 129 — 46, 137. Qui vero senten- 
tiam legis sequitur, aequitatem causae demonstrabit neque 



1) de inv. II, 42, 121—48,143; de part, or. 38, 133—39,137. 

7* 



— 100 — 

uUam legem peccatum aliquod adiuvare contendet scrip- 
toremque, si exsistat, suas partes secuturum esse; iudices 
non „scripti recitatores, sed voluntatis interpretes" esse 
debere; praeterea utilitatis et honestatis locis ad suam 
sententiam comprobandam utetur semperque non verba, 
sed sententiam legis gravitatem habere disseret; haud 
sine commodo denique „ex scriptura aliquid ad suam 
causam convertet." Loci communes autem, qui maxirae 
ad hanc controversiam accommodantur, de inv. II, 48> 
143 explicantur. 

Sin contrariae leges^) controversiam faciunt, ab 
utroque oratore iidem loci adhibebuntur. Est autem 
quaerendum, utra lex maiorem utilitatem gravitatemque 
habeat, utra ad omne genus, utra ad partem solum per- 
tineat; deinde demonstrabimus nostram legem ipsis ver- 
bis cognosci neque alteram, si nostra acciperetur, negle- 
gendam esse, id quod fieri necesse esset, si res in con- 
trariam partem converteretur. Loci communes autem 
ex utilitate et honestate sumentur. 

In controversia ex ratiocinatione^) aliquid infertur, 
quod non scriptum est; id autem confirmare debemus 
cum eoque, quod constat, ita comparare, ut ab omnibus 
concedi oporteat; tum dicemus legislatorem illud prop- 
terea in scripturam non recepisse, quod ex ceteris ver- 
bis intellegi arbitratus esset atque idem in aliis quoque 
legibus factum esse demonstrabimus. Contra dicetur 
illud, quod adversarius iniecisset, plane a scripto disore- 
pare, ubi res explicandae sunt, quae difterentiam satis 
dilucide ostendunt; deinde quod non scriptum esset 
considerari non debere contendemus, nisi ratiocinationi- 
bus, quae nobis proficiunt, uti poterimus. Denique ne 



1) de inv. IL 49, 144—147; de part. or. 39, 137—138. 

in hac quidem controversia loci communes praetermit- 
tendi sunt. 

Restat definitio;^) ubi Cicero nihil novi praecepit, 
sed legentes ad locos in constitutione definitiva tractatos 
delegasse satis esse existimavit. 

5. De conclusione. 

Exitum et determinationem totius orationis Cicero 
de inv. I, 52,98 conclusionem vocavit, quo vocabulo 
etiam de or. II, 81,332 usus est, cum aliis locis hanc 
partem perorationem appellaret.^) Quam de inv. I, 52,98 
in tres partes distribuit: enumerationem, indignationem, 
conquestionem, de part. or. 15,52 autem duas tantum 
ei subiecit: amplificationem et enumerationem. In enu- 
meratione gravissima eorum, „quae disperse et diffuse" 
dicta sunt, paucis verbis repetantur oportet, quo melius 
ab auditoribus retineantur.^) Sed cavendum est oratori, 
ne similitudine eos, qui audiunt, defatiget, quare quam 
maximam varietatem adhibere deb€t; quam efficiet, ut 
discimus de inv. I, 52,99 — 100, primum si „ex sua per- 
sona" ea, quae dixit, collegerit, deinde si „aliam perso- 
nam aut rem aliquam*' breviter illa enumerantem et 
redintegrantem fecerit. Et duabus quidem in rebus 
Cicero banc partem conclusionis adhiberi vult de part. 
or. 17,59: „si aut memoriae diffidas eorum, apud quos 
agas, vel intervallo temporis vel. longitudine orationis 
aut frequentatis firmamentis orationis et breviter ex- 
positis vim est habitura causa maiorem." 

Indignatione autem, quae in primo librorum „de 
inventione" altera pars conclusionis facta est, Cicero 

1) de inv. U, 51,153—154; cfr.p, 93. 

2) Brut. 51,190; 57,209; or. 35,122; 36,127; 37,130; de part. 
or. 1,3; 5,15; 15,52; top. 26,98; de or. II, 19,80 autem utiumque 
vocabulum adhibitum videmus. 

3) de inv. I, 52,98; 52,100; do part. or. 17,60. 

locis coDfirmationis, qui ex personarum et ex negotiorum 
attributis sumuntur, et odium in hominem et oflfensionem 
jn rem excitari dixit; quindecim locos autem, quos 
praeterea de inv. I, 53,101 — 54,105 attulit, maxima ex 
parte in praeceptis de constitutionum locis, si non iis- 
dem verbis eodemque ordine explicatos cognovimus, 
attamen hic illic similiter significatos invenimus; saepe 
enim iam in argumentatione orator iracundiam, odium. 
invidiam excitare studet; at in hac conclusionis p^rte 
omnes loci id spectant, ut illae afiectiones animi quam 
maxime amplificentur et augeantur. Atque sicut indi- 
gnatio imprimis eos Jocos adhibet, qui accusatori pie- 
rumque attributi sunt, ita in conquestione, qua orator 
iudicum misericordiam sibi aut reo comparare studet, 
non sine incommodo sunt plurimi oorum locorum, quos 
paullo ante defensori praescriptos didicimus; itaque illi 
quoque sedecim loci, quos Cicero de inv. 1, 55,106 — 56,109 
enumeravit, nihil vel minimum tantum novi praebent; 
semper autem orator in conquestione atque in miseri- 
cordia comparanda eadem ratione, qua in indignatione, 
amplificationem in usum suum conferet. 

Videmus igitur oratori in conclusione summopere 
id studendum esse, ut affectiones animi excitet animosque 
eorum, apud quos dicit, permoveat sicut volet; quae, 
quamquam etiam in aliis orationis partibus fieri debent,^) 
tamen nusquam tantam gravitatem et utilitatem habent, 
quantam in conclusione. Quare Cicero de animis in- 
flammandis, restinguendis, quocunque modo commo- 
vendis multis locis dixit;^) e quibus unum solum ad 
verbum exscribere volumus, quia ex eo optime Ciceronis 
sententia de hac re cognbscitur; scripsit enim or. 38, 131: 

1) de or. II, 47, 196. 

2) de or. II, 81, 83' 128; de part. or. 5, 16; 
top. 26, 98-99. 

„Nec vero miseratione soluni mens iiidiciim permovenda 
est . . . sed etiam est faciendum, ut irascatur iudex, 
mitigetur, invideat faveat, contemnat admiretur, oderit 
diligat, cupiat satietate afficiatur, speret metuat, laetetur 
doleat."^) Quas res autem orator efficere non potest, 
nisi, ut Antonius de or. II, 45, 189 docet, „in ipso omnes 
illi motus, quos adhibere volet iudici, impressi esse atque 
inusti videbuntur ;"^) orationem vero, qua animos in- 
cendere sibi proposuit, vim habere atque „ardentem ad 
eos pervenire oportet", quos inflammare vult.^) 

De part. or. 15, 52 autem altera pars conclusionis 
seu perorationis riec indignatio nec conquestio nec alia 
quaedam animi permotio vocata est, sed amplificatio,*) 
quae aliis quoque locis in conclusione postulata est.^) 
Sed de ea nusquam, nisi de part. or. 15, 52 — 17, 58 
aliquid accuratius praescribitur. IUic enim Cicero „affir- 
mationem, quae motu animorum conciliaret in dicendo 
fidem" — sic enim definivit amplificationem^) — duobus 
confici dixit: et verborum genere et rerum. Quorum in 
locis adhibendis oratori semper iudicandum et penden- 
dum esse sensit, qui ad amplificationem efficiendam essent 
maxirae idonei; nam a defensore plerumque misericordiam, 
ab accusatore iracundiam excitari debere; saepe autem 



1) simillime Brut. 50, 188; cfr. de or. 11, 51, 206 sequ., ubi 
ctiam nonnullos locos, quibus motus animorum excitari solent, ex- 
plicatos inyenimus. 

2) cfr. de or. II, 47, 195, quocum loco comparari debet de 
or. II, 28, 124. 

3) de or. II, 29, 129; or. 38, 132. 

4) Amplificationem etiam in reliqna oratione adhiberi posse, 
id quod Cicero de part. or. 8, 27 docuit, hac re non negatur. 

5) de or. II, 81, 332; or. 36, 127; top. 26, 98—99. 

6) cfr. rationem, qua de part. or. 8, 27 amplificationem de- 
fmivit: „est enim amplificatio yehemens qaaedam argumentatio, ut 
illa [sc. iides] docendi causa sit, hacc commovendi.'^ 

Ciceronis sententia res prorsus matata est ita, ut 
accusator iudicem mitigare, defensor eum inflammare 
debeat. 

De ioco et facetiis. 

Nondum omnia protulimus, quae Cicero de inven- 
tione docuit, nam de or. II, 54, 216 — 71, 289 sub hac 
parte iocum quoque et facetias a Caesare tractatas vide- 
mus, e quibus orator saepe uberrimmum fructum perci- 
pit quibusque adversarium summo detrimento afficere 
potest; quare necessitatem hic illic iocandi pluribus locis 
expressam videmus.^) Quae de iis- praecipiuntur, ea 
Yolkmann^) perorationi subiecit; sed iniuria, quemad- 
modum nostra fert opinio; nam intellegere non possu- 
mus, cur facetiae solum cum conclusione coniungantur 
quibusque de causis in aliis orationis partibus adhiberi 
non possint, praesertim in confirmatione et reprehensione, 
ubi persaepe alter alterius sententiam haud sine acerbis 
asperisque facetiis irridebit atque illudet. Quare nos illa 
praecepta nuUi orationis parti subiungi volumus; ad 
finem vero huius de „inventione'* explicationis ea per- 
lustramus propterea, quod iocum in omni orationis ge- 
nere^) et parte suum locum habere putamus neque tamen 
ei tantam vim tribuere potuimus, ut priusquam de gra- 
vioribus dictum esset, eum initio „inventionis" expo- 
neremus. 

Distribuuntur igitur de or. II, 54, 218 facetiae, 
quibus orator sine incommodo uti potest, in cavillatio- 
nem,*) quae „aequabiliter in omni sermone fusa est", at- 
que in dicacitatem,*) quae est „peracuta et brevis"; or. 

1) de or. I, 5, 17; 34, 159; 57, 243; II, 58, 236; 83, 340 
ofr. or. 26, 87. 

2) „Rhet. d. Gr. u. R.*'2 p. 284 sequ. 

3) cfr. de or. II, 67, 271. 

4) de or. U, 54, 218; 59, 239; 61, 248; 62, 252. 

26,87 autem Cicero sales in facetias et dicacitatem divi- 
sit, quarum illae eadem significant ac cavillatio. Locos 
ridiculi Caesar turpitudinem et deformitatem esse dixit; 
ex iis orator occasione data sumat iocos, sed caveat, ne 
qnem illudat, qui aut misericordia dignus est aut ab 
omnibus diligitur, neve iocus „aut scurrilis^) aut mimi- 
cus^) fiat aut improbus aut inhumanus.^) 

Versantur autem facetiae, quae proferuntur in 
oratione aut in re [= cavillatio], aut in dicto [= dicacitas] ;*) 
illius duo sunt genera, quorum in altero „aliquid tan- 
quam fabella narratur", alterum „ex depravata imitatione 
sumi solet"; in hoc vero ridiculum verbo aut sententia 
efficitur, ubi oratori videndum est, ne quem non vult 
illudat, quia iocus ea re scurrilis fit neve illud facete 
dictum cogitatum aut arcessitum esse videatur; etiam 
temporis orator in hoc genere iocandi diligentissimam 
xationem habere. debet.^) Sed multo maiore delectatione 
auditores afficiuntur, si duo illa ridiculorum genera inter 
se coniunguntur, 

Facetiae, quae in dicto positae sunt, maxime audi- 
torum sensus movent, si verbis ambiguis orator in iis utiturj 
sed npn tam risum eliciunt, quam admirationem. Quarum 
genera invenimus exposita de or. II, 63,255 — 65,263; 
potest enim orator aliud dicere, cum aliud expectetur 
aut ex verbi immutatione iocum sumere aut versum 
versusve partem interponere; deinde risum movebit, si 
„rem non ad verbum, sed ad sententiam accipere videtur, 
aut ex immutata oratione aut ex unius verbi translatione 



1) de or. II, 59, 239; 60, 244; or. 26, 88. 

2) de or. II, 59, 239; 59, 242; or. 26, 88. 

3) or. 26, 88. 

4) cfr. de or. II, 54,218; 59,239; 61,248; 62,252. 

5) cfr. or. 26,89. 

aut ex inversione verborum*/' denique etiam verba con- 
trarie relata huic generi attribuenda sunt. 

Quae vero facetiae in rebus versantur maioremque 
hilaritatem excitare solent, earum plura sunt genera, 
quae Caesar de or. 11,66,264 — 71,288 enumeravit; sed 
ea hoc loco omnia proferre longum est neque huic dis- 
sertationi consentaneum, quoniam in hac re nihii aliud 
facere possemus, ac Ciceronis vel Caesaris verba ex tota 
illa explicatione transferre, id quod nostrum esse non 
putamus. Quare satis esse videtur ea tantum verba ex- 
scribere, quibus Caesar omnia, quae de facetiis huius 
generis praecepit, breviter complexus est; dixit enim de 
or. II, 71,289: „Haec autem, quae sunt in re et [in] 
ipsa sententia, partibus sunt innumerabilia, generibus 
pauca. Exspectatiouibus enim decipiendis et naturis 
aliorum irridendis, ipsorum ridicule iudicandis et simili- 
tudine turpioris et dissimulatione et subabsurda dicendo 
et stulta reprehendendo risus moventur." 

Explicavimus quae Cicero in scriptis rhetoricis de 
prima parte officii oratorii docuit. Si vero nobis non 
contigit, ut totam artem rhetoricam in hac dissertatione 
absolveremus eaque re Ciceronem adulescentulum 'prae- 
cederemus, qui, cum ad scribendum se conferret, item 
in primo opusculo ceteris partibus relictis „inventionem'' 
tantum pertractavit, illud certe nos maxime iuvat eadem 
perfecisse, quae ille in libris „de inventione". 



Errata. 

Lege p. 4 V. 18 quaestionem pro quastionem. 

„ „ 25 „ 17 officio oratoris „ materia artis. 

„ „ 36 „ 23 seqa. „ sequi. 

„ „ 41 „ 5 depulsione „ impulsione. 

„ „ 43 „ 20 continent „ continot. 

„ „ 77 „ 19 nos ad „ nos. 

